cyanic-selkie/wikianc huggingface dataset:
ᱡᱟᱞᱜᱟᱶ ᱦᱚᱱᱚᱛ
ᱯᱟᱹᱨᱥᱤ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱡᱟᱞᱜᱟᱶ ᱦᱚᱱᱚᱛ ᱨᱮ ᱖᱓ᱹ᱔᱕% ᱦᱤᱸᱥ ᱦᱚᱲ ᱜᱮ ᱢᱟᱨᱟᱴᱷᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱑᱒ᱹ᱑᱕% ᱦᱤᱸᱥ ᱦᱚᱲ ᱫᱚ ᱠᱷᱟᱱᱫᱮᱥᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱑᱐ᱹ᱑᱖% ᱦᱤᱸᱥ ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱠᱟᱲᱪᱟᱲᱼᱮᱫᱟ, ᱥᱟᱭ ᱠᱟᱲᱟ ᱗ᱹ᱗᱔% ᱦᱤᱸᱥ ᱦᱚᱲ ᱫᱚ ᱩᱲᱫᱩ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱔ᱹ᱒᱕% ᱦᱤᱸᱥ ᱦᱚᱲ ᱫᱚ ᱵᱷᱤᱞᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ, ᱥᱟᱭ ᱠᱟᱲᱟ ᱐ᱹ᱕᱓% ᱦᱤᱸᱥ ᱦᱚᱲ ᱫᱚ ᱜᱩᱡᱽᱨᱟᱛᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲ ᱮᱫᱟ ᱟᱨ ᱥᱟᱨᱮᱡ ᱥᱟᱭ ᱠᱟᱲᱟ ᱐ᱹ᱔᱐% ᱦᱤᱸᱥ ᱦᱚᱲ ᱫᱚ ᱠᱚᱱᱠᱟᱱᱤ ᱯᱟᱹᱨᱥᱤ ᱠᱚ ᱞᱟᱲᱪᱟᱲᱼᱮᱫ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱱᱟᱥᱤᱠ ᱠᱷᱚᱸᱰ ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱦᱚᱱᱚᱛ ᱠᱚ
ᱛᱩᱨᱠᱤ ᱯᱟᱹᱨᱥᱤ
ᱛᱩᱨᱠᱤ ᱥᱮ ᱛᱩᱨᱠᱤᱥ ᱯᱟᱹᱨᱥᱤ (Türkçe, Türk dili) ᱡᱮᱜᱮᱛ ᱨᱮᱱ ᱗᱐ ᱠᱷᱚᱱ ᱘᱐ ᱢᱤᱞᱤᱭᱚᱱ ᱜᱟᱱ ᱦᱚᱲᱟᱜ ᱯᱟᱹᱨᱥᱤ ᱠᱟᱱᱟ ᱾ ᱡᱟᱦᱟ ᱫᱚ ᱛᱩᱨᱠᱤ ᱫᱤᱥᱚᱢ ᱨᱮ ᱡᱟᱹᱥᱛᱤ ᱜᱟᱱ ᱨᱚᱲᱚᱜ ᱠᱟᱱᱟ ᱾ ᱛᱩᱨᱠᱤ ᱵᱟᱨᱦᱮ ᱡᱟᱨᱢᱟᱱᱤ, ᱮᱛᱚᱢ ᱢᱮᱥᱤᱰᱳᱱᱤᱭᱟ, ᱥᱟᱭᱯᱨᱟᱥ, ᱜᱨᱤᱠ, ᱚᱥᱴᱨᱤᱭᱟ, ᱵᱩᱞᱜᱟᱨᱤᱭᱟ ᱟᱨᱦᱚᱸ ᱤᱣᱨᱳᱯ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱟᱨ ᱛᱟᱞᱟ ᱮᱥᱤᱭᱟ ᱠᱚᱨᱮ ᱦᱚᱸ ᱛᱩᱨᱠᱤ ᱨᱚᱲ ᱦᱚᱲ ᱠᱚ ᱢᱮᱱᱟᱜ ᱠᱚᱜᱮᱭᱟ ᱾ ᱱᱚᱶᱟ ᱫᱚ ᱛᱩᱨᱠᱤᱭᱟᱹ ᱯᱟᱹᱨᱥᱤᱠᱚ ᱠᱚ ᱢᱩᱫ ᱨᱮ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱯᱟᱹᱨᱥᱤ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱨᱟᱢᱵᱟᱱ ᱦᱚᱱᱚᱛ
ᱨᱟᱢᱵᱟᱱ ᱦᱚᱱᱚᱛ ᱥᱤᱧᱚᱛᱤᱭᱟᱹ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ᱾ ᱱᱚᱣᱟ ᱫᱚ ᱢᱟᱬᱮ ᱰᱳᱰᱟ ᱦᱚᱱᱚᱛ ᱨᱮᱱ ᱦᱚᱲᱟᱜ ᱫᱩᱠᱷ, ᱠᱚᱥᱴᱚ ᱟᱨ ᱥᱩᱵᱤᱫᱷᱟ ᱧᱮᱞ ᱛᱮ ᱵᱮᱱᱟᱣ ᱦᱩᱭ ᱞᱮᱱᱟ᱾ ᱨᱟᱢᱵᱟᱱ ᱦᱚᱱᱚᱛ ᱦᱮᱢᱟᱞ ᱵᱩᱨᱩ ᱨᱮᱱᱟᱜ ᱯᱤᱨ ᱯᱟᱧᱡᱟᱞ ᱵᱩᱨᱩᱢᱟᱞᱟ ᱞᱟᱛᱟᱨ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱑ ᱮᱯᱨᱤᱞ ᱒᱐᱐᱗ ᱠᱷᱚᱱ ᱱᱚᱣᱟ ᱯᱷᱩᱱᱩᱨᱜᱟᱹᱞ ᱦᱚᱱᱚᱛ ᱞᱮᱠᱟᱛᱮ ᱠᱟᱹᱢᱤ ᱮᱛᱚᱦᱚᱵ ᱟᱠᱟᱱᱟ᱾ ᱨᱟᱢᱵᱟᱱ ᱥᱚᱦᱚᱨ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ᱾ ᱱᱚᱣᱟ ᱥᱚᱦᱚᱨ ᱡᱟᱹᱢᱢᱩ ᱟᱨ ᱥᱨᱤᱱᱚᱜᱚᱨ ᱛᱟᱞᱟ ᱪᱮᱱᱟᱵ ᱜᱟᱰᱟ ᱟᱨᱮ ᱡᱟᱹᱛᱤᱭᱟᱹᱨᱤ ᱥᱚᱨᱚᱠ-᱔᱔ (ᱡᱟᱹᱛᱤᱭᱟᱹᱨᱤ ᱦᱟᱭᱳᱭᱮ ᱑ᱮ) ᱪᱮᱛᱟᱱ ᱡᱟᱹᱢᱢᱩ ᱟᱨ ᱥᱨᱤᱱᱚᱜᱚᱨ ᱠᱷᱚᱱ ᱑᱕᱐ ᱠᱤᱞᱳᱢᱤᱴᱟᱨ ᱥᱟᱹᱜᱤᱱ ᱨᱮ ᱢᱮᱱᱟᱜᱼᱟ᱾
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱨᱟᱢᱵᱟᱱ ᱦᱚᱱᱚᱛ ᱤᱨᱟᱹᱞ ᱜᱚᱴᱟᱝ ᱛᱚᱦᱚᱥᱤᱞ ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾ ᱱᱚᱣᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱵᱟᱱᱤᱦᱟᱞ, ᱨᱟᱢᱵᱟᱱ, ᱠᱷᱟᱨᱤ, ᱨᱟᱡᱜᱟᱨᱦ, ᱵᱟᱛᱳᱛᱮ, ᱜᱳᱞ, ᱯᱳᱜᱟᱞ ᱯᱟᱨᱤᱥᱛᱟ (ᱩᱠᱷᱨᱟᱞ) ᱟᱨ ᱨᱟᱢᱥᱳ᱾
ᱥᱟᱱᱟᱢ ᱦᱚᱱᱚᱛ ᱨᱮᱜᱮ ᱢᱤᱫ ᱛᱚᱦᱚᱥᱤᱞᱟᱨ ᱢᱮᱱᱜᱟ ᱠᱚᱣᱟ, ᱡᱟᱦᱟᱭ ᱫᱚ ᱛᱚᱦᱚᱥᱤᱞ ᱨᱮᱱ ᱥᱟᱥᱚᱱᱤᱭᱟᱹ ᱠᱟᱱᱟᱭ᱾
ᱚᱛᱱᱚᱜ
ᱨᱟᱢᱵᱟᱱ ᱦᱚᱱᱚᱛ ᱫᱚᱨᱭᱟ ᱟᱴᱮᱫ ᱠᱷᱚᱱ ᱑,᱑᱕᱖ ᱢᱤᱴᱟᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱫ ᱯᱟᱴᱱᱤᱴᱚᱯ, ᱥᱟᱢᱟᱝ ᱥᱮᱫ ᱚᱥᱟᱨ, ᱯᱟᱪᱮ ᱟᱨ ᱮᱛᱚᱢ ᱥᱮᱫ ᱵᱟᱱᱤᱦᱟᱞ ᱢᱮᱱᱟᱜᱼᱟ᱾ ᱦᱚᱱᱚᱛ ᱨᱮᱱᱟᱜ ᱚᱛᱦᱟᱥᱟ ᱟᱹᱰᱤ ᱠᱮᱴᱮᱡᱽ ᱟᱨ ᱵᱩᱨᱩ ᱜᱮᱭᱟ᱾ ᱨᱟᱢᱵᱟᱱ ᱦᱚᱱᱚᱛ ᱨᱤᱭᱟᱥᱤ, ᱩᱫᱷᱚᱢᱯᱩᱨ, ᱫᱳᱫᱟ, ᱚᱱᱚᱱᱛᱚᱱᱟᱜ ᱟᱨ ᱠᱩᱞᱜᱟᱢ ᱥᱟᱶ ᱦᱟᱹᱴᱤᱝ ᱢᱮᱱᱟᱜᱼᱟ᱾
ᱦᱚᱭ ᱦᱤᱥᱤᱫ
ᱦᱚᱱᱚᱛ ᱨᱮᱱᱟᱜ ᱦᱚᱭ ᱦᱤᱥᱤᱫ ᱩᱥᱩᱞ ᱥᱟᱶ ᱥᱟᱶ ᱛᱮ ᱵᱚᱫᱚᱞ ᱪᱟᱞᱟᱜᱼᱟ᱾ ᱵᱩᱨᱩ ᱞᱟᱛᱟᱨ ᱪᱮᱱᱟᱵ ᱜᱟᱰᱟ ᱵᱮᱰᱟ ᱨᱮ ᱢᱮᱱᱟᱜ ᱨᱟᱢᱵᱟᱱ ᱥᱚᱦᱚᱨ ᱨᱮ ᱞᱚᱞᱚ ᱔᱒° ᱥᱮᱞᱥᱤᱟᱹᱥ ᱥᱟᱹᱵᱤᱫ ᱨᱟᱠᱟᱯᱚᱜᱼᱟ ᱟᱨ ᱥᱟᱱᱜᱟᱞᱫᱟᱱ, ᱜᱳᱞ, ᱫᱷᱟᱜᱟᱱᱴᱚᱯ,ᱟᱥᱛᱷᱟᱱᱢᱟᱨᱜ, ᱞᱟᱞᱟᱜᱩᱱᱫᱤ ᱟᱨ ᱵᱩᱫᱷᱟᱱ ᱞᱮᱠᱟᱱ ᱪᱮᱛᱟᱱ ᱡᱟᱭᱜᱟ ᱨᱮ ᱥᱩᱱᱚᱭ (᱐) ᱞᱟᱛᱟᱨ ᱨᱮ ᱯᱷᱮᱰᱚᱜᱼᱟ᱾ ᱦᱚᱱᱚᱛ ᱨᱮᱱᱟᱜ ᱦᱚᱭᱦᱤᱥᱤᱫ ᱠᱷᱟᱹᱛᱤᱨ ᱥᱮᱨᱢᱟ ᱨᱮᱱᱟᱜ ᱤᱨᱟᱹᱞ ᱪᱟᱸᱫᱚ ᱜᱮ ᱠᱟᱹᱢᱤ ᱧᱟᱢᱚᱜᱼᱟ᱾
ᱨᱟᱡᱽᱟᱹᱨᱤ
ᱨᱟᱢᱵᱟᱱ ᱦᱚᱱᱚᱛ ᱨᱮ ᱯᱮᱭᱟ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱦᱩᱭᱩᱜ ᱠᱟᱱᱟ ᱺ ᱨᱟᱢᱵᱟᱱ, ᱵᱟᱱᱤᱦᱟᱞ ᱟᱨ ᱜᱳᱞ᱾
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱨᱟᱢᱵᱟᱱ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱒᱘᱓,᱗᱑᱓ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱡᱟᱦᱟ ᱫᱚ ᱟᱹᱰᱤᱜᱟᱱ ᱵᱨᱵᱟᱰᱚᱥ ᱫᱤᱥᱚᱢ ᱨᱮᱱ ᱦᱚᱲᱮᱞ ᱥᱚᱢᱟᱱᱟ᱾ ᱦᱚᱲᱮᱞ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱨᱮ ᱕᱗᱓ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱨᱟᱢᱵᱟᱱ ᱦᱚᱱᱚᱛ ᱨᱮ ᱢᱤᱫ ᱪᱟᱹᱣᱠᱟᱹ ᱠᱤᱢᱤ ᱨᱮ ᱒᱑᱓ ᱜᱟᱱ ᱠᱟᱛᱮᱡᱽ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱟᱨ ᱒᱐᱐᱑ ᱠᱷᱚᱱ ᱒᱐᱑᱑ ᱥᱮᱨᱢᱟ ᱦᱚᱲᱞᱮᱠᱷᱟ ᱨᱮ ᱓᱑.᱘᱑% ᱦᱚᱲ ᱠᱚ ᱡᱟᱹᱥᱛᱤ ᱣᱟᱠᱟᱱᱟ᱾ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐᱐ ᱠᱚᱲᱟ ᱨᱮ ᱙᱐᱑ ᱠᱩᱲᱤ ᱟᱨ ᱠᱟᱜᱚᱡᱤᱭᱟᱹ ᱦᱚᱲ ᱮᱞ ᱕᱔.᱒᱗% ᱾
ᱨᱟᱢᱵᱟᱱ ᱨᱮ ᱢᱩᱥᱞᱟᱹ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ, ᱦᱚᱱᱚᱛ ᱨᱮᱱ ᱖᱓% ᱦᱚᱲ ᱢᱩᱥᱞᱟᱹ ᱟᱨ ᱒᱘% ᱦᱚᱲ ᱦᱤᱱᱫᱩ ᱠᱟᱱᱟ ᱠᱚ᱾
ᱯᱟᱹᱨᱥᱤ
ᱠᱟᱥᱢᱤᱨᱤ, ᱯᱳᱜᱟᱞᱤ ᱟᱨ ᱚᱱᱟ ᱨᱮᱱᱟᱜ ᱪᱟᱸᱜᱟ ᱯᱟᱹᱨᱥᱤ (ᱥᱤᱨᱟᱡᱤ) ᱱᱚᱣᱟ ᱦᱚᱱᱚᱛ ᱨᱮ ᱡᱟᱹᱥᱛᱤ ᱠᱚ ᱨᱚᱲᱟᱜ᱾ ᱮᱴᱟᱜ ᱨᱚᱲᱟᱱ ᱯᱟᱹᱨᱥᱤ ᱠᱚ ᱦᱩᱭᱩᱜ ᱠᱟᱱᱟ ᱩᱨᱫᱩ, ᱯᱚᱧᱡᱟᱵᱤ, ᱰᱳᱜᱨᱤ ᱟᱨ ᱜᱳᱡᱟᱨᱤ᱾
ᱛᱤᱨᱦᱩᱛ ᱠᱷᱚᱸᱰ
ᱛᱤᱨᱦᱩᱛ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱢᱩᱬ ᱫᱚ ᱢᱤᱫ ᱠᱚᱢᱤᱥᱚᱱᱟᱨ, ᱥᱤᱧᱚᱛᱤᱭᱟᱹ ᱪᱟᱪᱞᱟᱣ ᱥᱮᱵᱟ (ᱟᱭᱤᱮᱮᱥ) ᱨᱤᱱᱤᱡ ᱢᱤᱫ ᱥᱤᱱᱤᱭᱮᱨ ᱟᱹᱢᱟᱹᱞᱤ ᱦᱩᱭᱩᱜᱼᱟ ᱾ ᱛᱤᱨᱦᱩᱛ ᱨᱤᱱᱤᱡ ᱱᱤᱛᱚᱜ ᱢᱮᱱᱟᱭ ᱰᱤᱵᱤᱡᱚᱱᱟᱞ ᱠᱚᱢᱤᱥᱚᱱᱟᱨ ᱢᱟᱹᱱ ᱯᱚᱸᱠᱚᱡᱽ ᱠᱩᱢᱟᱨ ᱠᱟᱱᱟ, ᱱᱚᱣᱟ ᱵᱤᱦᱟᱨ ᱠᱮᱰᱚᱨ ᱨᱤᱱᱤᱡ ᱟᱭᱤᱮᱮᱥ ᱟᱹᱢᱟᱹᱞᱤ ᱠᱟᱱᱟᱭ ᱾
ᱠᱷᱩᱫᱤ ᱨᱟᱢ ᱵᱳᱥ, ᱵᱷᱚᱜᱽᱣᱟᱱ ᱫᱟᱥ, ᱡᱩᱵᱟ ᱥᱟᱦᱱᱤ, ᱨᱟᱡᱽᱠᱩᱢᱟᱨ ᱥᱩᱠᱞ,ᱨᱟᱢᱫᱚᱭᱟᱞ ᱥᱤᱝ, ᱢᱚᱛᱷᱩᱨᱟ ᱥᱤᱝ, ᱵᱚᱸᱰᱟ ᱵᱟᱹᱵᱩ ᱟᱨ ᱢᱚᱦᱮᱥ ᱵᱟᱹᱵᱩ ᱫᱚ ᱛᱤᱨᱦᱩᱛ ᱨᱤᱱ ᱯᱷᱩᱨᱜᱟᱹᱞᱤᱭᱟᱹ ᱵᱤᱨ ᱠᱚ ᱛᱟᱦᱮᱸ ᱠᱟᱱᱟ ᱾
ᱢᱚᱦᱟᱛᱢᱟ ᱜᱟᱱᱫᱷᱤ ᱫᱚ ᱑᱙᱑᱖ ᱥᱟᱞ ᱨᱮ ᱱᱚᱣᱟ ᱠᱷᱚᱸᱰ ᱨᱮᱱᱟᱜ ᱥᱟᱢᱟᱝ ᱪᱚᱢᱯᱟᱨᱚᱬ ᱟᱨᱵᱟᱝ ᱢᱚᱛᱤᱦᱟᱨᱤ ᱦᱚᱱᱚᱛ ᱠᱷᱚᱱ ᱯᱷᱩᱨᱜᱟᱹᱞ ᱞᱟᱹᱜᱤᱫ ᱛᱮ ᱟᱡᱟᱜ ᱞᱟᱹᱲᱦᱟᱹᱭ ᱮ ᱮᱦᱚᱵ ᱠᱮᱜᱼᱟ ᱾ ᱱᱩᱭ ᱰᱨ. ᱨᱟᱡᱮᱱᱫᱨᱚ ᱯᱨᱚᱥᱟᱫᱽ, ᱟᱪᱟᱨᱭᱚ ᱡᱮᱵᱤ ᱠᱨᱤᱯᱞᱟᱱᱤ ᱟᱨ ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱱ ᱟᱜ ᱠᱚᱨᱢᱚ ᱵᱷᱩᱢᱤ ᱛᱟᱦᱮᱸ ᱠᱟᱱᱟ ᱾ ᱢᱚᱛᱤᱦᱟᱨᱤ ᱫᱚ ᱧᱩᱛᱩᱢᱟᱱ ᱚᱱᱚᱞᱤᱭᱟᱹ ᱡᱚᱨᱡᱽ ᱚᱨᱣᱮᱞ ᱟᱜ ᱡᱟᱱᱟᱢ ᱴᱷᱟᱶ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱠᱷᱚᱸᱰ ᱠᱚ
ᱥᱣᱮᱛᱟ ᱛᱤᱣᱟᱨᱤ
ᱥᱣᱮᱛᱟ ᱛᱤᱣᱟᱨᱤ (ᱡᱟᱱᱟᱢ ᱺ ᱔ ᱚᱠᱴᱚᱵᱚᱨ ᱑᱙᱘᱐) ᱢᱤᱫ ᱥᱤᱧᱚᱛᱤᱭᱟ ᱯᱷᱤᱞᱢ ᱟᱨ ᱴᱮᱞᱤᱵᱷᱤᱡᱚᱱ ᱯᱟᱯᱟᱴᱤᱭᱟ ᱠᱟᱱᱟᱭ᱾ ᱱᱩᱭ ᱫᱚ ᱥᱴᱟᱨ ᱯᱞᱟᱥ ᱨᱮ ᱠᱚᱥᱚᱣᱴᱤ ᱡᱤᱱᱫᱽᱜᱤ ᱠᱤ ᱢᱤᱫ ᱞᱟᱹᱞᱟᱹᱭᱤᱡ ᱯᱨᱮᱨᱱᱟ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟᱭ᱾ ᱱᱩᱭ ᱫᱚ ᱢᱤᱫ ᱨᱤᱭᱟᱞᱤᱴᱤ ᱥᱚᱣ ᱵᱤᱜᱽ ᱵᱚᱥ ᱨᱮᱱ ᱯᱩᱱᱟᱜ ᱥᱤᱡᱚᱱᱤᱡ ᱡᱤᱛᱠᱟᱹᱨᱤᱭᱟᱹ ᱠᱟᱱᱟᱭ᱾
ᱥᱟᱨᱶᱟ, ᱫᱮᱣᱜᱷᱚᱨ
ᱥᱟᱨᱶᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱪᱟᱸᱜᱟ ᱠᱷᱚᱸᱰ ᱨᱮ ᱥᱟᱨᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ ᱾
ᱴᱷᱟᱶ
ᱥᱟᱨᱶᱟ 24.37861°N, 86.77306°W ᱨᱮ ᱢᱮᱱᱟᱜᱼᱟ ᱾
ᱴᱚᱴᱷᱟ
ᱥᱟᱨᱶᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱓᱖ ᱦᱮᱠᱴᱚᱨ (᱕᱘᱐ ᱮᱠᱚᱲ) ᱢᱮᱱᱟᱜᱼᱟ ᱾
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱯᱚᱛᱚᱵ, ᱫᱮᱣᱜᱷᱚᱨ ᱨᱮ ᱥᱟᱨᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱱᱚᱠᱥᱟ ᱨᱮ, ᱥᱟᱨᱶᱟ ᱫᱚ ᱥᱟᱨᱶᱟ ᱢᱚᱣᱡᱟ (ᱮᱢ.ᱰᱤ.ᱰᱤ.ᱮᱥ - ᱘᱓᱐) ᱨᱮᱱᱟᱜ ᱴᱷᱟᱶ ᱞᱮᱠᱟᱛᱮ ᱫᱮᱠᱷᱟᱣ ᱟᱠᱟᱱᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱨᱶᱟ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓,᱕᱑᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑,᱗᱑᱑ (᱔᱙%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱑,᱘᱐᱔ (᱕᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱣᱟᱣ ᱦᱚᱲ ᱮᱞ ᱫᱚ ᱕᱔᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱟᱨᱶᱟ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱒,᱙᱖᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ (᱖ ᱵᱚᱪᱷᱚᱨ ᱠᱷᱚᱱ ᱰᱮᱦᱮᱨ ᱩᱢᱚᱨ ᱠᱚᱣᱟᱜ ᱦᱚᱲ ᱮᱞ ᱫᱚ ᱗᱑.᱗᱑%) ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱦᱮᱰᱠᱩᱣᱟᱴᱚᱨ
ᱥᱟᱨᱶᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱟᱨᱶᱟ ᱟᱹᱛᱩ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱠᱚᱥᱛᱩᱨᱵᱟ ᱜᱟᱱᱫᱷᱤ ᱵᱟᱞᱤᱠᱟ ᱵᱤᱫᱽᱭᱟᱞᱚᱭ, ᱥᱟᱨᱶᱟ, ᱒᱐᱐᱕ ᱥᱟᱞ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱦᱤᱱᱫᱤ-ᱛᱟᱱᱟᱞᱟ ᱠᱩᱲᱤ ᱠᱚᱣᱟᱜ ᱥᱟᱸᱥᱛᱷᱟ ᱠᱟᱱᱟ ᱾ ᱱᱚᱸᱰᱮ ᱫᱚ ᱛᱩᱨᱩᱭ ᱪᱟᱱᱚᱪ ᱠᱷᱚᱱ ᱜᱮᱞᱵᱟᱨ ᱪᱟᱱᱚᱪ ᱫᱷᱟᱹᱵᱤᱡ ᱯᱟᱲᱦᱟᱣ ᱨᱮᱱᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱥᱚᱸᱛᱩᱨᱤ ᱵᱚᱱᱚᱛ
ᱥᱚᱸᱛᱩᱨᱤ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱨᱚᱜᱷᱩᱱᱟᱛᱷᱯᱩᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱥᱚᱸᱛᱩᱨᱤ 23.529°N, 86.864°W ᱨᱮ ᱢᱮᱱᱟᱜᱼᱟ ᱾
ᱥᱚᱸᱛᱩᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱫᱟᱢᱚᱫᱚᱨ ᱜᱟᱰᱟ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱤᱢᱟᱹ ᱮ ᱪᱤᱱᱦᱟᱹᱣᱟ ᱾ ᱫᱟᱢᱚᱫᱚᱨ ᱫᱣᱟᱨᱠᱟ ᱪᱮᱛᱟᱱ ᱚᱛ ᱫᱚ ᱪᱷᱳᱴᱟᱱᱟᱜᱽᱯᱩᱨ ᱰᱷᱤᱯᱟᱹ ᱚᱛᱮᱛ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾ ᱱᱚᱣᱟ ᱴᱚᱴᱷᱟ ᱫᱚ ᱠᱮᱴᱮᱡ ᱪᱟᱹᱴᱟᱹᱱᱤ ᱵᱩᱨᱩ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱥᱚᱸᱛᱩᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱯᱟᱪᱮ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱟᱥᱟᱱᱥᱳᱞ ᱱᱚᱜᱚᱨ ᱱᱤᱜᱟᱢ, ᱠᱚᱧᱮ ᱨᱮ ᱫᱟᱢᱚᱫᱚᱨ ᱜᱟᱰᱟ ᱯᱟᱨᱚᱢ, ᱥᱟᱢᱟᱝ ᱨᱮ ᱵᱟᱸᱠᱩᱲᱟ ᱦᱚᱱᱚᱛ ᱨᱮ ᱥᱟᱞᱴᱳᱨᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱠᱟᱥᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱨᱚᱜᱷᱩᱱᱟᱛᱷᱯᱩᱨ ᱑ ᱟᱨ ᱯᱟᱪᱮ ᱨᱮ ᱱᱮᱴᱩᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱥᱚᱸᱛᱩᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱗᱙.᱖᱙ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ, ᱖ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱕᱗ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱐᱔ ᱜᱚᱴᱟᱝ ᱢᱚᱣᱡᱟ, ᱙᱒ ᱜᱚᱴᱟᱝ ᱟᱹᱛᱩ ᱟᱨ ᱢᱤᱫᱴᱟᱹᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ ᱾ ᱥᱚᱸᱛᱩᱨᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱩᱨᱟᱫᱤ ᱨᱮ ᱛᱟᱦᱮᱸ ᱠᱟᱱᱟ ᱾
ᱦᱚᱲ ᱮᱞ
ᱥᱚᱸᱛᱩᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱥᱚᱸᱛᱩᱨᱤ (᱒,᱗᱐᱐), ᱢᱩᱨᱟᱫᱤ (᱒,᱓᱒᱑), ᱜᱚᱨᱥᱤᱠᱟ (᱑,᱗᱔᱑), ᱛᱟᱨᱟᱵᱟᱲᱤ (᱑,᱗᱗᱒), ᱨᱟᱢᱪᱚᱸᱫᱽᱨᱚᱯᱩᱨ (᱒,᱖᱔᱘), ᱠᱚᱴᱟᱞᱰᱤᱦ (᱑,᱖᱖᱓) ᱟᱨ ᱵᱟᱞᱳᱨᱟ (᱓,᱒᱐᱖) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱚᱸᱛᱩᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱔᱓,᱖᱐᱔ ᱜᱚᱴᱟᱝ (᱖᱔.᱑᱕%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱖,᱔᱙᱕ (᱗᱖.᱓᱒%) ᱠᱚᱲᱟ ᱟᱨ ᱑᱗,᱑᱐᱙ (᱕᱑.᱔᱕%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱒᱔.᱘᱗% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱖᱖.᱓᱒% ᱫᱚ ᱵᱟᱝᱞᱟ, ᱓᱐.᱓᱗% ᱫᱚ ᱥᱟᱱᱛᱟᱲᱤ ᱟᱨ ᱒.᱖᱕% ᱫᱚ ᱩᱨᱫᱩ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱦᱮᱡ ᱥᱮᱱ
ᱥᱟᱱᱛᱟᱞᱰᱤᱦ (ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮ) ᱠᱷᱚᱱ ᱢᱚᱢᱷᱫᱤᱭᱟᱹ (ᱱᱟᱫᱤᱭᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱘ ᱫᱚ ᱱᱚᱣᱟ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱠᱟᱥᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱘᱙ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱖,᱖᱘᱒ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱓ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱙᱙᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱒,᱓᱒᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱖ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱔,᱖᱐᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱥᱤᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱙᱒ ᱜᱚᱴᱟᱝ ᱟᱹᱛᱩ ᱠᱷᱚᱱ ᱑᱓ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱑᱘ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱒᱔ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱢᱩᱨᱟᱫᱤ ᱫᱮᱦᱟᱛ ᱟᱥᱯᱟᱛᱟᱞ, ᱢᱩᱨᱟᱫᱤ ᱨᱮ ᱓᱐ ᱵᱮᱰ ᱟᱜ, ᱥᱚᱸᱛᱩᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱨᱟᱡᱽ ᱥᱟᱢᱟᱱᱫᱽ ᱦᱚᱱᱚᱛ
ᱨᱟᱡᱽ ᱥᱟᱢᱟᱱᱫᱽ ᱦᱚᱱᱚᱛ ᱫᱚ ᱯᱟᱪᱷᱮ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱟᱨ ᱨᱟᱡᱽ ᱥᱟᱢᱟᱱᱫᱽ ᱱᱟᱝᱜᱽᱨᱟᱦᱟ ᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ᱾ ᱨᱟᱡᱽ ᱥᱟᱢᱟᱱᱫᱽ ᱦᱚᱱᱚᱛ ᱫᱚ ᱩᱫᱚᱭᱯᱩᱨ ᱠᱷᱚᱱᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱔,᱕᱕᱐.᱕᱓ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱑᱕᱘,᱒᱘᱓ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ᱾
ᱚᱛᱱᱚᱛ
ᱱᱤᱭᱟᱹ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱴ: ᱔,᱗᱖᱘ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ᱾ ᱟᱨᱟᱣᱟᱞᱤ ᱨᱮᱧᱡᱽ ᱦᱚᱱᱚᱛ ᱨᱮᱭᱟᱜ ᱠᱚᱭᱮ ᱯᱟᱪᱷᱮ ᱱᱟᱠᱷᱟ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ᱾ ᱠᱚᱭᱮ ᱱᱟᱠᱷᱟ ᱛᱮ ᱫᱚ ᱟᱡᱽᱢᱤᱨ ᱦᱚᱱᱚᱛ ᱛᱮ ᱜᱷᱮᱨᱟ2 ᱮᱥᱮᱫ ᱟᱠᱟᱵᱟ, ᱠᱚᱭᱮ-ᱥᱟᱢᱟᱝ ᱟᱨ ᱥᱟᱢᱟᱝ ᱱᱟᱠᱷᱟ ᱛᱮ ᱫᱚ ᱵᱷᱤᱞᱣᱟᱲᱟ ᱦᱚᱱᱚᱛ ᱛᱮ ᱷᱷᱮᱨᱟᱣ ᱮᱥ3ᱫ ᱟᱠᱟᱱᱟ, ᱮᱛᱚᱢ ᱥᱟᱢᱟᱝ ᱱᱟᱠᱷᱟ ᱛᱮ ᱫᱚ ᱪᱤᱛᱛᱚᱨ ᱜᱟᱲ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ, ᱮᱛᱚᱢ ᱱᱟᱠᱷᱟ ᱛᱮ ᱫᱚ ᱩᱫᱚᱭᱯᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ᱾
ᱯᱟ.ᱨᱥᱤ ᱟᱨ ᱫᱷᱚᱨᱚᱢ
ᱱᱤᱭᱟᱹ ᱦᱚᱱᱚᱛ ᱨᱮ ᱥᱟᱭ ᱠᱟᱱᱟ ᱙᱕.᱖᱐% ᱦᱤᱥ ᱫᱚ ᱦᱤᱱᱫᱩ ᱫᱷᱚᱨᱚᱢ ᱠᱚ ᱯᱟᱧᱡᱟᱭ ᱮᱫᱟ, ᱟᱨ ᱥᱟᱭ ᱠᱟᱲᱟ ᱒.᱙᱑% ᱦᱩᱥ ᱦᱚᱲ ᱫᱚ ᱢᱩᱥᱞᱟ ᱫᱷᱚᱨᱚᱢ ᱯᱟᱧᱡᱟᱭᱮᱫᱟ ᱟᱨ ᱥᱟᱨᱮᱡ ᱦᱚᱲ ᱫᱚ ᱮᱴᱟᱜ ᱮᱴᱟᱜ ᱫᱷᱚᱨᱚᱢ ᱠᱚ ᱯᱟᱧᱡᱟᱭᱮᱫᱟ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱨᱟᱡᱽ ᱥᱟᱢᱟᱱᱫᱽ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱑᱕᱘,᱒᱘᱓ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱴᱤᱢᱚᱨ - ᱞᱮᱥᱴᱮ ᱩᱱᱟᱹᱜ ᱢᱟᱨᱟᱝ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱭᱟᱜ ᱨᱷᱚᱰᱮ ᱴᱟᱹᱯᱩ ᱯᱚᱱᱚᱛ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱤᱭᱟᱹ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱔᱐᱕ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱓᱐᱒ ᱡᱚᱱᱟ ᱦᱚᱲ ᱠᱚ ᱜᱤᱨᱟᱹᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟᱹᱵᱤᱡ ᱱᱚᱣᱟ ᱨᱟᱡᱽ ᱥᱟᱢᱟᱱᱫᱽ ᱦᱚᱱᱚᱛ ᱨᱮᱭᱟᱜ ᱵᱟᱹᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱗.᱕᱓%᱾ ᱨᱟᱡᱽ ᱥᱟᱢᱟᱱᱫᱽ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱘᱘ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ᱾ ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱖᱓.᱙᱓%᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱯᱤᱛᱷᱚᱨᱜᱟᱲ ᱦᱚᱱᱚᱛ
ᱪᱷᱟᱹᱴᱭᱟᱹᱨ
ᱛᱟᱨᱟ ᱦᱚᱲ ᱪᱟᱸᱫᱽ ᱨᱟᱡᱽᱵᱚᱝᱥᱚ ᱠᱷᱚᱱ ᱨᱟᱡᱟ ᱯᱤᱛᱷᱚᱨᱟ ᱪᱟᱸᱫᱽ ᱟᱜ ᱧᱩᱛᱩᱢ ᱟᱹᱰᱤ ᱱᱟᱯᱟᱭ ᱮᱢᱚᱜᱼᱟ, ᱚᱠᱚᱭ ᱫᱚ ᱥᱚᱨ ᱜᱷᱟᱴᱤ ᱨᱮ ᱯᱤᱛᱷᱚᱨᱟ ᱜᱟᱲ ᱧᱩᱛᱩᱢ ᱛᱮ ᱢᱤᱫ ᱠᱤᱞᱟ ᱛᱮᱭᱟᱨ ᱞᱮᱱᱟ ᱛᱟᱦᱮᱸᱫ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱤᱛᱷᱚᱨᱜᱟᱲ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱔᱘᱓,᱔᱓᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱥᱩᱨᱤᱱᱟᱢ ᱫᱤᱥᱚᱢ ᱥᱟᱞᱟᱜ ᱵᱟᱨᱟ ᱵᱟᱨᱤ ᱢᱮᱱᱟᱜ ᱠᱚᱣᱟ ᱾ ᱱᱤᱭᱟᱹ ᱥᱤᱧᱚᱛ ᱨᱮᱱᱟᱜ ᱖᱔᱐ ᱦᱚᱱᱚᱛ ᱛᱟᱞᱟ ᱕᱔᱖ ᱟᱱᱟᱜ ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱖᱙ ᱛᱟᱦᱮᱸ ᱱᱟᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱘᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱕.᱓᱑% ᱛᱟᱦᱮᱸ ᱠᱟᱱᱟ ᱾ ᱯᱤᱛᱷᱚᱨᱜᱟᱲ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱒᱑ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱘᱒.᱙᱓% ᱢᱮᱱᱟᱜᱼᱟ ᱾
ᱞᱟᱛᱟᱨᱼᱥᱟᱦᱟᱨᱟ ᱟᱯᱷᱨᱤᱠᱟ
ᱞᱟᱛᱟᱨᱼᱥᱟᱦᱟᱨᱟ ᱟᱯᱷᱨᱤᱠᱟ ᱥᱮ ᱥᱟᱵᱼᱥᱟᱦᱟᱨᱟ ᱟᱯᱷᱨᱤᱠᱟ (ᱤᱝᱞᱤᱥ: Sub-Saharan Africa) ᱫᱚ ᱢᱤᱫ ᱚᱛᱱᱚᱠᱤᱭᱟᱹ ᱟᱹᱲᱟᱹ ᱠᱟᱱᱟ, ᱡᱟᱦᱟ ᱛᱮ ᱟᱯᱷᱨᱤᱠᱟ ᱢᱟᱦᱟᱫᱮᱥ ᱨᱮᱱᱟᱜ ᱥᱟᱦᱟᱨᱟ ᱵᱟᱞᱤᱭᱟᱹᱲ (Desert) ᱠᱷᱚᱱ ᱠᱚᱧᱮ ᱥᱮᱫ ᱜᱚᱴᱟ ᱟᱯᱷᱨᱤᱠᱟ ᱴᱚᱴᱷᱟ ᱥᱮ ᱫᱤᱥᱚᱢ ᱠᱚ ᱵᱩᱡᱷᱟᱹᱣ ᱦᱩᱭᱩᱜᱼᱟ ᱾ ᱟᱨ ᱮᱛᱚᱢ ᱴᱚᱴᱷᱟ ᱫᱚ ᱮᱛᱚᱢ ᱟᱯᱷᱨᱤᱠᱟ ᱠᱚ ᱢᱮᱛᱟᱜᱼᱟ, ᱡᱟᱦᱟ ᱫᱚ ᱞᱟᱠᱪᱟᱨ ᱞᱮᱠᱟᱛᱮ ᱟᱨᱚᱵᱽ ᱫᱩᱱᱤᱭᱟᱹ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱚᱛᱱᱚᱜ ᱛᱷᱚᱠ: ᱚᱛᱱᱚᱜ
ᱤᱱᱰᱤᱭᱟᱱ ᱤᱱᱥᱴᱤᱴᱤᱭᱩᱰ ᱚᱯᱷ ᱴᱮᱠᱱᱚᱞᱚᱡᱤ ᱠᱷᱚᱲᱚᱜᱽᱯᱩᱨ
ᱤᱱᱰᱤᱭᱟᱱ ᱤᱱᱥᱴᱤᱴᱤᱭᱩᱰ ᱚᱯᱷ ᱴᱮᱠᱱᱚᱞᱚᱡᱤ ᱠᱷᱚᱲᱚᱜᱽᱯᱩᱨ (ᱟᱭ ᱟᱭ ᱴᱤ ᱠᱷᱚᱲᱚᱜᱽᱯᱩᱨ) ᱫᱚ ᱢᱤᱫ ᱥᱚᱨᱠᱟᱨᱤ ᱛᱷᱟᱹᱯᱱᱤᱛ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱠᱷᱚᱲᱚᱜᱽᱯᱩᱨ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱑᱙᱕᱑ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱫᱚ ᱯᱩᱭᱞᱩ ᱟᱭ ᱟᱭ ᱴᱤ ᱠᱚ ᱢᱩᱸᱫᱽ ᱨᱮ ᱞᱮᱠᱷᱟᱜ ᱠᱟᱱᱟ ᱟᱨ ᱡᱟᱹᱛᱤᱭᱟᱹᱨᱤ ᱞᱟᱹᱠᱛᱤᱭᱟᱱ ᱛᱷᱟᱹᱯᱱᱤᱛ ᱨᱮᱭᱟᱜ ᱩᱯᱨᱩᱢ ᱮ ᱧᱟᱢ ᱟᱠᱟᱫᱟ᱾ ᱒᱐᱑᱙ ᱥᱮᱨᱢᱟ ᱨᱮ ᱱᱚᱣᱟ ᱫᱚ ᱥᱤᱧᱚᱛ ᱥᱚᱨᱠᱟᱨ ᱤᱱᱥᱴᱤᱴᱤᱭᱩᱰ ᱚᱯᱷ ᱮᱢᱤᱢᱮᱱᱥ ᱨᱮᱭᱟᱜ ᱢᱟᱱᱚᱛ ᱮ ᱧᱟᱢ ᱟᱠᱟᱫᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ ᱛᱷᱚᱠ: ᱯᱟᱪᱷᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱤᱱᱰᱤᱭᱟᱱ ᱤᱱᱥᱴᱤᱴᱤᱭᱩᱰ ᱚᱯᱷ ᱴᱮᱠᱱᱚᱞᱚᱡᱤ
ᱜᱟᱛᱮ
ᱜᱟᱛᱮ ᱫᱚ ᱵᱟᱨᱭᱟ ᱥᱮ ᱚᱱᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱛᱟᱞᱟ ᱨᱮ ᱛᱚᱯᱚᱞ ᱟᱠᱟᱱ ᱥᱟᱹᱜᱟᱹᱭ ᱵᱚᱱ ᱢᱮᱛᱟᱜ ᱠᱟᱱᱟ ᱾ ᱡᱚᱠᱷᱚᱱ ᱵᱟᱱᱟᱨᱟᱜ ᱢᱚᱱᱮ ᱵᱟᱱᱟᱨ ᱦᱚᱲ ᱨᱮ ᱯᱩᱨᱟ ᱵᱷᱚᱨᱥᱟ ᱟᱨ ᱯᱟᱹᱛᱭᱟᱹᱣ ᱛᱟᱦᱮᱱᱟ, ᱛᱚᱠᱷᱚᱱ ᱚᱱᱟ ᱥᱟᱹᱜᱟᱹᱭ ᱫᱚ ᱜᱟᱛᱮ ᱠᱚ ᱢᱮᱛᱟᱜ-ᱟ, ᱜᱟᱛᱮ ᱥᱟᱹᱜᱟᱹᱭ ᱫᱚ ᱡᱟᱦᱟᱸ ᱨᱮ ᱜᱮ ᱡᱟᱹᱦᱟᱸᱭ ᱥᱟᱶ ᱜᱮ ᱦᱩᱭ ᱫᱟᱲᱮᱭᱟ-ᱟ, ᱱᱚᱶᱟ ᱫᱚ ᱢᱤᱫ ᱜᱟᱶᱛᱟ ᱞᱮᱠᱟᱛᱮ ᱥᱟᱶᱛᱟ ᱞᱮᱠᱟᱛᱮ ᱡᱚᱲᱟᱣ ᱥᱟᱹᱜᱟᱹᱭ ᱦᱩᱭ ᱫᱟᱲᱮᱭᱟ-ᱟ ᱾ ᱜᱟᱛᱮ ᱥᱟᱹᱜᱟᱹᱭ, ᱟᱯᱱᱟᱨ ᱟᱨ ᱚᱱᱟ ᱡᱟᱭᱜᱟ ᱨᱮ ᱛᱟᱦᱮᱱ, ᱩᱱᱤᱭᱟᱜ ᱥᱟᱶᱛᱟ ᱼᱢᱚᱱᱮ ᱥᱟᱬᱮᱥ ᱨᱮᱱᱟᱜ ᱥᱟᱶᱛᱟ ᱥᱟᱥᱛᱨᱚ, ᱥᱟᱶᱛᱟ ᱦᱚᱲᱟᱢ ᱥᱟᱶᱦᱮᱫ ,ᱮᱱᱮᱡ,ᱧᱮᱞ, ᱥᱟᱶᱦᱮᱫ ᱮᱢᱟᱱ ᱮᱠᱮᱰᱢᱤ ᱮᱢᱟᱱ ᱠᱚᱨᱮᱱᱟᱜ ᱠᱚ ᱥᱮᱪᱮᱫᱚᱜ ᱠᱟᱱᱟ ᱾ ᱱᱚᱶᱟ ᱥᱟᱱᱟᱢ ᱞᱮᱠᱟᱛᱮ ᱠᱚ ᱥᱤᱫᱷᱟᱱᱛ ᱥᱚᱫᱚᱨ ᱟᱠᱟᱫᱼᱟ ᱾ ᱡᱮᱞᱮᱠᱟ ᱥᱟᱶᱛᱟ ᱧᱤᱱᱤᱢᱚᱭ ᱥᱤᱫᱷᱟᱱᱛ,ᱥᱟᱡᱭᱚ ᱥᱤᱫᱷᱟᱱᱛ, ᱥᱟᱹᱜᱟᱹᱭ ᱥᱤᱫᱷᱟᱱᱛ, ᱮᱢᱟᱱ ᱫᱤᱥᱚᱢ ᱫᱩᱱᱤᱭᱟᱹ ᱨᱮ ᱠᱩᱥᱤᱭᱟᱜ ᱰᱟᱴᱟ ᱵᱮᱥ ᱠᱷᱚᱱ ᱠᱚ ᱧᱟᱢ ᱥᱚᱫᱚᱨ ᱟᱠᱟᱫᱟ ᱢᱮ ᱥᱩᱨ ᱥᱩᱯᱩᱨ ᱥᱟᱶ ᱥᱟᱹᱜᱟᱹᱭ ᱫᱚᱦᱚ ᱟᱹᱱ ᱦᱚᱲ ᱜᱮ ᱟᱹᱰᱤ ᱠᱩᱥᱤ ᱨᱟᱥᱠᱟᱹ ᱛᱟᱦᱮᱱ ᱠᱚ ᱟᱹᱭᱠᱟᱹᱣᱮᱫᱼᱟ ᱾
ᱜᱟᱛᱮ ᱨᱮᱱᱟᱜ ᱟᱭᱢᱟ ᱨᱩᱯ ᱢᱮᱱᱟᱭ-ᱟ ᱾ ᱱᱚᱶᱟ ᱠᱚ ᱨᱩᱯ ᱛᱮ ᱫᱤᱥᱚᱢ ᱫᱩᱱᱤᱭᱟᱹ ᱨᱮ ᱡᱩᱫᱟᱹ ᱡᱩᱫᱟᱹ ᱢᱮᱱᱟᱜ-ᱟ ᱾ ᱢᱮᱱᱠᱷᱟᱱ ᱟᱫᱷᱟᱱ ᱦᱚᱲ ᱠᱷᱟᱥ ᱠᱟᱨᱚᱱ ᱞᱮᱠᱟᱛᱮ ᱜᱟᱛᱮ ᱠᱚ ᱧᱟᱢᱚᱜ ᱠᱟᱱᱟ ᱾ ᱡᱮᱞᱮᱠᱟ ᱥᱟᱥᱚᱞᱛᱤ, ᱥᱟᱶᱮᱫᱱᱚ, ᱢᱚᱱ ᱠᱩᱥᱤᱭᱟᱜ, ᱱᱟᱯᱟᱭ ᱠᱟᱹᱢᱤ ᱧᱮᱞᱛᱮ, ᱵᱤᱨᱫᱟᱨ ᱧᱮᱞᱛᱮ,ᱫᱟᱭᱟ, ᱤᱠᱟᱹᱣᱟᱜ, ᱵᱟᱨ ᱦᱚᱲ ᱛᱟᱞᱟ ᱨᱮ ᱵᱩᱡᱷᱟᱹᱣ, ᱵᱷᱚᱨᱥᱟ ᱥᱩᱠᱷ ᱨᱮ ᱥᱟᱶ, ᱢᱤᱫ ᱞᱮᱠᱟᱛᱮ ᱫᱟᱲᱮᱭᱟ ᱟᱱ, ᱵᱩᱜᱤ-ᱵᱟᱹᱲᱤᱡ ᱨᱮ ᱥᱟᱶ ᱮᱢᱟᱱ ᱾ ᱢᱮᱱᱠᱷᱟᱱ ᱚᱠᱚᱭ ᱦᱚᱲ ᱥᱟᱶ ᱚᱠᱟᱞᱮᱠᱟᱱ ᱦᱚᱲ ᱥᱟᱶ ᱜᱟᱛᱮᱢ ᱵᱮᱱᱟᱣ ᱫᱟᱲᱮᱭᱟᱜ-ᱟ ᱱᱚᱶᱟ ᱨᱮᱱᱟᱜ ᱪᱮᱫ ᱦᱚᱸ ᱵᱮᱵᱷᱟᱨᱤᱭᱟ ᱥᱤᱢᱟ ᱫᱚ ᱵᱟᱹᱱᱩᱜ-ᱟ ᱡᱟᱦᱟᱸ ᱨᱮ ᱜᱮ ᱩᱱᱤᱭᱟᱜ ᱛᱟᱦᱮᱱ ᱡᱟᱜᱟ, ᱠᱟᱨᱚᱵᱟᱨ, ᱦᱤᱛ ᱟᱨ ᱤᱪᱷᱟ ᱥᱚᱢᱟᱱ ᱛᱟᱦᱮᱱᱟ ᱩᱱᱤᱭᱟᱜ ᱥᱟᱹᱜᱟᱹᱭ ᱫᱚ ᱢᱤᱫ ᱡᱟᱜᱟ ᱠᱷᱚᱱ ᱡᱟᱲᱟᱣ ᱛᱟᱦᱮᱱ ᱛᱟᱭᱟ ᱾
ᱜᱟᱛᱮᱭᱟᱜ ᱟᱺᱜᱤᱵᱷᱟᱨ
ᱢᱤᱫ ᱜᱟᱛᱮ ᱨᱮᱱᱟᱜ ᱢᱮᱱ ᱫᱚ ᱱᱚᱶᱟ ᱫᱚ ᱵᱟᱝ ᱡᱮ ᱟᱢ ᱡᱟᱦᱟᱸᱭᱟᱜ ᱢᱟᱡᱟᱠ, ᱜᱟᱞᱢᱟᱨᱟᱣ, ᱢᱤᱫ ᱪᱚᱭ ᱨᱮᱱᱟᱜ ᱠᱚᱯ ᱥᱮ ᱢᱤᱫ ᱞᱟᱸᱫᱟ ᱠᱤᱥᱥᱟ ᱠᱟᱹᱦᱱᱤ ᱨᱮᱱᱤᱡ ᱦᱤᱥᱥᱟᱭ ᱵᱟᱱᱟᱜ᱾ ᱢᱮᱱᱠᱷᱟᱱ ᱱᱚᱶᱟ ᱨᱮᱱᱟᱜ ᱢᱟᱱᱮ ᱫᱚ ᱦᱩᱭᱩᱜ ᱠᱟᱱᱟ ᱟᱯᱱᱟᱨ ᱥᱟᱹᱨᱤ ᱥᱚᱨᱮᱥ ᱟᱨ ᱤᱢᱚᱱᱫᱚᱨ ᱦᱤᱥᱥᱟᱭ ᱦᱩᱭᱩᱜ᱾ ᱜᱟᱛᱮ ᱫᱚ ᱟᱭᱥᱟ ᱛᱟᱭᱥᱟ ᱫᱚ ᱵᱟᱝ ᱦᱩᱭᱩᱜ ᱠᱟᱱᱟ, ᱢᱮᱱᱠᱷᱟᱱ ᱢᱤᱫ ᱢᱟᱨᱟᱝ ᱜᱟᱷᱨᱚᱸᱡ ᱦᱚᱸ ᱠᱟᱱᱟ ᱡᱟᱦᱟᱸ ᱫᱚ ᱵᱟᱱᱟᱨᱟᱜ ᱯᱟᱦᱴᱟ ᱠᱷᱚᱱ ᱛᱚᱞ ᱛᱚᱯᱚᱞ ᱛᱟᱦᱮᱱᱟ᱾ ᱜᱟᱛᱮᱭᱟᱜ ᱠᱟᱹᱢᱤ ᱱᱚᱸᱠᱟ ᱞᱟᱹᱭ ᱟᱠᱟᱱᱟ ᱺ ᱢᱟᱨᱟᱝ ᱟᱨ ᱢᱟᱦᱟᱱ ᱠᱟᱹᱢᱤ ᱨᱮ ᱟᱱᱮᱠᱟᱨᱮ ᱜᱚᱲᱚ ᱮᱢᱚᱜ, ᱢᱚᱱᱮ ᱞᱟᱦᱟᱭ ᱟᱨ ᱥᱟᱦᱟᱥ ᱫᱟᱲᱮ ᱮᱢᱟᱭ ᱡᱮ ᱟᱢ ᱱᱤᱡᱮᱨᱟᱜ ᱠᱟᱹᱢᱤ ᱠᱷᱚᱱ ᱵᱟᱦᱨᱮᱭᱟᱜ ᱠᱟᱹᱢᱤ ᱦᱚᱢ ᱫᱟᱲᱮᱭᱟᱜ-ᱟ ᱾
ᱜᱟᱛᱮᱭᱟᱜ ᱵᱟᱪᱷᱚᱱ
ᱦᱤᱸᱫᱤ ᱨᱮ ᱟᱞᱚᱪᱟᱠ ᱨᱟᱢ ᱪᱟᱸᱫᱨᱚ ᱥᱷᱩᱠᱞᱚ ᱜᱟᱛᱮ ᱵᱟᱪᱷᱟᱣ ᱨᱮᱱᱟᱜ ᱠᱟᱹᱢᱤ ᱥᱟᱶᱛᱮ ᱞᱟᱹᱭ ᱟᱠᱟᱫᱟᱭ ᱡᱮ- " ᱟᱢ ᱫᱚ ᱩᱱᱠᱟᱱᱤᱡ ᱜᱟᱛᱮ ᱜᱮ ᱠᱷᱚᱡᱮ ᱢᱮ ᱡᱟᱦᱟᱸᱭ ᱟᱢ ᱠᱷᱚᱱ ᱟᱛᱢᱚ ᱵᱟᱞ ᱢᱮᱱᱟᱭᱟ᱾ ᱟᱯᱱᱟᱨ ᱩᱱᱤᱭᱟᱜ ᱯᱟᱞᱟ ᱩᱱᱠᱟ ᱥᱟᱶ ᱢᱮ ᱡᱮ ᱞᱣᱠᱟ ᱥᱩᱜᱨᱤᱣ ᱨᱟᱢᱟᱜ ᱯᱟᱞᱞᱟ ᱨᱮ ᱛᱟᱦᱮᱞᱮᱱᱟᱭ᱾ ᱜᱟᱛᱮ ᱠᱟᱱᱟᱭ ᱠᱷᱟᱱ ᱯᱨᱚᱭᱤᱥ ᱟᱨ ᱚᱱᱛᱚᱨ ᱵᱷᱚᱨᱥᱟ ᱛᱟᱦᱮᱱ ᱢᱟ᱾ ᱯᱟᱹᱛᱭᱟᱹᱣ ᱫᱚᱦᱚ ᱫᱟᱲᱮᱭᱟ-ᱟ ᱡᱮ ᱪᱮᱫ ᱞᱮᱠᱟᱛᱮ ᱨᱮ ᱦᱚᱸ ᱫᱷᱚᱠᱷᱟ ᱵᱟᱝ ᱮᱢᱚᱜ-ᱟ᱾"
ᱵᱟᱦᱨᱮ ᱡᱚᱱᱚᱲ
ᱜᱟᱛᱮ ᱥᱟᱹᱜᱟᱹᱭ ᱨᱮᱱᱟᱜ ᱱᱟᱜᱟᱢ ᱟᱨ ᱗ ᱥᱚᱨᱮᱥ ᱠᱟᱹᱦᱱᱤ
ᱪᱮᱫ ᱠᱟᱱᱟ ᱡᱟᱦᱮᱨ ᱜᱟᱲ
ᱡᱟᱦᱮᱨ ᱜᱟᱲ
ᱡᱟᱦᱮᱨ ᱜᱟᱲ ᱡᱟᱦᱮᱨ ᱜᱟᱲ ᱫᱚ ᱟᱹᱛᱩ ᱥᱤᱢᱟᱹ ᱨᱮᱭᱟᱜ ᱮᱴᱮᱫ ᱥᱤᱢᱟᱹ ᱠᱟᱱᱟ ᱾ ᱡᱟᱦᱮᱨ ᱟᱭᱳ, ᱵᱟᱵᱟ ᱞᱤᱴᱟᱹ, ᱵᱟᱵᱟ ᱢᱚᱬᱮᱠᱚ ᱛᱩᱨᱩᱭᱠᱚ, ᱵᱚᱸᱜᱟ ᱢᱟᱺᱡᱷᱤ ᱦᱟᱲᱟᱢ, ᱢᱟᱺᱡᱷᱤ ᱵᱩᱰᱦᱤ, ᱛᱮᱸᱜᱮᱱ ᱢᱟᱺᱡᱷᱤ ᱦᱟᱲᱟᱢ, ᱟᱹᱛᱩ ᱯᱟᱴ, ᱴᱷᱟᱹᱠᱨᱟᱹᱱ, ᱫᱷᱚᱨᱚᱢ ᱜᱚᱨᱟᱢ, ᱜᱩᱛᱤ ᱠᱟᱹᱲᱢᱤ, ᱟᱹᱛᱩ ᱥᱤᱢᱟᱹ ᱨᱤᱱ ᱨᱟᱠᱟᱵ ᱟᱨ ᱥᱤᱢᱟᱹ ᱥᱟᱲᱮᱨᱤᱱ ᱦᱟᱸᱦᱟ ᱜᱮ ᱢᱮᱱᱟᱜᱠᱚ ᱵᱚᱸᱜᱟ ᱠᱚ, ᱚᱱᱟ ᱟᱹᱛᱩ ᱥᱩᱨ ᱠᱚᱨᱮᱱ ᱵᱩᱨᱩ ᱵᱚᱸᱜᱟᱠᱚ, ᱦᱩᱛᱤ ᱪᱟᱭᱟ ᱵᱚᱸᱜᱟ ᱞᱩᱜᱩ ᱦᱟᱲᱟᱢ ᱟᱨ ᱡᱟᱦᱟᱸᱜᱮ ᱵᱚᱱ ᱯᱟᱨᱚᱢ ᱦᱮᱡ ᱟᱠᱟᱱ ᱜᱷᱟᱹᱴᱤᱲ ᱵᱚᱸᱜᱟ ᱠᱚ ᱾ ᱱᱩᱠᱩ ᱵᱚᱸᱜᱟ ᱠᱚ ᱟᱛᱮᱜ ᱡᱟᱦᱮᱨ ᱜᱟᱲ ᱮᱴᱮᱫ ᱮᱥᱮᱫ ᱛᱟᱸᱦᱮᱱᱟ ᱾ ᱱᱩᱠᱩ ᱵᱚᱸᱜᱟ ᱠᱚ ᱱᱟᱭᱠᱮ ᱵᱟᱵᱟᱭ ᱥᱮᱴᱮᱨ ᱞᱮᱠᱚ ᱟᱨᱮ ᱠᱩᱥᱤ ᱚᱪᱚ ᱞᱮᱠᱚ ᱠᱷᱟᱱ, ᱵᱟᱹᱲᱤᱡᱟᱜ ᱟᱹᱛᱩ ᱛᱮᱫᱚ ᱵᱟᱝ ᱵᱚᱞᱚᱱᱟ ᱾ ᱢᱟᱹᱱᱢᱤ‌ ᱡᱤᱣᱤ ᱡᱟᱹᱛᱤ, ᱠᱟᱰᱟ, ᱰᱟᱺᱜᱽᱨᱤ, ᱥᱤᱢ, ᱥᱩᱠᱨᱤ, ᱢᱮᱨᱚᱢ, ᱵᱷᱤᱰᱤ, ᱫᱷᱚᱱ ᱫᱩᱨᱤᱵᱽ ᱡᱚᱛᱚᱣᱟᱜ ᱨᱮᱭᱟᱜ ᱜᱮ ᱨᱟᱹᱥ ᱧᱟᱢᱚᱜᱼᱟ ᱾ ᱦᱚᱭ ᱫᱟᱜ ᱡᱟᱹᱲᱤ ᱫᱟᱜ ᱦᱚᱸᱭ ᱦᱚᱭ ᱟᱹᱜᱮ ᱪᱟᱯᱮ ᱟᱹᱜᱩᱭᱟ᱾ ᱫᱷᱟᱹᱨᱛᱤ ᱥᱟᱱᱟᱢ‌ ᱨᱮᱭᱟᱲ ᱜᱚᱫᱚᱜᱼᱟ ᱾ ᱡᱩᱫᱤ ᱵᱟᱭ ᱥᱮᱴᱮᱨ ᱞᱮᱫ ᱠᱚᱣᱟ ᱮᱱᱠᱷᱟᱱ ᱟᱹᱛᱩ ᱥᱤᱢᱟᱹᱨᱮ ᱠᱟᱨᱟᱡᱽ ᱪᱮᱴᱨᱟ ᱠᱚ ᱨᱟᱜ ᱟᱛᱮᱜ ᱠᱚ ᱟᱨᱫᱟᱥ ᱚᱪᱚ ᱠᱚᱣᱟ ᱡᱮ ᱵᱚᱸᱜᱟ ᱵᱟᱭ ᱥᱮᱴᱮᱨ ᱞᱮᱱᱟ ᱾ ᱵᱟᱰᱟᱭ ᱦᱟᱲᱟᱢ ᱦᱚᱲ ᱠᱚᱦᱚᱸ ᱱᱚᱝᱠᱟᱱ ᱨᱟᱜ ᱠᱚ ᱟᱸᱡᱚᱢ ᱞᱮᱠᱷᱟᱱ ᱯᱟᱭᱛᱟᱨ ᱛᱟᱸᱦᱮ ᱠᱟᱱᱟ ᱚᱠᱟᱨᱮᱪᱚ ᱵᱚᱸᱜᱟ ᱵᱩᱨᱩ ᱫᱮᱵᱟ ᱥᱮᱵᱟ ᱯᱮᱨᱮᱡ ᱩᱢᱟᱹᱲ ᱨᱮ ᱵᱟᱭ ᱥᱮᱴᱮᱨ ᱞᱮᱱᱟ᱾ ᱚᱱᱟᱛᱮ ᱠᱟᱨᱟᱡᱽ ᱠᱩᱞ ᱠᱚᱠᱚ ᱦᱩᱫᱩᱨᱮᱫᱼᱟ ᱾ ᱮᱱᱠᱷᱟᱱ ᱦᱟᱲᱟᱢ ᱦᱚᱲ ᱠᱚᱫᱟ ᱵᱟᱝ ᱜᱷᱟᱹᱲᱤᱠ ᱠᱟᱛᱮ, ᱱᱟᱭᱠᱮ ᱵᱟᱵᱟ ᱡᱟᱦᱮᱨ ᱵᱚᱸᱜᱟ ᱠᱚ ᱫᱟᱜᱼᱮ ᱫᱩᱞ‌ ᱟᱠᱚᱣᱟ ᱟᱨ ᱠᱚ ᱚᱛᱟ ᱛᱟᱵᱮᱨᱚᱜᱼᱟ ᱾ ᱵᱟᱠᱷᱮᱲᱟᱠᱚ "ᱡᱚᱦᱟᱨ ᱜᱚᱥᱟᱸᱭ ᱡᱟᱦᱮᱨ ᱟᱹᱭᱳ ᱢᱟ ᱚᱠᱟ ᱠᱚᱨᱮ ᱪᱚ ᱵᱟᱞᱮ‌ ᱥᱮᱴᱮᱨ‌ ᱞᱮᱫ‌ ᱯᱮᱭᱟ ᱾ ᱟᱞᱮ‌ ᱢᱟ‌ ᱠᱟᱬᱟ ᱢᱟᱹᱱᱢᱤ ᱵᱟᱹᱲᱤᱪ ᱟᱠᱟᱫ ᱠᱷᱟᱱ ᱞᱮ ᱥᱟᱦᱟᱣ ᱠᱟᱜ ᱞᱟᱦᱟᱣ ᱠᱟ‌ᱜ ᱟᱯᱮ ᱾ ᱟᱹᱛᱩ ᱥᱤᱢᱟᱹ ᱨᱮ ᱠᱟᱨᱟᱡᱽ ᱟᱨ ᱵᱤᱨ ᱵᱩᱨᱩ ᱨᱮ ᱠᱩᱞ‌ ᱠᱚ ᱟᱞᱚ ᱠᱚ ᱦᱩᱫᱩᱲᱢᱟ ᱾ ᱡᱤᱭᱤ ᱡᱟᱹᱛᱤ ᱨᱮ ᱱᱤᱨᱟᱹᱭ ᱞᱮ ᱧᱟᱢ ᱢᱟ" ᱾ ᱱᱤᱭᱟᱹᱠᱚ ᱠᱟᱹᱢᱤ ᱵᱟᱲᱟ, ᱱᱮᱦᱚᱨ ᱵᱟᱲᱟ ᱞᱮᱠᱷᱟᱱ ᱜᱮ ᱡᱚᱛᱚ ᱠᱚ ᱦᱟᱹᱯᱤᱫᱚᱜᱼᱟ ᱾
ᱟᱵᱚ ᱡᱟᱦᱟᱸ ᱞᱮᱠᱟ, ᱵᱟᱲᱜᱮ ᱵᱮᱥ ᱞᱮᱠᱟ ᱵᱚᱱ ᱮᱴᱮᱫ ᱠᱟᱜ ᱠᱷᱟᱱ ᱵᱟᱲᱜᱮ ᱵᱷᱤᱛᱨᱤ ᱛᱮ ᱰᱟᱺᱜᱽᱨᱤ‌ ᱢᱤᱦᱩᱸ, ᱢᱮᱨᱚᱢ ᱟᱨᱦᱚᱸ ᱮᱴᱟᱜ ᱡᱤᱵᱽ ᱡᱤᱭᱟᱹᱞᱤ ᱠᱚᱦᱚᱸᱮᱴᱮᱫ ᱫᱚᱱ ᱯᱟᱨᱚᱢ ᱠᱟᱛᱮᱜ ᱵᱟᱝ ᱠᱚ ᱯᱟᱨᱚᱢ ᱫᱟᱲᱮᱭᱟᱜᱼᱟ ᱾ ᱮᱴᱮᱫ ᱵᱷᱤᱛᱨᱤ ᱨᱮ ᱪᱟᱥ ᱟᱠᱟᱫ ᱮᱢᱟᱱ ᱛᱮᱢᱟᱱ ᱡᱚ ᱵᱟᱦᱟ ᱫᱟᱨᱮ ᱠᱚ ᱵᱟᱝ ᱠᱚ ᱡᱚᱢ ᱩᱡᱟᱹᱲ ᱫᱟᱲᱮᱭᱟᱜᱼᱟ ᱾ ᱡᱩᱫᱤ ᱮᱴᱮᱫ ᱜᱮ ᱵᱮᱥ ᱵᱟᱝ ᱛᱟᱸᱦᱮᱱᱟ, ᱮᱱᱠᱷᱟᱱ ᱚᱱᱟ ᱵᱟᱲᱜᱮ ᱨᱮᱫᱚ ᱪᱟᱥ ᱨᱮᱦᱚᱢ ᱚᱦᱚᱢ ᱟᱨᱡᱟᱣ ᱠᱮᱣᱟ ᱾ ᱚᱱᱟ ᱠᱷᱟᱹᱛᱤᱨ ᱱᱟᱭᱠᱮ ᱫᱚ ᱵᱟᱰᱟᱭ ᱦᱚᱲ ᱜᱮᱵᱚ ᱱᱟᱭᱠᱮᱜᱼᱟ ᱟᱨ ᱵᱟᱝ ᱡᱩᱜᱽ ᱡᱩᱜᱽ ᱠᱷᱚᱱ ᱡᱟᱦᱟᱸᱭ ᱜᱮᱠᱚ ᱱᱟᱭᱠᱮ ᱦᱤᱡᱩᱜ ᱠᱟᱱᱟ, ᱩᱱᱠᱩ ᱚᱲᱟᱜ ᱨᱮᱱ ᱜᱮᱠᱚ ᱱᱟᱭᱠᱮ ᱞᱮᱱᱠᱷᱟᱱ ᱟᱹᱰᱤ ᱱᱟᱯᱟᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱡᱟᱦᱮᱨ ᱜᱟᱲ ᱫᱚ ᱪᱮᱫ ᱠᱟᱱᱟ-ᱜᱚᱡᱮᱱᱫᱨᱚ ᱠᱤᱥᱠᱩ, ᱯᱟᱸᱡᱟ ᱯᱟᱛᱷᱟᱢ, ᱥᱟᱠᱟᱢ -᱒, Nov-Dec, 2014 Vol. 4, No. 1
ᱫᱷᱟᱹᱨᱛᱤ ᱭᱟᱜ ᱟᱪᱷ ᱟᱭᱱᱟᱸᱥ
ᱫᱷᱟᱹᱨᱛᱤ ᱭᱟᱜ ᱟᱪᱷ ᱟᱭᱱᱟᱸᱥ
ᱫᱷᱟᱹᱨᱛᱤ ᱭᱟᱜ ᱟᱪᱷ ᱢᱤᱫ ᱵᱟᱹᱭ ᱧᱚᱜ ᱢᱮᱱᱠᱷᱟᱱ ᱱᱤᱡᱮᱨᱟᱜ ᱫᱚᱲ ᱛᱮ ᱰᱟᱜᱢᱟᱜᱟᱜ ᱟᱭ᱾ ᱚᱱᱟ ᱠᱷᱟᱹᱛᱤᱨ ᱛᱮ ᱡᱟᱦᱟᱸᱭ ᱴᱟᱜ ᱤᱯᱤᱞ ᱜᱮ ᱛᱷᱤᱨᱚᱜ ᱞᱟᱹᱜᱤᱫ ᱛᱮ ᱵᱷᱩᱨᱠᱟᱹ ᱟᱲᱮ ᱨᱮ ᱛᱷᱤᱨ ᱞᱮᱠᱟ ᱵᱟᱝ ᱠᱚ ᱛᱟᱦᱮᱱᱟ ᱢᱮᱱᱠᱷᱟᱱ ᱱᱩᱠᱩ ᱜᱮᱥᱟᱭ ᱥᱮᱨᱢᱟ ᱵᱷᱤᱛᱨᱤ ᱛᱮ ᱠᱚ ᱵᱚᱫᱚᱞᱚᱜ-ᱟ ᱾ ᱫᱷᱟᱹᱨᱛᱤ ᱨᱮᱱᱟᱜ ᱱᱚᱶᱟ ᱟᱪᱷ ᱨᱮ ᱨᱩᱡᱷᱟᱱ ᱨᱮ ᱵᱚᱫᱚᱞ ᱩᱱᱠᱟ ᱢᱮᱱᱟᱜ-ᱟ ᱡᱮ ᱥᱟᱱᱟᱢ ᱒᱖,᱐᱐᱐ ᱥᱟᱞᱮ ᱛᱮ ᱱᱩᱠᱩᱣᱟᱜ ᱥᱟᱱᱟᱢ ᱪᱟᱠᱟᱨ ᱪᱟᱵᱟᱜ ᱛᱟᱠᱚᱣᱟ᱾ ᱫᱷᱟᱹᱨᱛᱤ ᱭᱟᱜ ᱟᱪᱷ ᱵᱟᱹᱭ ᱧᱚᱜ ᱪᱟᱞᱟᱜ ᱢᱮᱱᱠᱷᱟᱱ ᱱᱤᱨᱫᱷᱟᱨᱤᱛ ᱜᱟᱛᱤ ᱛᱮ᱾ ᱱᱚᱶᱟ ᱨᱮᱱᱟᱜ ᱢᱮᱱᱮᱛ ᱫᱚ ᱱᱚᱶᱟ ᱠᱟᱱᱟ ᱡᱮ ᱡᱟᱦᱟᱸ ᱵᱷᱩᱨᱠᱟᱹ ᱤᱯᱤᱞ ᱫᱷᱟᱹᱨᱛᱤ ᱠᱷᱚᱱ ᱵᱷᱩᱨᱠᱟᱹᱣ ᱟᱲᱮ ᱠᱷᱚᱱ ᱚᱪᱚᱜ ᱞᱮᱠᱟᱭ ᱧᱮᱞᱚᱜ-ᱟ, ᱢᱮᱱᱠᱷᱟᱱ ᱛᱤᱦᱤᱱ ᱠᱷᱚᱱ ᱒᱖,᱐᱐᱐ ᱥᱮᱨᱢᱟ ᱛᱟᱭᱚᱢ ᱵᱷᱩᱨᱠᱟᱹ ᱤᱯᱤᱞ ᱟᱨ ᱦᱚᱸ ᱫᱚᱦᱲᱟ ᱛᱮ ᱵᱷᱩᱡᱷᱟᱹᱣ ᱠᱷᱚᱱ ᱞᱟᱜᱵᱷᱟᱜ ᱦᱩᱭᱩᱜ ᱼᱟ᱾ ᱱᱤᱭᱟ ᱚᱠᱛᱚ ᱱᱚᱶᱟ ᱟᱪᱷ ᱟᱭᱱᱟᱸᱥᱷ ᱵᱷᱩᱨᱠᱟᱹ ᱤᱯᱤᱞ ᱫᱚ ᱮᱛᱚᱢ ᱟᱲᱮ ᱥᱮᱫ ᱟᱨᱚ ᱥᱟᱢᱟᱝ ᱥᱮᱫ ᱦᱤᱡᱩᱜ ᱟᱭ᱾ ᱥᱟᱞᱮ ᱑᱒᱐᱐ ᱨᱮ ᱱᱩᱭ ᱟᱡᱟᱜ ᱥᱟᱱᱟᱢ ᱠᱷᱚᱱ ᱥᱟᱢᱟᱝ ᱡᱟᱭᱜᱟ ᱨᱮ ᱛᱟᱦᱮᱱᱟᱭ ᱟᱨ ᱟᱸᱰᱮ ᱠᱷᱚᱱ ᱥᱟᱦᱟ ᱤᱫᱤᱜ ᱟᱭ᱾
ᱱᱚᱸᱰᱮ ᱦᱚᱸ ᱧᱮᱞᱢᱮ
•ᱫᱟᱹᱱᱢᱤ ᱤᱯᱤᱞ • ᱡᱚᱱᱚᱜ ᱤᱯᱤᱞ • ᱯᱟᱨᱠᱚᱢ ᱤᱯᱤᱞ •ᱪᱩᱢᱠᱟᱜ ᱤᱯᱤᱞ •ᱟᱨᱟᱬ ᱤᱯᱤᱞ •ᱯᱟᱸᱡᱟᱯ ᱰᱟᱦᱟᱨ
ᱟᱥᱟᱢ ᱨᱮᱭᱟᱜ ᱦᱚᱱᱚᱛᱠᱚ
ᱟᱥᱟᱢ, ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱯᱚᱱᱚᱛ, ᱚᱠᱟ ᱯᱮᱻᱜᱮᱞ ᱯᱮ ᱜᱚᱴᱟᱝ ᱚᱛᱱᱚᱜ ᱴᱚᱴᱷᱟ ᱨᱮ ᱦᱟᱯᱟᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱚᱱᱚᱛ ᱠᱚ ᱢᱮᱛᱟᱣᱟᱜ ᱠᱟᱱᱟ ᱾ ᱟᱥᱟᱢ ᱨᱮ ᱓᱓ ᱜᱚᱴᱟᱝ ᱦᱚᱱᱚᱛ ᱢᱮᱱᱟᱜ ᱟᱠᱟᱫᱼᱟ ᱾ ᱒᱐᱑᱕ ᱥᱮᱨᱢᱟ ᱢᱟᱲᱟᱝ ᱫᱚ ᱒᱗ ᱜᱚᱴᱟᱝ ᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱑᱕ ᱟᱜᱚᱥᱴᱚ, ᱒᱐᱑᱕ ᱢᱟᱹᱦᱤᱛ ᱦᱤᱞᱚᱜ ᱟᱥᱟᱢ ᱨᱮᱱ ᱢᱟᱨᱮ ᱢᱩᱠᱷᱭᱟᱹ ᱢᱚᱱᱛᱨᱤ ᱢᱟᱱᱚᱛᱟᱱ ᱛᱩᱨᱩᱱ ᱜᱚᱜᱚᱭ ᱟᱨ ᱦᱚᱸ ᱢᱚᱬᱮ ᱜᱚᱴᱴᱮᱡ ᱱᱟᱣᱟ ᱯᱚᱱᱚᱛ ᱮ ᱵᱟᱱᱫᱷᱟᱣ ᱠᱮᱫᱼᱟ, ᱚᱱᱟ ᱠᱚ ᱥᱮᱞᱮᱫ ᱠᱟᱛᱮ ᱞᱮᱠᱷᱟ ᱜᱩᱴ ᱓᱒ ᱜᱚᱴᱟᱟᱝ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱒᱖ ᱡᱟᱱᱩᱣᱟᱨᱤ, ᱒᱐᱑᱖ ᱢᱟᱹᱦᱤᱛ ᱦᱤᱞᱚᱜ ᱟᱨ ᱦᱚᱸ ᱵᱟᱨᱭᱟ ᱦᱚᱱᱚᱛ ᱵᱮᱱᱟᱣ ᱞᱮᱱᱟ, ᱢᱮᱱ ᱠᱷᱟᱱ ᱥᱟᱜ-ᱥᱚᱱ ᱠᱟᱹᱢᱤ ᱦᱚᱨᱟ ᱱᱤᱛ ᱦᱚᱸ ᱵᱟᱝ ᱯᱩᱨᱟᱹᱣ ᱟᱠᱟᱱᱟ ᱾ ᱤᱱᱟᱹ ᱛᱟᱭᱚᱢ, ᱱᱟᱶᱟ ᱢᱩᱠᱷᱭᱟᱹ ᱢᱚᱱᱛᱨᱤ ᱢᱟᱱᱚᱛᱟᱱ ᱥᱚᱨᱵᱟᱱᱚᱱᱫᱚ ᱥᱚᱱᱚᱣᱟᱞ ᱫᱚ ᱟᱨ ᱢᱤᱫᱴᱟᱹᱝ ᱱᱟᱣᱟ ᱦᱚᱱᱚᱛ ᱮ ᱵᱟᱱᱫᱷᱟᱣ ᱠᱮᱫ ᱛᱮ ᱞᱮᱠᱷᱟ ᱜᱩᱴ ᱓᱓ ᱜᱚᱴᱟᱝ ᱦᱚᱱᱚᱛ ᱦᱩᱭ ᱮᱱᱟ ᱾
ᱦᱚᱱᱚᱛ ᱠᱚ
ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱯᱮ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ-
ᱵᱟᱦᱨᱮ ᱡᱚᱱᱚᱲ
total 33 districts, in October 2 districts status cancelled by state cabinet. East Kamrup and South Kamrup'.
* ᱦᱚᱱᱚᱛ ᱠᱚ ᱟᱥᱟᱢ
ᱛᱚᱞᱚᱠᱯᱚᱠᱷᱚᱨᱤ, ᱵᱟᱫᱟᱢᱯᱟᱦᱟᱰ (ᱳᱰᱤᱥᱟ)
ᱰᱮᱢᱚᱜᱽᱨᱟᱯᱷᱤᱠ
ᱥᱤᱧᱚᱛ ᱫᱤᱥᱚᱢ ᱒᱐᱑᱑ ᱥᱟᱹᱦᱤᱛ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱨᱮ ᱕᱔᱘ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱢᱟᱹᱫᱽ ᱨᱮ ᱕᱙ ᱦᱚᱲ ᱫᱚ ᱐-᱖ ᱥᱮᱨᱢᱟ ᱵᱚᱭᱚᱥ ᱨᱤᱱ, ᱡᱟᱦᱟᱸ ᱫᱚ ᱜᱩᱴ ᱦᱚᱲ ᱮᱞ ᱨᱤᱱ ᱑᱐ᱹ᱗᱗% ᱠᱚ ᱦᱩᱭᱩᱜ ᱠᱟᱱᱟ ᱾ ᱱᱚᱸᱰᱮ ᱠᱚ ᱛᱟᱦᱮᱸᱱ ᱠᱟᱱ ᱦᱚᱲ ᱢᱟᱹᱫᱽ ᱠᱷᱚᱱ ᱒᱕᱙ ᱜᱚᱴᱟᱝ ᱠᱚᱲᱟ ᱟᱨ ᱒᱘᱙ ᱜᱚᱴᱟᱝ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟᱛᱮ ᱜᱷᱩᱸᱴ ᱡᱟᱱᱟᱝ ᱡᱟᱹᱱᱤ (Average Sex Ratio) ᱫᱚ ᱑᱑᱑᱖, ᱡᱟᱦᱟᱸ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱷᱩᱸᱴ ᱠᱷᱚᱱ ᱵᱟᱹᱲᱛᱤ ᱜᱮᱭᱟ ᱾ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ (Child Sex Ratio) ᱫᱚ ᱗᱓᱕, ᱡᱟᱦᱟᱸ ᱫᱚ ᱯᱚᱱᱚᱛ ᱨᱮᱱᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱙᱔᱑ ᱥᱟᱶ ᱠᱚᱢ ᱜᱮᱭᱟ ᱾
ᱱᱚᱶᱟ ᱟᱹᱛᱩ ᱨᱮ ᱥᱤᱠᱷᱱᱟᱹᱛ ᱫᱚᱨ ᱫᱚ ᱳᱰᱤᱥᱟ ᱯᱚᱱᱚᱛ ᱨᱮᱱᱟᱜ ᱫᱚᱨ ᱠᱷᱚᱱ ᱠᱚᱢ ᱜᱮᱭᱟ ᱾ ᱒᱐᱑᱑ ᱥᱟᱹᱦᱤᱛ ᱨᱮ ᱥᱤᱠᱷᱟᱱᱟᱹᱛ ᱫᱚᱨ ᱫᱚ ᱕᱖ᱹ᱖᱕ % ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱢᱟᱹᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱒ᱹ᱐᱐ %, ᱢᱮᱱᱠᱷᱟᱱ ᱠᱩᱲᱤ ᱠᱚᱣᱟᱜ ᱫᱚ ᱔᱓ᱹ᱕᱖ % ᱾
ᱪᱟᱪᱞᱟᱣ
ᱥᱤᱧᱚᱛ ᱨᱮᱱᱟᱜ ᱥᱚᱢᱵᱤᱫᱷᱟᱱ (constitution of India) ᱟᱨ ᱯᱚᱧᱪᱟᱭᱚᱛᱤ ᱨᱟᱡᱽ ᱠᱟᱹᱱᱩᱱ (Panchyati Raaj Act) ᱞᱮᱠᱟᱛᱮ ᱱᱚᱶᱟ ᱟᱹᱛᱩ ᱫᱚ ᱥᱚᱨᱯᱚᱧᱪ (Sarpanch) ᱦᱚᱛᱮᱛᱮ ᱪᱟᱪᱞᱟᱣᱜ ᱠᱟᱱᱟ ᱾ ᱥᱟᱶᱛᱮ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱨᱟᱭᱨᱤᱛ ᱞᱮᱠᱟᱛᱮ ᱡᱚᱜᱽ ᱢᱟᱹᱡᱷᱤ ᱟᱪᱟᱨ ᱵᱤᱪᱟᱹᱨ ᱠᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱫᱚ ᱛᱚᱞᱠᱷᱚ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱟᱹᱛᱩ ᱫᱚ ᱵᱟᱫᱟᱢᱯᱟᱦᱟᱰ ᱛᱷᱟᱱᱟ ᱛᱟᱹᱨᱤ ᱨᱮ ᱢᱮᱱᱟᱜᱼᱟ ᱾
ᱥᱮᱪᱮᱫ
ᱥᱮᱪᱮᱫᱚᱜ ᱞᱟᱹᱜᱤᱫ ᱛᱮ ᱱᱚᱶᱟ ᱟᱹᱛᱩ ᱨᱮ ᱥᱚᱨᱠᱟᱨᱤ ᱯᱨᱟᱭᱢᱮᱨᱤ ᱟᱥᱲᱟ ᱢᱮᱱᱟᱜᱼᱟ ᱾ᱥᱩᱨ ᱨᱮᱱᱟᱜ ᱪᱮᱛᱟᱱ ᱛᱟᱱᱟᱞ ᱵᱤᱨᱫᱟᱹᱜᱟᱲ (higher secondary school) ᱫᱚ ᱵᱟᱫᱟᱢᱯᱟᱦᱟᱰ ᱨᱮ ᱢᱮᱱᱟᱜ-ᱟ ᱾ ᱥᱩᱨ ᱨᱮᱱᱟᱜ ᱯᱨᱟᱭᱵᱷᱮᱴ ᱤᱸᱡᱤᱱᱤᱭᱟᱹᱨᱤᱝ ᱠᱚᱞᱮᱡᱽ ᱫᱚ ᱡᱷᱟᱨᱯᱚᱠᱷᱚᱨᱤᱭᱟ ᱨᱮ ᱢᱮᱱᱟᱜᱼᱟ ᱾
ᱦᱮᱡ ᱥᱮᱱ
ᱱᱚᱶᱟ ᱟᱹᱛᱩ ᱠᱷᱚᱱ ᱦᱤᱡᱩᱜ ᱥᱮᱱᱚᱜ ᱫᱚ ᱱᱟᱥᱮ ᱟᱸᱴ ᱜᱮᱭᱟ ᱾ ᱥᱩᱨ ᱵᱟᱥ ᱜᱟᱹᱰᱤ ᱫᱮᱡᱚᱜ ᱴᱷᱟᱶ ᱫᱚ ᱕ ᱠᱤᱞᱚᱢᱤᱴᱚᱨ ᱟᱨ ᱨᱮᱞᱜᱟᱹᱰᱤ ᱥᱴᱮᱥᱚᱱ ᱦᱚᱸ ᱕ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱪᱟᱥ ᱵᱟᱥ
ᱱᱚᱶᱟ ᱟᱹᱛᱩ ᱨᱮ ᱦᱳᱲᱳ, ᱡᱚᱸᱰᱨᱟ ᱟᱨ ᱩᱛᱩ ᱟᱲᱟᱜ ᱡᱚ ᱮᱢᱟᱱ ᱠᱚ ᱪᱟᱥᱵᱟᱥ ᱠᱚ ᱠᱚᱨᱟᱣ ᱮᱫᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱠᱩᱥᱩᱢᱤ ᱵᱚᱱᱚᱛ ᱨᱮᱱᱟᱜ ᱟᱹᱛᱩ
ᱴᱮᱱᱤᱥ
ᱴᱮᱱᱤᱥ
ᱴᱮᱱᱤᱥ ᱠᱷᱮᱞ ᱫᱚ ᱵᱟᱨᱭᱟ ᱴᱤᱢ ᱛᱟᱞᱟ ᱨᱮ ᱵᱚᱞ ᱛᱮ ᱮᱱᱮᱡ ᱦᱩᱭᱩᱜ ᱢᱤᱫ ᱠᱷᱮᱞ ᱠᱟᱱᱟ ᱾ ᱡᱟᱦᱟᱸ ᱨᱮᱫᱚ ᱡᱚᱛᱚ ᱛᱮ ᱵᱟᱨᱭᱟ ᱠᱷᱮᱞᱚᱸᱰᱤᱭᱟ ᱟᱨᱵᱟᱝ ᱯᱩᱱᱭᱟᱹ ᱠᱷᱮᱞᱚᱸᱰᱤᱭᱟᱹ ᱠᱚ ᱛᱟᱦᱮᱸᱱᱟ ᱾ ᱴᱮᱱᱤᱥ ᱮᱱᱮᱡ ᱦᱟᱯᱟ ᱫᱚ ᱴᱮ ᱤᱥ ᱨᱮᱠᱚᱴ ᱠᱚ ᱢᱮᱛᱟᱜᱼᱟ ᱾ ᱠᱷᱮᱞᱚᱸᱰᱤᱭᱟᱹ ᱛᱟᱨ ᱛᱮ ᱜᱟᱞᱟᱝ ᱠᱚᱜ ᱴᱮᱱᱤᱥ ᱨᱮᱠᱚᱴ ᱦᱚᱛᱮᱛᱮ ᱴᱮᱱᱤᱥ ᱵᱚᱞ ᱡᱟᱦᱟᱸ ᱫᱚ ᱨᱚᱵᱚᱞ ᱛᱮ ᱵᱮᱱᱟᱣ ᱠᱚᱜᱼᱟ, ᱵᱷᱤᱛᱨᱤ ᱫᱚ ᱠᱷᱳᱞ ᱜᱮ ᱛᱟᱦᱮᱸᱱᱟ ᱟᱨ ᱧᱮᱞ ᱡᱚᱝ ᱫᱚ ᱜᱩᱞᱟᱹᱭ ᱜᱮᱭᱟ ᱾ ᱡᱟᱦᱟᱸ ᱫᱚ ᱡᱟᱞᱟᱢ ᱪᱮᱛᱟᱱ ᱥᱮᱫ ᱛᱮ ᱵᱤᱨᱚᱫᱷᱩ ᱠᱚᱴ ᱥᱮᱫ ᱫᱟᱞ ᱪᱟᱯᱟᱫ ᱦᱩᱭᱩᱜᱼᱟ ᱾
ᱴᱮᱱᱤᱥ ᱨᱮᱭᱟᱜ ᱮᱛᱚᱦᱚᱵ ᱯᱷᱨᱟᱱᱥ ᱨᱮ ᱛᱟᱞᱟᱢᱟᱞᱟ ᱡᱩᱜᱽ ᱨᱮ ᱦᱩᱭ ᱞᱮᱱᱟ ᱢᱮᱱᱛᱮ ᱢᱟᱱᱟᱣ ᱵᱟᱛᱟᱣ ᱢᱮᱱᱟᱜᱼᱟ ᱾ ᱚᱱᱟ ᱚᱠᱛᱚ ᱨᱚ ᱱᱚᱶᱟ ᱠᱷᱮᱞ ᱫᱚ ᱤᱱᱰᱳᱨ ᱟᱨᱵᱟᱝ ᱥᱟᱹᱲᱤᱢ ᱞᱟᱛᱟᱨ ᱨᱮ ᱮᱱᱮᱡ ᱦᱩᱭᱩᱜ ᱠᱟᱱ ᱛᱟᱦᱮᱸᱱ ᱾ ᱤᱸᱜᱽᱞᱚᱸᱰ ᱨᱮ ᱑᱙ ᱥᱮᱱᱪᱚᱨᱤ ᱨᱮᱭᱟᱜ ᱢᱩᱪᱟᱹᱫ ᱥᱮᱨᱢᱟ ᱨᱮ ᱞᱟᱱ ᱴᱮᱱᱤᱥ ᱢᱮᱱ ᱢᱮ ᱥᱟᱹᱲᱤᱢ ᱠᱷᱟᱱ ᱵᱟᱦᱨᱮ ᱵᱟᱲᱜᱮ ᱨᱮ ᱮᱱᱮᱡ ᱦᱩᱭᱩᱜ ᱨᱮᱭᱟᱜ ᱡᱟᱱᱟᱢ ᱮᱱᱟ ᱟᱨ ᱛᱟᱭᱚᱢ ᱛᱮ ᱯᱩᱨᱟᱹ ᱡᱮᱜᱮᱛ ᱨᱮ ᱢᱤᱫ ᱧᱩᱛᱩᱢᱟᱱ ᱠᱷᱮᱞ ᱨᱮ ᱞᱮᱠᱷᱟ ᱦᱩᱭ ᱮᱱᱟ ᱾ ᱛᱮᱦᱮᱧ ᱱᱚᱶᱟ ᱮᱱᱮᱡ ᱚᱞᱤᱢᱯᱤᱠ ᱨᱮ ᱥᱮᱞᱮᱫ ᱢᱮᱱᱟᱜᱼᱟ ᱟᱨ ᱡᱮᱜᱮᱛ ᱨᱮ ᱞᱟᱹᱴᱩ ᱞᱟᱹᱴᱩ ᱫᱤᱥᱚᱢ ᱨᱮ ᱠᱚᱨᱚᱲ ᱦᱚᱲ ᱱᱚᱶᱟ ᱠᱚ ᱠᱩᱥᱤᱭᱟᱜ ᱠᱟᱱᱟ ᱾ ᱴᱮᱱᱤᱥ ᱨᱮᱭᱟᱜ ᱡᱮᱜᱮᱛ ᱡᱟᱠᱟᱛ ᱨᱮ ᱯᱩᱱᱭᱟᱹ ᱦᱮᱯᱨᱟᱣ ᱦᱩᱭᱩᱜᱼᱟ, ᱡᱟᱦᱟᱸ ᱫᱚ ᱜᱨᱮᱸᱰ ᱥᱞᱮᱢ ᱢᱮᱱᱛᱮ ᱠᱚ ᱢᱮᱛᱟᱜᱼᱟ ᱾ ᱡᱚᱛᱚ ᱥᱮᱨᱱᱟ ᱡᱟᱱᱣᱟᱨᱤ ᱨᱮ ᱚᱥᱴᱨᱮᱞᱤᱭᱟᱱ ᱚᱯᱮᱱ, ᱢᱮᱸ ᱨᱮ ᱯᱷᱨᱟᱱᱥ ᱨᱮᱭᱟᱜ ᱯᱷᱨᱮᱱᱪ ᱚᱯᱮᱱ, ᱟᱨ ᱚᱱᱟ ᱨᱮᱭᱟᱜ ᱵᱟᱨ ᱦᱟᱴ ᱛᱟᱭᱚᱢ ᱞᱚᱱᱰᱚᱱ ᱨᱮᱭᱟᱜ ᱣᱤᱢᱵᱞᱮᱰᱚᱱ, ᱥᱮᱯᱴᱮᱢᱵᱚᱨ ᱨᱮ ᱟᱢᱮᱨᱤᱠᱟᱱ ᱚᱯᱮᱱ (ᱠᱷᱟᱴᱚ ᱛᱮ ᱭᱩ. ᱮᱥ. ᱚᱯᱮᱱ) ᱠᱚ ᱢᱮᱛᱟᱜᱼᱟ ᱾ ᱣᱤᱢᱵᱞᱮᱰᱚᱱ ᱫᱚ ᱢᱤᱫ ᱛᱟᱥᱟᱫ ᱨᱮᱭᱟᱜ ᱠᱚᱴ ᱨᱮ ᱮᱱᱮᱡ ᱦᱩᱭᱩᱜᱼᱟ ᱾ ᱯᱷᱨᱮᱸᱪ ᱚᱯᱮᱱ ᱦᱟᱥᱟ ᱚᱛ (clay courtyard) ᱨᱮ ᱮᱱᱮᱡ ᱦᱩᱭᱩᱜᱼᱟ ᱾ ᱭᱩ. ᱮᱥ. ᱚᱯᱮᱱ ᱟᱨ ᱚᱥᱴᱨᱮᱞᱤᱭᱟᱱ ᱚᱯᱮᱱ ᱫᱚ ᱢᱮᱥᱟᱥᱮᱱᱟ ᱠᱚᱴ ᱨᱮ ᱮᱱᱮᱡ ᱦᱩᱭᱩᱜᱼᱟ ᱾
ᱠᱷᱮᱞ ᱥᱟᱯᱟᱵ
ᱴᱮᱱᱤᱥ ᱨᱮᱠᱮᱴ ᱨᱮᱫᱚ ᱥᱟᱥᱟᱵᱟᱜ ᱛᱟᱦᱮᱸᱱᱟ, ᱚᱱᱟ ᱨᱮᱭᱟᱜ ᱦᱚᱴᱚᱜ ᱨᱮ ᱡᱩᱲᱟᱹᱭ ᱛᱟᱦᱮᱸᱱᱟ ᱡᱟᱦᱟᱸ ᱫᱚ ᱥᱤᱢ ᱵᱤᱞᱤ ᱞᱮᱠᱟᱱ ᱢᱳᱴᱟ ᱟᱨ ᱜᱩᱞᱟᱹᱭᱟᱜ ᱯᱷᱨᱮᱢ ᱛᱟᱦᱮᱸᱱᱟ ᱡᱟᱦᱟᱸ ᱫᱚ ᱛᱟᱨ ᱟᱨᱵᱟᱝ ᱠᱮᱴᱮᱡ ᱥᱩᱛᱟᱹᱢ ᱛᱮ ᱵᱷᱩᱜᱟᱹᱜ ᱵᱷᱩᱜᱟᱹᱜ ᱜᱟᱜ ᱠᱚᱜᱼᱟ ᱾ ᱱᱤᱛᱚᱜᱟᱜ ᱚᱠᱛᱚ ᱠᱷᱚᱱ ᱑᱐᱐ ᱥᱮᱨᱢᱟ ᱢᱟᱬᱟᱝ ᱨᱮᱭᱟᱜ ᱠᱟᱛᱷᱟ, ᱨᱮᱠᱮᱴ ᱫᱚ ᱢᱤᱫ ᱥᱴᱟᱱᱰᱟᱨᱰ ᱥᱟᱭᱤᱡ ᱟᱨ ᱠᱟᱴ ᱨᱮᱭᱟᱜ ᱛᱟᱦᱮᱸ ᱠᱟᱱᱟ ᱟᱨ ᱛᱟᱨ ᱫᱚ ᱡᱟᱱᱣᱟ ᱠᱚᱣᱟᱜ ᱨᱚᱦᱚᱲ ᱞᱟᱡ ᱾ ᱒᱐ ᱟᱱᱟᱜ ᱥᱚᱫᱤ ᱠᱷᱚᱱ ᱨᱟᱣᱟᱞ ᱫᱷᱟᱨᱟ ᱠᱟᱴ ᱛᱮ ᱵᱮᱱᱟᱣ ᱮᱛᱚᱦᱚᱵ ᱮᱱᱟ ᱤᱱᱟᱹ ᱛᱟᱭᱚᱢ ᱢᱮᱬᱦᱮᱫ ᱛᱮ ᱟᱨ ᱦᱚᱸ ᱠᱟᱨᱵᱚᱱ ᱜᱨᱮᱱᱟᱭᱤᱴ ᱨᱮᱭᱟᱜ ᱠᱚᱢᱯᱚᱡᱤᱴ ᱛᱮ ᱤᱱᱟᱹ ᱛᱟᱭᱚᱢ ᱪᱤᱱᱤ ᱦᱟᱥᱟ ᱟᱨ ᱴᱟᱭᱴᱟᱱᱤᱭᱚᱢ ᱞᱮᱠᱟᱱ ᱨᱟᱣᱟᱞ ᱢᱮᱬᱦᱮᱫ ᱛᱮ ᱵᱮᱱᱟᱣ ᱠᱚ ᱮᱛᱚᱦᱚᱵ ᱠᱮᱜᱼᱟ ᱾
ᱵᱚᱞ
ᱴᱮᱱᱤᱴ ᱞᱟᱹᱜᱤᱫ ᱵᱚᱞ ᱥᱩᱛᱟᱹᱢ ᱥᱟᱶᱛᱮ ᱞᱩᱜᱽᱲᱤ ᱨᱮᱭᱟᱜ ᱥᱤᱞᱟᱹᱭ ᱠᱟᱛᱮ ᱵᱮᱱᱟᱣ ᱞᱟᱹᱜᱤᱫ ᱟᱹᱰᱤ ᱜᱟᱱ ᱚᱠᱛᱚ ᱞᱟᱜᱟᱣ ᱮᱱᱟ ᱾ ᱴᱮᱱᱤᱥ ᱨᱮᱭᱟᱜ ᱵᱚᱞ ᱫᱚ ᱠᱷᱳᱞ ᱨᱚᱵᱚᱞ ᱛᱮ ᱵᱮᱱᱟᱣ ᱠᱚᱜᱼᱟ ᱾ ᱨᱤᱛ ᱞᱮᱠᱟᱛᱮ ᱯᱩᱸᱰ ᱨᱚᱝ ᱱᱟᱯᱟᱭ ᱥᱟᱺᱦᱤᱡ ᱧᱮᱞ ᱧᱟᱢᱚᱜ ᱞᱟᱹᱜᱤᱫ ᱢᱩᱬ ᱨᱚᱝ ᱫᱚ ᱵᱟᱹᱭ ᱵᱟᱹᱭ ᱛᱮ ᱥᱟᱥᱟᱝ ᱨᱚᱝ ᱞᱮᱫ ᱛᱟᱦᱮᱸᱫ ᱠᱚ ᱾ ᱵᱚᱞ ᱫᱚ ᱕᱖.᱐ ᱠᱷᱚᱱ ᱕᱙.᱔ ᱜᱨᱟᱢ ᱵᱷᱤᱛᱨᱤ ᱨᱮ ᱦᱟᱢᱟᱞ ᱛᱟᱦᱮᱸᱱ ᱞᱟᱹᱠᱛᱤᱜ ᱠᱟᱱᱟ ᱾
ᱡᱚᱜᱚᱱᱟᱛᱷ ᱯᱨᱚᱥᱟᱫ, ᱜᱚᱧᱡᱟᱢ
ᱡᱚᱜᱚᱱᱟᱛᱷ ᱯᱨᱚᱥᱟᱫᱽ ᱫᱚ ᱳᱰᱤᱥᱟ ᱨᱮ ᱢᱤᱫᱴᱟᱹᱝ ᱦᱩᱰᱤᱧ ᱠᱷᱟᱴᱚᱥᱚᱦᱚᱨᱤ ᱡᱟᱭᱜᱟ ᱠᱟᱱᱟ ᱾ ᱡᱚᱜᱚᱱᱟᱛᱷ ᱯᱨᱚᱥᱟᱫᱽ ᱫᱚ ᱵᱷᱟᱱᱡᱚᱱᱟᱜᱚᱨ ᱠᱷᱚᱱ ᱱᱤᱭᱟᱜᱚᱨ ᱦᱚᱱᱚᱛ ᱨᱮᱱᱟᱜ ᱦᱟᱭᱣᱮ ᱒᱑ ᱯᱚᱱᱚᱛ ᱦᱟᱭᱣᱮ ᱨᱮ ᱢᱮᱱᱟᱜᱼᱟ ᱾
ᱡᱚᱜᱚᱱᱟᱛᱷ ᱯᱨᱚᱥᱟᱫᱽ ᱵᱞᱚᱠ
᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱳᱰᱤᱥᱟ ᱨᱮᱱᱟᱜ ᱜᱚᱧᱡᱟᱢ ᱦᱚᱱᱚᱛ ᱨᱮᱱᱟᱜ ᱡᱚᱜᱚᱱᱟᱛᱷ ᱯᱨᱚᱥᱟᱫᱽ ᱵᱞᱚᱠ ᱨᱮ ᱢᱮᱱᱟᱜ ᱥᱟᱱᱟᱢ ᱥᱚᱦᱚᱨ ᱟᱨ ᱟᱹᱛᱩ ᱨᱮᱱᱟᱜ ᱞᱤᱥᱴᱤ ᱾
ᱚᱛᱥᱟᱬᱮᱥ
᱑᱙.᱙᱔᱐᱖᱖᱘᱕ ᱞᱚᱝᱜᱤᱴᱩᱰ ᱘᱔.᱙᱑᱕᱕᱐᱙ ᱱᱚᱶᱟ ᱫᱚ ᱫᱚᱨᱭᱟ ᱞᱟᱛᱟᱨ ᱠᱷᱚᱱ ᱑᱑ ᱢᱤᱴᱚᱨ ᱩᱥᱩᱞ ᱨᱮ ᱢᱮᱱᱟᱜᱼᱟ ᱾
ᱦᱚᱭ ᱦᱤᱥᱤᱫ ᱟᱨ ᱚᱦᱚᱸᱨ
ᱡᱚᱜᱚᱱᱛᱷᱯᱨᱚᱥᱚᱫᱽ ᱫᱚ ᱥᱤᱛᱩᱝ ᱡᱷᱚᱜ ᱟᱹᱰᱤ ᱜᱮ ᱜᱚᱜᱚᱢ ᱟ, ᱫᱤᱱ ᱨᱮᱱᱟᱜ ᱡᱚᱛᱚ ᱠᱷᱚᱱ ᱡᱟᱹᱥᱛᱤ ᱮᱞᱟᱝ ᱒᱐°C ᱠᱷᱚᱱ ᱓᱗°C ᱛᱟᱞᱟ ᱨᱮ ᱛᱟᱦᱮᱸᱱᱟ ᱾ ᱡᱟᱱᱩᱣᱟᱨᱤ ᱨᱮᱱᱟᱜ ᱢᱩᱴ ᱛᱟᱯ ᱫᱚ ᱒᱓°C ᱛᱟᱦᱮᱸᱱ ᱠᱟᱱᱟ, ᱯᱷᱮᱵᱽᱨᱩᱣᱟᱨᱤᱭ ᱨᱮ ᱫᱚ ᱒᱔°C, ᱢᱟᱨᱪ ᱨᱮ ᱫᱚ ᱒᱘°C, ᱮᱯᱨᱤᱞ ᱨᱮ ᱫᱚ ᱓᱐°C, ᱢᱮ ᱨᱮ ᱫᱚ ᱓᱑°C ᱾
ᱧᱩᱛᱩᱢᱟᱱ ᱴᱷᱟᱶ
ᱡᱚᱜᱚᱱᱟᱛᱷ ᱯᱨᱚᱥᱟᱫᱽ ᱨᱮᱱᱟᱜ ᱧᱩᱛᱩᱢᱟᱱ ᱩᱫᱩᱜ ᱴᱷᱟᱶ ᱠᱚᱫᱚ ᱦᱩᱭᱩᱜ ᱠᱟᱱᱟ:
ᱯᱚᱨᱤᱵᱟᱦᱚᱱ
ᱱᱚᱶᱟ ᱫᱚ ᱳᱰᱤᱥᱟ ᱨᱮᱱᱟᱜ ᱮᱴᱟᱜ ᱢᱟᱨᱟᱝ ᱥᱚᱦᱚᱨ ᱥᱟᱶ ᱵᱷᱟᱹᱜᱤ ᱥᱟᱹᱦᱤᱡ ᱡᱚᱲᱟᱣ ᱟᱠᱟᱱᱟ, ᱡᱮᱞᱮᱠᱟ ᱨᱟᱡᱽᱜᱟᱲ ᱵᱷᱩᱵᱮᱱᱥᱚᱨ ᱟᱨ ᱥᱤᱞᱠ ᱥᱚᱦᱚᱨ ᱵᱚᱨᱦᱟᱢᱯᱩᱨ ᱾
ᱴᱣᱤ ᱯᱟᱹᱨᱥᱤ
ᱴᱣᱤ (, ᱟᱠᱟᱱ ᱠᱟᱥᱟ ᱥᱮ ᱟᱠᱟᱱ ᱥᱯᱮᱠ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ,) ᱫᱚ ᱟᱠᱟᱱ ᱯᱟᱹᱨᱥᱤ ᱨᱮᱭᱟᱜ ᱢᱤᱫ ᱪᱟᱸᱜᱟ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱮᱛᱚᱢ ᱟᱨ ᱛᱟᱞᱢᱟ ᱜᱷᱟᱱᱟ ᱨᱮᱱ ᱟᱠᱟᱱ ᱦᱚᱲ ᱠᱚᱠᱚ ᱨᱚᱲᱼᱟ ᱾ ᱱᱩᱠᱩ ᱫᱚ ᱜᱷᱟᱱᱟ ᱫᱤᱥᱚᱢ ᱨᱮᱱ ᱜᱮᱭᱟᱭ (ᱜᱮᱞ ᱮᱭᱟᱭᱟ) ᱜᱚᱴᱟᱱ ᱢᱩᱬᱩᱛ ᱡᱟᱹᱛᱤ ᱠᱚ ᱢᱩᱸᱫᱽ ᱨᱮ ᱢᱤᱫᱴᱟᱝ ᱡᱟᱹᱛᱤ ᱠᱟᱱᱟ ᱠᱚ ᱾ ᱴᱣᱤ ᱯᱟᱹᱨᱥᱤ ᱑᱗ - ᱑᱘ ᱢᱤᱞᱤᱭᱚᱱ ᱜᱟᱱ ᱦᱚᱲ ᱠᱚ ᱨᱚᱲᱼᱟ, ᱫᱚᱥᱟᱨ ᱯᱟᱹᱨᱥᱤ ᱨᱚᱲᱼᱦᱚᱲ ᱠᱚ ᱥᱟᱵ ᱠᱟᱛᱮ, ᱜᱷᱟᱱᱟ ᱫᱤᱥᱚᱢ ᱨᱮᱱ ᱘᱐% ᱜᱟᱱ ᱜᱷᱱᱟᱭᱟᱱ ᱦᱚᱲ ᱴᱣᱤ ᱯᱟᱹᱨᱥᱤ ᱯᱩᱭᱞᱩ ᱟᱨ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾ ᱮᱴᱟᱜ ᱯᱟᱪᱮ ᱟᱯᱷᱨᱤᱠᱟᱱ ᱯᱟᱹᱨᱥᱤ ᱠᱚ ᱞᱮᱠᱟᱜᱮ ᱴᱣᱤ ᱫᱚ ᱢᱤᱫ ᱴᱳᱱᱟᱞ ᱯᱟᱹᱨᱥᱤ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱴᱞᱟᱱᱴᱤᱠᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱟᱠᱟᱱ ᱯᱟᱹᱨᱥᱤ ᱛᱷᱚᱠ: ᱜᱷᱟᱱᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱞᱟᱛᱤᱱ ᱦᱚᱨᱚᱯ
ᱱᱤᱞᱯᱷᱟᱢᱟᱨᱤ ᱦᱚᱱᱚᱛ
ᱱᱤᱞᱯᱷᱟᱢᱟᱨᱤ ᱡᱮᱞᱟ ᱵᱟᱝᱞᱟᱫᱮᱥ ᱩᱛᱟᱹᱨ-ᱯᱟᱹᱪᱷᱤᱢ ᱱᱟᱠᱷᱟ ᱨᱮᱭᱟᱜ ᱢᱤᱴᱴᱟᱝ(ᱫᱤᱛᱤᱳ ᱮᱥᱛᱚᱨᱮᱨ ᱯᱚᱨᱚᱥᱟᱥᱚᱱᱤᱠ ᱤᱣᱱᱤᱴ)ᱱᱤᱭᱟᱹ ᱫᱚ ᱨᱚᱝᱯᱩᱨ ᱠᱷᱚᱸᱰ ᱠᱟᱱᱟ᱾(ᱵᱟᱝᱞᱟᱫᱤᱥᱟᱹᱢ ᱨᱮᱭᱟᱜ ᱤᱨᱟᱹᱞ ᱜᱚᱴᱮᱝ ᱠᱷᱚᱸᱰ ᱨᱮᱭᱟᱜ ᱮᱭᱟᱭ ᱟᱱᱟᱜ ᱠᱷᱚᱸᱰ ᱒᱐᱐᱘ ᱥᱮᱨᱢᱟ ᱨᱮᱠᱚ ᱛᱮᱭᱟᱨ ᱞᱮᱫᱟ)ᱤᱨᱟᱹᱞ ᱜᱚᱴᱮᱜ ᱦᱚᱱᱚᱛ ᱨᱮᱭᱟᱜ ᱢᱤᱫ ᱥᱚᱨᱮᱥ ᱥᱤᱢᱟᱱᱟ ᱜᱷᱟᱥᱟᱣ ᱡᱮᱞᱟ ᱠᱟᱱᱟ᱾ᱱᱚᱳᱭᱟ ᱡᱮᱞᱟ ᱨᱮᱭᱟᱜ ᱦᱟᱹᱴᱤᱭᱟᱹ ᱵᱟ ᱵᱟᱡᱟᱨ ᱧᱩᱛᱩᱢ ᱦᱚᱸ ᱱᱤᱞᱯᱷᱟᱢᱟᱨᱤ ᱜᱮ᱾ᱱᱤᱞᱯᱷᱟᱢᱟᱨᱤ ᱡᱮᱞᱟ ᱨᱮᱭᱟᱜ ᱩᱛᱟᱹᱨ ᱥᱤᱢᱟᱱᱟ ᱥᱮᱜ ᱵᱷᱟᱨᱚᱛ ᱡᱚᱞᱯᱟᱭ ᱜᱩᱲᱤ ᱟᱨ ᱮᱴᱟᱜ ᱱᱟᱠᱷᱟ ᱫᱚ ᱞᱟᱞᱢᱚᱱᱤᱨ ᱦᱟᱴ,ᱨᱚᱝᱯᱩᱨ,ᱫᱤᱱᱟᱸᱡᱽᱯᱩᱨ ᱳ ᱯᱟᱧᱪᱚᱜᱚᱲ ᱡᱮᱞᱟ ᱢᱮᱱᱟᱜ-ᱟ᱾ᱱᱤᱞᱯᱷᱟᱢᱟᱨᱤ ᱡᱮᱞᱟ ᱫᱚ ᱱᱤᱞ ᱫᱤᱥᱟᱹᱢ ᱦᱚᱸᱠᱚ ᱢᱮᱛᱟᱣ-ᱟᱜ ᱜᱮᱭᱟ᱾ᱱᱤᱭᱟᱹ ᱡᱮᱞᱟ ᱨᱮᱭᱟᱜ ᱥᱟᱸᱥᱠᱤᱨᱤᱛᱤᱠ ᱳᱭᱛᱤᱡᱽᱡᱚ ᱥᱟᱵᱽ ᱫᱚᱦᱚ ᱞᱟᱹᱜᱤᱫ ᱟᱰᱤ ᱜᱮ ᱥᱚᱨᱮᱥ-ᱟ, ᱡᱟ ᱮᱴᱟᱜ ᱡᱮᱞᱟ ᱠᱷᱚᱱ ᱠᱟᱹᱴᱤᱡᱽ ᱜᱟᱱ ᱨᱮᱦᱚᱸ ᱡᱟᱹᱥᱛᱤ ᱜᱮᱭᱟ᱾ᱡᱮᱞᱟ ᱨᱮᱭᱟᱜ ᱩᱛᱟᱹᱨ ᱥᱮᱜ ᱩᱥᱩᱞ ᱟᱨ ᱨᱚᱦᱚᱲ ᱧᱚᱜ ᱜᱮᱭᱟ,ᱯᱩᱨᱩᱵᱽ ᱛᱮᱫᱚ ᱛᱤᱥᱛᱟ ᱜᱟᱰᱟ ᱨᱮᱭᱟᱜ ᱜᱤᱛᱤᱞ ᱴᱟᱺᱱᱰᱤ,ᱟᱨ ᱱᱤᱭᱟᱹ ᱩᱥᱩᱞ ᱟᱨ ᱜᱤᱛᱤᱞ ᱴᱟᱺᱱᱰᱤ ᱨᱮᱭᱟᱜ ᱫᱟᱹᱡᱷᱤᱱ ᱚᱛ ᱠᱚ ᱦᱟᱥᱟ ᱠᱚ ᱟᱰᱤ ᱢᱚᱡᱽ ᱟᱵᱟᱫ ᱦᱟᱥᱟ ᱵᱮᱱᱟᱣ ᱟᱠᱟᱱᱟ᱾ᱱᱤᱞᱯᱷᱟᱢᱟᱨᱤ ᱡᱮᱞᱟ ᱫᱚ ᱟᱰᱤ ᱜᱮ ᱢᱟᱨᱮ ᱟᱨ ᱥᱮᱫᱟᱭ ᱨᱮᱭᱟᱜ ᱟᱭᱢᱟ ᱠᱟᱛᱷᱟ ᱠᱚᱭ ᱥᱟᱵᱽ ᱫᱚᱦᱚᱭᱟᱠᱟᱫᱟ᱾ᱱᱤᱭᱮ ᱡᱮᱞᱟ ᱨᱮᱭᱟᱜ ᱥᱤᱨᱤᱧ,ᱜᱮᱰᱮ ᱮᱱᱮᱡᱽ,ᱦᱟᱠᱚ ᱮᱱᱮᱡᱽ ᱥᱚᱦᱚ ᱟᱨᱦᱚᱸ ᱟᱭᱢᱟ ᱯᱚᱨᱚᱵᱽ ᱟᱨ ᱢᱮᱞᱟ ᱨᱮᱭᱟᱜ ᱜᱤᱨᱟᱹ ᱠᱚᱭ ᱱᱮᱱᱰᱟ ᱵᱟᱲᱟᱭᱟ᱾ᱱᱤᱞᱯᱷᱟᱢᱟᱨᱤ ᱫᱚ ᱢᱤᱫ ᱦᱩᱲᱩ ᱪᱟᱣᱞᱮ ᱟᱵᱟᱫ ᱡᱮᱞᱟ ᱠᱟᱱ ᱜᱮᱭᱟ᱾ᱱᱤᱭᱟ ᱡᱮᱞᱟᱨᱮᱱ ᱘᱐% ᱦᱚᱲ ᱦᱟᱲᱩ ᱟᱵᱟᱫ ᱪᱮᱛᱟᱱᱨᱮ ᱡᱚᱢ ᱵᱟᱱᱪᱟᱣ-ᱟ ᱱᱚᱝᱠᱟᱱ ᱛᱟᱸᱜᱤ ᱨᱮᱠᱚ ᱛᱟᱦᱮᱱ ᱱᱟ᱾ᱱᱤᱭᱟ ᱡᱮᱞᱟ ᱨᱮ ᱫᱚ ᱡᱟᱹᱥᱛᱤ ᱦᱩᱲᱩ ᱨᱮᱭᱟᱜ ᱟᱵᱟᱫ ᱧᱮᱞᱚᱜ-ᱟ᱾ᱠᱤᱪᱨᱤ ᱠᱷᱟᱹᱱᱰᱩᱭᱟᱹᱜ ᱵᱮᱱᱟᱣ ᱞᱟᱹᱜᱤᱫ ᱱᱤᱭᱟᱹ ᱡᱮᱞᱟ ᱨᱮ ᱢᱮᱱᱟᱜ-ᱟ ᱤᱯᱤᱡᱮᱴ ᱚᱱᱟ ᱫᱚ ᱥᱚᱭᱚᱫᱯᱩᱨ ᱱᱟᱠᱷᱟ᱾
ᱱᱟᱜᱟᱢ
ᱱᱚᱣᱟ ᱨᱮᱭᱟᱜ ᱯᱩᱨᱩᱵᱽ ᱫᱚ ᱨᱚᱝᱯᱩᱨ ᱦᱚᱱᱚᱛ ᱟᱨ ᱞᱟᱞᱢᱚᱱᱤᱨᱦᱟᱴ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱨᱚᱝᱯᱩᱨ ᱦᱚᱱᱚᱛ ᱟᱨ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ, ᱯᱩᱪᱷᱤᱢ ᱫᱚ ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱨᱮᱭᱟᱜ ᱠᱷᱟᱱᱥᱟᱢᱟ ᱩᱯᱚᱡᱮᱞᱟ ᱟᱨ ᱯᱚᱧᱪᱚᱜᱚᱲ ᱦᱚᱱᱚᱛ, ᱩᱛᱟᱹᱨ ᱫᱚ ᱥᱤᱧᱚᱛ ᱨᱮᱭᱟᱜ ᱡᱚᱞᱯᱟᱭᱜᱩᱲᱤ ᱦᱚᱱᱚᱛ ᱢᱮᱱᱟᱜ-ᱟ᱾
ᱯᱳᱣᱨᱚᱥᱚᱵᱷᱟ
ᱱᱚᱣᱟ ᱦᱚᱱᱚᱛ ᱨᱮ ᱔ ᱜᱚᱴᱟᱝ ᱯᱳᱣᱨᱚᱥᱚᱵᱷᱟ ᱢᱮᱱᱟᱜ-ᱟ᱾ ᱚᱱᱟ ᱫᱚ ᱦᱩᱭᱩᱜ ᱠᱟᱱᱟ ᱺ
ᱩᱯᱚᱡᱮᱞᱟᱠᱚ
᱖ ᱜᱚᱴᱟᱝ ᱩᱯᱚᱡᱮᱞᱟ ᱱᱤᱛᱟᱹᱛᱮ ᱱᱤᱞᱯᱷᱟᱢᱟᱨᱤ ᱦᱚᱱᱚᱛ ᱫᱚ ᱦᱩᱭᱟᱠᱟᱱᱟ᱾ ᱚᱱᱟᱫᱚ ᱦᱩᱭᱩᱜ ᱠᱟᱱᱟ ᱺ
ᱤᱭᱩᱱᱤᱭᱚᱱ ᱯᱚᱨᱤᱥᱚᱫᱽ
ᱱᱤᱞᱯᱷᱟᱢᱟᱨᱤ ᱦᱚᱱᱚᱛ ᱟᱨ ᱖᱐ ᱜᱚᱴᱟᱝ ᱤᱭᱩᱱᱤᱭᱚᱱ ᱯᱚᱨᱤᱥᱚᱫᱽ ᱢᱮᱱᱟᱜ-ᱟ᱾
ᱫᱩᱨᱤᱵᱽ
ᱱᱤᱞᱯᱷᱟᱢᱟᱨᱤ ᱫᱚ ᱢᱤᱴᱴᱟᱝ ᱠᱨᱤᱥᱤ ᱟᱵᱟᱫ ᱦᱚᱱᱚᱛ ᱠᱟᱱᱟ᱾ ᱦᱚᱱᱚᱛ ᱨᱮᱭᱟᱜ ᱯᱚᱨᱫᱷᱟᱱ ᱟᱵᱟᱫ ᱠᱚᱫᱚ ᱡᱚᱸᱰᱨᱟ, ᱢᱟᱸᱨᱤᱪ᱾ ᱦᱚᱱᱚᱛ ᱨᱮᱭᱟᱜ ᱰᱤᱢᱞᱟ ᱟᱨ ᱡᱚᱞᱰᱷᱟᱠᱟ ᱩᱯᱚᱡᱮᱞᱟ ᱨᱮ ᱛᱤᱥᱛᱟ ᱜᱟᱰᱟ ᱨᱮᱭᱟᱜ ᱫᱟᱜ ᱟᱛᱩᱜ ᱛᱮ ᱟᱹᱰᱤ ᱜᱮ ᱡᱚᱸᱰᱨᱟ ᱠᱚ ᱟᱵᱟᱫᱟ᱾ ᱰᱚᱢᱨᱟ ᱨᱮ ᱟᱹᱰᱤ ᱜᱮ ᱢᱟᱸᱨᱤᱪ ᱠᱚ ᱟᱵᱟᱫᱟ᱾ ᱚᱱᱟ ᱵᱮᱜᱚᱨᱦᱚᱸ ᱟᱯᱩ, ᱦᱩᱲᱩ, ᱜᱚᱦᱩᱢ, ᱛᱩᱲᱤ, ᱯᱟᱴ ᱟᱹᱰᱤ‌ ᱜᱮᱠᱚ ᱛᱩᱢᱟᱸᱞ-ᱟ᱾
ᱯᱷᱮᱵᱟᱛ
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱢᱮᱫ ᱞᱟᱛᱟᱨ ᱨᱮ ᱦᱮᱸᱫᱮ ᱜᱮ ᱟᱹᱪᱩᱨ
ᱟᱫᱷᱟᱱ ᱦᱚᱲᱟᱜ ᱢᱮᱫ ᱞᱟᱛᱟᱨ ᱨᱮ ᱦᱟᱨᱛᱟ ᱨᱮᱱᱟᱜ ᱨᱚᱝ ᱵᱚᱫᱚᱞᱚᱜ ᱠᱟᱱ ᱛᱟᱠᱚᱣᱟ ᱟᱨ ᱚᱱᱟ ᱨᱮ ᱦᱮᱸᱫᱮ ᱜᱮ ᱧᱮᱞᱚᱜᱼᱟ᱾ ᱱᱚᱶᱟ ᱢᱮᱫ ᱨᱮᱱᱟᱜ ᱦᱮᱸᱫᱮ ᱜᱷᱮᱨᱟ (Periorbital dark circles ᱥᱮ ᱥᱩᱢᱩᱝ 'dark circles') ᱠᱚ ᱢᱮᱱᱟᱜᱼᱟ। ᱱᱚᱶᱟ ᱡᱟᱞᱟ ᱫᱚ ᱠᱩᱲᱤ ᱭᱟᱜ ᱨᱮ ᱟᱥᱚᱞ ᱛᱮ ᱦᱩᱭᱩᱜ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱞᱟᱪᱷᱟᱱ ᱫᱚ ᱟᱭᱢᱟ ᱞᱮᱠᱟᱱ ᱠᱟᱨᱚᱱ ᱠᱷᱚᱱ ᱮᱦᱚᱵ ᱦᱩᱭ ᱫᱟᱲᱮᱭᱟᱜᱼᱟ᱾ ᱯᱮᱨᱤᱚᱨᱵᱤᱴᱟᱞ ᱦᱮᱸᱫᱮ (ᱱᱚᱶᱟ ᱫᱚ ᱰᱟᱨᱠ ᱥᱟᱨᱠᱟᱞ (ᱦᱮᱸᱫᱮ ᱨᱚᱝ) ᱞᱮᱠᱟᱱ ᱨᱮ ᱦᱚᱸ ᱵᱟᱰᱟᱭᱚᱜ ᱠᱟᱱᱟ), ᱢᱮᱫ ᱟᱲᱮ ᱯᱟᱥᱮᱜ ᱦᱮᱸᱫᱮ ᱫᱟᱜ ᱠᱚ ᱛᱟᱦᱮᱱᱟ᱾ ᱱᱚᱶᱟ ᱦᱮᱸᱫᱮ ᱜᱩᱞᱟᱹᱤ ᱠᱷᱟᱹᱛᱤᱨ ᱛᱮ ᱦᱩᱭᱩᱜ ᱠᱟᱱᱟ ᱡᱟᱦᱟᱸ ᱡᱤᱱ, ᱩᱢᱟᱨ ᱵᱟᱲᱦᱟᱣ, ᱨᱩᱠᱷᱟ ᱦᱟᱨᱛᱟ, ᱵᱟᱬᱛᱤ ᱢᱮᱫ ᱫᱟᱜ ᱡᱚᱨᱚᱜ, ᱠᱚᱢᱯᱭᱤᱴᱟᱨ ᱥᱟᱢᱟᱝᱨᱮ ᱥᱟᱨᱟ ᱜᱟᱷᱹᱲᱤᱡ ᱠᱟᱹᱢᱤ, ᱢᱚᱱᱥᱤᱠᱮ ᱟᱨ ᱦᱚᱲᱢᱚ ᱛᱟᱱᱟᱣ, ᱡᱟᱹᱯᱤᱫ ᱨᱮᱱᱟᱜ ᱠᱚᱢᱤ ᱟᱨ ᱡᱚᱢ ᱧᱩ ᱨᱮ ᱠᱚᱢᱤ ᱨᱮᱱᱟᱜ ᱟᱵᱷᱟᱣ᱾ ᱟᱭᱢᱟ ᱞᱮᱠᱟᱱ ᱩᱢᱟᱨ ᱩᱢᱟᱨ ᱞᱮᱠᱟᱱ ᱛᱤᱨᱞᱟ ᱥᱮ ᱠᱚᱲᱟ ᱨᱮ ᱱᱚᱶᱟ ᱰᱟᱨᱠ ᱥᱟᱨᱠᱟᱞ ᱦᱩᱭᱩᱜ ᱠᱟᱱᱟ᱾
ᱵᱟᱵᱚᱛ
ᱟᱱᱩᱣᱟᱸᱥᱤᱠᱛᱟ ᱟᱭᱢᱟ ᱜᱟᱱ ᱢᱟᱢᱞᱟ ᱨᱮ, ᱢᱮᱫ ᱞᱟᱛᱟᱨ ᱨᱮ ᱦᱮᱸᱫᱮ ᱜᱩᱞᱟᱹᱤ ᱢᱟᱭᱟᱝ ᱣᱟᱦᱤᱠᱟ ᱠᱟᱱᱟ᱾ ᱯᱟᱞᱟᱠᱚ (ᱯᱮᱨᱤᱚᱨᱵᱤᱴᱟᱞ ᱦᱟᱨᱛᱟ) ᱟᱲᱮ ᱯᱟᱥᱮᱡ ᱨᱮᱭᱟᱜ ᱦᱟᱨᱛᱟ (ᱟᱭᱢᱟ ᱡᱟᱭᱜᱟ ᱨᱮ ᱒ ᱮᱢ ᱮᱢ ᱥᱟᱶᱛᱮ ᱡᱚᱠᱷᱟ ᱨᱮ ᱐.᱕ ᱯᱩᱱ ᱥᱮᱫ ᱠᱷᱚᱱ ᱢᱤᱢᱤ ᱢᱚᱴᱟ) ᱦᱚᱲᱢᱚ ᱨᱮ ᱥᱟᱱᱟᱢ ᱠᱷᱚᱱ ᱯᱟᱛᱞᱟ ᱦᱟᱨᱛᱟ ᱠᱟᱱᱟ ᱣᱮᱨᱤᱠᱟᱡ ᱱᱟᱥ ᱞᱮᱠᱟ, ᱢᱮᱫ ᱞᱟᱛᱟᱨ ᱨᱮ ᱦᱮᱸᱫᱮ ᱜᱩᱞᱟᱹᱤ ᱟᱥᱚᱞ ᱛᱮ ᱢᱤᱫ ᱡᱤᱱ ᱞᱟᱪᱷᱟᱱ ᱠᱟᱱᱟ᱾ ᱢᱟᱭᱟᱝ ᱡᱚᱠᱷᱚᱱ ᱦᱟᱨᱛᱟ ᱨᱮᱱᱟᱜ ᱥᱟᱛᱟᱦ ᱢᱚᱴᱟ ᱢᱚᱴᱤ ᱢᱟᱨᱟᱝ ᱱᱟᱥ ᱞᱮᱠᱟᱛᱮ ᱪᱟᱞᱟᱜ ᱠᱟᱱᱟ, ᱱᱚᱶᱟ ᱦᱟᱞᱠᱟ ᱞᱤᱞ ᱫᱟᱜ ᱵᱟᱱᱟᱣ ᱚᱪᱚᱭ ᱫᱟᱭ᱾ ᱦᱟᱨᱛᱟ ᱡᱟᱦᱟᱸ ᱛᱤᱱᱟᱹᱜ ᱵᱟᱬᱛᱤ ᱯᱟᱨᱫᱟᱨᱥᱤ ᱦᱩᱭ ᱫᱟᱲᱮᱭᱟᱜᱼᱟ ᱥᱮ ᱟᱨᱦᱚᱸ ᱡᱤᱱ ᱜᱩᱱ ᱯᱨᱚᱵᱟᱞ ᱦᱚᱸ ᱛᱟᱦᱮᱱ ᱠᱷᱟᱱ ᱫᱟᱜ ᱩᱱᱟᱹᱜ ᱜᱮ ᱜᱟᱹᱦᱤᱨ ᱦᱮᱸᱫᱮ ᱧᱮᱞᱚᱜᱼᱟ᱾
ᱮᱞᱟᱨᱡᱤ, ᱫᱚᱢᱟ, ᱮᱠᱡᱤᱢᱟ ᱟᱨ
ᱚᱱᱠᱟ ᱟᱨ ᱟᱭᱢᱟ ᱜᱟᱱ ᱠᱷᱟᱹᱛᱤᱨ ᱡᱟᱦᱟᱸ ᱫᱚ ᱢᱮᱫ ᱨᱮ ᱵᱟᱵᱟᱛ ᱟ ᱟᱨ ᱚᱱᱟ ᱠᱷᱟᱹᱛᱤᱨ ᱛᱮ ᱡᱚᱠᱷᱚᱱ ᱟᱵᱚ ᱢᱮᱫ ᱟᱲᱮ ᱯᱟᱥᱮᱜ ᱨᱮᱱᱟᱜ ᱦᱟᱨᱛᱟ ᱠᱚ ᱜᱟᱥᱟᱣ ᱥᱮ ᱤᱛᱤᱜᱟ ᱚᱱᱟ ᱛᱮᱦᱚᱸ ᱦᱮᱸᱫᱮ ᱫᱟᱜ ᱠᱚ ᱵᱟᱱᱟᱜ ᱠᱟᱱᱟ᱾ ᱟᱫᱷᱟᱱ ᱠᱷᱟᱫᱭᱚ ᱯᱚᱫᱟᱨᱛᱷ ᱠᱷᱚᱱ ᱮᱞᱟᱨᱡᱤ ᱦᱚᱸ ᱰᱟᱨᱠ ᱥᱟᱨᱠᱟᱞ ᱦᱚᱸ ᱦᱩᱭ ᱫᱟᱲᱮᱭᱟᱜᱼᱟ᱾
ᱨᱟᱹᱱ
ᱟᱭᱢᱟ ᱨᱟᱹᱱ ᱡᱟᱦᱟᱸ ᱫᱚ ᱢᱟᱭᱟᱝ ᱣᱟᱦᱤᱠᱟ ᱠᱚ ᱚᱥᱟᱨ ᱜᱮ ᱛᱟᱦᱮᱱᱟ ᱦᱚᱸ ᱦᱮᱸᱫᱮ ᱦᱚᱸ ᱜᱩᱱᱦᱟᱬ ᱜᱮ ᱧᱮᱞᱚᱜ ᱞᱮᱠᱟᱱ ᱠᱟᱨᱚᱱ ᱦᱚᱸ ᱵᱟᱱᱟᱣ ᱫᱟᱲᱮᱭᱟᱜᱼᱟ᱾ ᱱᱚᱶᱟ ᱨᱮᱱᱟᱜ ᱟᱥᱚᱞ ᱠᱟᱨᱚᱱ, ᱢᱮᱫ ᱞᱟᱛᱟᱨ ᱨᱮ ᱦᱟᱨᱛᱟ ᱨᱮᱱᱟᱜ ᱟᱹᱰᱤ ᱜᱮ ᱞᱩᱢᱩᱝ ᱚᱜ ᱟᱨ ᱱᱚᱶᱟ ᱨᱮ ᱢᱟᱨᱟᱝ ᱟᱠᱟᱱ ᱢᱟᱭᱟᱝ ᱯᱨᱟᱣᱟᱦ ᱨᱮᱱᱟᱜ ᱦᱟᱨᱛᱟ ᱨᱮᱱᱟᱜ ᱢᱚᱫᱷᱭᱚᱢ ᱧᱮᱞᱚᱜ ᱠᱟᱱᱟ᱾
ᱮᱱᱤᱢᱤᱭᱟ
ᱟᱦᱟᱨ ᱨᱮ ᱡᱚᱢ ᱞᱟᱹᱜᱤᱫ ᱛᱮ ᱠᱚᱢᱤ ᱟᱨ ᱥᱟᱸᱞᱤᱛ ᱟᱦᱟᱨ ᱨᱮᱱᱟᱜ ᱠᱚᱢᱤ ᱦᱚᱸ ᱢᱮᱫ ᱞᱟᱛᱟᱨ ᱡᱟᱭᱜᱟ ᱨᱮ ᱦᱮᱸᱫᱮ ᱜᱮ ᱠᱟᱨᱚᱱ ᱦᱚᱸ ᱵᱟᱱᱟᱣ ᱫᱟᱲᱮᱭᱟᱜᱼᱟ᱾  ᱵᱟᱨᱟᱵᱟᱨᱤ ᱛᱮ ᱱᱟᱶᱟ ᱢᱟᱱᱟᱜ ᱠᱟᱱᱟ ᱡᱮ ᱢᱮᱬᱦᱮᱫ ᱨᱮᱱᱟᱜ ᱠᱚᱢᱤ (ᱟᱵᱚᱣᱟᱜ ᱦᱚᱲᱢᱚ ᱨᱮ) ᱦᱮᱸᱫᱮ ᱟᱹᱪᱩᱨᱚᱜ ᱨᱮᱱᱟᱜ ᱠᱟᱨᱚᱱ ᱦᱚᱸ ᱵᱟᱱᱟᱣ ᱦᱩᱭ ᱫᱟᱲᱮᱭᱟᱜᱼᱟ᱾ ᱮᱱᱤᱢᱤᱭᱟ ᱨᱮᱱᱟᱜ ᱥᱟᱱᱟᱢ ᱮᱴᱟᱜ ᱟᱭᱢᱟ ᱞᱮᱠᱟᱱ ᱨᱮ ᱟᱭᱨᱟᱱ ᱨᱮᱱᱟᱜ ᱠᱚᱢᱤ ᱦᱩᱭᱩᱜ ᱟᱨ ᱱᱚᱶᱟ ᱟᱹᱱᱠᱟᱱ ᱠᱟᱛᱷᱟ ᱥᱮᱫ ᱠᱷᱚᱱ ᱟᱨ ᱪᱤᱛᱟᱭ ᱮ ᱞᱟᱭᱟ ᱡᱮ  ᱦᱚᱲᱢᱚ ᱨᱮᱱᱟᱜ ᱩᱛᱟᱠ ᱠᱚ ᱥᱟᱨᱮᱡᱟᱜ ᱢᱚᱛᱨᱚ ᱨᱮ ᱚᱠᱥᱤᱡᱚᱱ ᱦᱚᱸ ᱵᱟᱝ ᱧᱟᱢ ᱮᱫᱼᱟᱭ᱾
ᱛᱷᱟᱠᱟᱣ
ᱡᱟᱹᱯᱤᱫ ᱨᱮᱱᱟᱜ ᱠᱚᱢᱤ ᱦᱟᱨᱛᱟ ᱨᱮᱱᱟᱜ ᱥᱟᱥᱟᱝ ᱚᱜ ᱨᱮᱱᱟᱜ ᱠᱟᱨᱚᱱ ᱵᱟᱱᱟᱣ ᱫᱟᱲᱮᱭᱟᱜᱼᱟ ᱟᱨ ᱱᱚᱶᱟ ᱠᱷᱟᱹᱛᱤᱨ ᱛᱮ ᱦᱟᱨᱛᱟ ᱞᱟᱛᱟᱨ ᱟᱹᱛᱩ ᱟᱱ ᱢᱟᱭᱟᱝ ᱵᱞᱩ ᱥᱮ ᱦᱮᱸᱫᱮ ᱨᱚᱝ ᱞᱮᱠᱟ ᱧᱮᱞ ᱧᱟᱢᱚᱜ ᱠᱟᱱᱟ᱾
ᱠᱚᱲᱟᱢ ᱨᱮᱱᱟᱜ ᱡᱟᱞᱟ
ᱢᱮᱫ ᱞᱟᱛᱟᱨ ᱨᱮ ᱦᱮᱸᱫᱮ ᱟᱹᱪᱩᱨᱚᱜ, ᱠᱤᱰᱱᱤ ᱨᱮᱱᱟᱜ ᱨᱩᱣᱟᱹ ᱦᱩᱭᱩᱜ ᱞᱟᱹᱜᱤᱫ ᱪᱤᱛᱟᱹᱨ ᱮ ᱥᱚᱫᱚᱨᱟᱭ᱾
ᱥᱟᱞᱮ ᱦᱩᱭᱩᱜ
ᱩᱢᱚᱨ ᱦᱩᱭᱩᱜ ᱥᱟᱶ ᱥᱟᱶ ᱱᱚᱶᱟ ᱦᱮᱸᱫᱮ ᱟᱹᱪᱩᱨᱚᱜ ᱨᱮᱱᱟᱜ ᱟᱨ ᱵᱟᱬᱛᱤ ᱥᱛᱷᱟᱭᱤ ᱦᱩᱭ ᱚᱜ ᱨᱮᱱᱟᱜ ᱥᱚᱢᱵᱷᱟᱣᱱᱟ᱾ ᱪᱮᱫᱟᱜ ᱥᱮ ᱵᱟᱲᱟᱷᱜ ᱩᱢᱟᱨ ᱥᱟᱶ ᱦᱟᱨᱛᱟ ᱨᱮᱱᱟᱜ ᱠᱚᱞᱮᱡᱟᱱ ᱟᱫ ᱤᱫᱤᱜ ᱠᱟᱱᱟ᱾
ᱥᱩᱱᱥᱚᱨᱤ ᱡᱤᱞᱟᱹ
ᱥᱩᱱᱥᱚᱨᱤ ᱡᱤᱞᱟᱹ ᱱᱮᱯᱟᱞ ᱨᱮᱱᱟᱜ ᱯᱨᱚᱫᱮᱥ ᱮᱞ - ᱑ ᱨᱮᱱᱟᱜ ᱠᱳᱥᱤ ᱚᱱᱪᱚᱞ ᱨᱮ ᱟᱭᱢᱟ ᱡᱟᱹᱛ ᱦᱚᱲ ᱛᱟᱦᱮᱱ ᱡᱤᱞᱟᱹ ᱠᱟᱱᱟ ᱾ ᱱᱤᱭᱟᱹ ᱡᱤᱞᱟᱹ ᱨᱮᱱᱟᱜ ᱮᱛᱚᱢ ᱱᱟᱠᱷᱟ ᱨᱮ ᱵᱷᱟᱨᱟᱛ ᱫᱤᱥᱟᱹᱢ, ᱥᱟᱢᱟᱝ ᱱᱟᱠᱷᱟ ᱨᱮ ᱢᱳᱨᱚᱝ ᱡᱤᱞᱟᱹ, ᱠᱚᱭᱮᱞ ᱱᱟᱠᱷᱟ ᱨᱮ ᱫᱷᱚᱱᱠᱩᱴᱟ ᱡᱤᱞᱟᱹ ᱟᱨ ᱯᱟᱪᱮᱢ ᱨᱮ ᱥᱚᱯᱛᱚᱠᱳᱥᱤ ᱜᱟᱰᱟ ᱛᱮ ᱥᱚᱯᱛᱚᱨᱤ ᱡᱤᱞᱟᱹ ᱥᱟᱶᱛᱮ ᱡᱩᱰᱷᱟᱣ ᱠᱟᱱᱟ ᱾ ᱱᱤᱭᱟᱹ ᱡᱤᱞᱟᱹ ᱨᱮᱱᱟᱜ ᱮᱨᱮᱭᱟ ᱑᱒᱕᱗ ᱵᱚᱨᱜᱚ ᱠᱤᱞᱳᱢᱤᱴᱚᱨ ᱢᱮᱱᱟᱜᱼᱟ ᱟᱨ ᱞᱚᱜᱽᱵᱚᱜᱽ ᱗ ᱞᱟᱠᱷ ᱜᱟᱱ ᱢᱟᱹᱱᱢᱤ ᱢᱮᱱᱟᱜ ᱠᱩᱣᱟ ᱾ ᱱᱤᱭᱟᱹ ᱡᱤᱞᱟᱹ ᱨᱮᱱ ᱟᱭᱢᱟ ᱞᱮᱠᱟᱱ ᱢᱟᱹᱱᱢᱤ ᱠᱩᱣᱟ ᱡᱤᱣᱤ ᱟᱹᱥᱩᱞ ᱫᱚ ᱪᱟᱥᱵᱟᱥ ᱠᱟᱱᱟ ᱾ ᱡᱮᱞᱮᱠᱟ :- ᱦᱩᱨᱩ, ᱫᱷᱩᱢ, ᱫᱚᱞᱚᱦᱚᱱ, ᱥᱩᱱᱩᱢ ᱞᱮᱠᱟᱛᱮ ᱛᱩᱲᱤ, ᱟᱨ ᱟᱺᱠᱷ, ᱯᱟᱹᱴᱟᱹᱣᱳ, ᱛᱷᱟᱢᱟᱠᱩᱨ ᱞᱮᱠᱟᱱᱟᱜ ᱠᱚ ᱪᱟᱥᱵᱟᱥ ᱮᱫᱟ ᱾ ᱥᱩᱱᱥᱚᱨᱤ ᱡᱤᱞᱟᱹ ᱮᱛᱚᱢ ᱨᱮ ᱥᱚᱢᱩᱫᱽᱨᱚ ᱯᱨᱮᱭᱟ ᱠᱷᱚᱱ ᱑᱔᱒ ᱢᱤᱴᱚᱨ ᱟᱨ ᱠᱚᱭᱮᱞ ᱨᱮ ᱙᱑᱔ ᱢᱤᱴᱚᱨ ᱩᱥᱩᱞ ᱢᱮᱱᱟᱜᱼᱟ ᱾ ᱱᱤᱭᱟᱹ ᱡᱤᱞᱟᱹ ᱨᱮᱱ ᱥᱟᱦᱴᱟ ᱡᱟᱹᱛᱤ ᱠᱚ ᱫᱚ ᱥᱟᱱᱛᱟᱲᱤ, ᱞᱤᱢᱵᱩ, ᱛᱷᱟᱨᱩ, ᱨᱟᱭ, ᱭᱟᱠᱠᱷᱟ, ᱵᱟᱦᱩᱱ, ᱪᱷᱮᱛᱨᱤ ᱤᱢᱟᱱ ᱛᱤ ᱡᱟᱹᱛ ᱠᱚ ᱛᱟᱦᱮ ᱠᱟᱱᱟ ᱾
ᱡᱤᱞᱟᱹ ᱨᱮᱱᱟᱜ ᱪᱷᱟᱹᱴᱭᱟᱹᱨ
ᱱᱩᱣᱟ ᱡᱤᱞᱟᱹ ᱨᱮᱱᱟᱜ ᱪᱷᱟᱹᱴᱭᱟᱹᱨ ᱫᱚ ᱵᱷᱚᱨᱚᱣᱞ ᱜᱟᱣ ᱵᱤᱠᱟᱥ ᱥᱚᱢᱤᱛᱤ ᱮᱨᱮᱭᱟ ᱪᱷᱟᱥᱠᱳᱥᱮ ᱜᱟᱡᱟᱲ ᱠᱷᱚᱱ ᱥᱨᱤᱥᱴᱤ ᱦᱩᱭᱞᱮᱱ ᱛᱟᱦᱮᱸᱫ, ᱩᱱᱟ ᱛᱮ ᱥᱩᱱᱥᱚᱨᱤ ᱜᱟᱰᱟ ᱠᱚ ᱧᱩᱛᱩᱢ ᱞᱮᱫᱟ, ᱱᱩᱣᱟ ᱜᱟᱰᱟ ᱫᱚ ᱵᱷᱚᱨᱚᱣᱞ, ᱵᱚᱠᱞᱟᱣᱨᱤ, ᱥᱤᱸᱜᱤᱭᱟ, ᱵᱷᱳᱠᱨᱟᱦᱟ, ᱱᱚᱨᱥᱤᱸᱦᱚ, ᱡᱚᱞᱯᱟᱯᱩᱨ ᱞᱮᱠᱟᱛᱮ ᱥᱤᱭᱚᱛ ᱫᱤᱥᱟᱹᱢ ᱥᱮᱡ ᱵᱚᱞᱚᱣ ᱠᱟᱱᱟ ᱾
ᱰᱮᱢᱚᱜᱽᱨᱟᱯᱷᱤᱠᱥ
ᱱᱮᱯᱟᱞ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱡᱚᱱᱚᱜᱚᱬᱚᱱᱟ ᱛᱮ ᱥᱩᱱᱥᱚᱨᱤ ᱡᱤᱞᱟᱹ ᱨᱮ ᱗᱖᱓,᱔᱘᱗ ᱦᱚᱲ ᱢᱮᱱᱟᱜ ᱠᱩᱣᱟ, ᱩᱱᱟ ᱨᱮ ᱒᱙.᱑% ᱦᱚᱲ ᱱᱮᱯᱟᱞᱤ ᱯᱟᱹᱨᱥᱤ, ᱒᱘.᱓% ᱢᱚᱭᱛᱷᱟᱞᱤ, ᱑᱑.᱖% ᱛᱷᱟᱨᱩ, ᱙.᱖% ᱩᱨᱫᱩ, ᱒.᱗% ᱞᱤᱢᱵᱩ, ᱒.᱘%  ᱩᱨᱟᱣ ᱑.᱘% ᱛᱟᱢᱟᱝ, ᱑.᱓% ᱢᱚᱜᱚᱨ, ᱒.᱑% ᱱᱮᱣᱟᱨ ᱯᱟᱹᱨᱥᱤᱱᱮᱣᱟᱨᱤ, ᱑.᱖% ᱵᱟᱱᱛᱟᱣᱟ, ᱐.᱖% ᱵᱮᱸᱜᱚᱞᱤ, ᱐.᱖% ᱵᱷᱳᱡᱽᱯᱩᱨᱤ, ᱐.᱗% ᱛᱟᱡᱽᱯᱩᱨᱤᱭᱟ, ᱐.᱖% ᱦᱤᱱᱫᱤ ᱯᱟᱹᱨᱥᱤ, ᱐.᱖% ᱜᱩᱨᱩᱝ ᱟᱨ ᱐.᱗% ᱪᱟᱢᱞᱤᱝ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲ-ᱫᱟ ᱾ ᱔᱕.᱒% ᱦᱚᱲ ᱠᱚ ᱱᱩᱣᱟ ᱡᱤᱞᱟᱹ ᱨᱮ ᱱᱮᱯᱟᱞᱤ ᱯᱟᱹᱨᱥᱤ, ᱒.᱑% ᱦᱤᱱᱫᱤ ᱯᱟᱹᱨᱥᱤ, ᱕.᱙% ᱢᱚᱭᱛᱷᱟᱞᱤ, ᱟᱨ ᱑.᱖% ᱛᱷᱟᱨᱩ ᱫᱚᱥᱚᱨᱟ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲ-ᱫᱟ ᱾
ᱡᱤᱞᱟᱹ ᱨᱮᱱᱟᱜ ᱨᱟᱭᱨᱤᱛ
ᱱᱩᱣᱟ ᱡᱤᱞᱟᱹ ᱨᱮ ᱯᱩᱱᱭᱟ ᱜᱚᱴᱟᱝ ᱱᱚᱜᱚᱨᱯᱟᱞᱤᱠᱟ (Municipalities), ᱵᱟᱨᱭᱟ ᱜᱚᱴᱟᱝ ᱢᱮᱴᱨᱳᱯᱳᱞᱤᱴᱚᱱ ᱥᱤᱴᱤ (Metropolitan City) ᱟᱨ ᱛᱩᱨᱩᱭ ᱜᱚᱴᱟᱝ ᱫᱚ ᱜᱟᱣᱯᱟᱞᱤᱠᱟ (Rural Municipalities). ᱞᱟᱛᱟᱨ ᱨᱮ ᱵᱩᱱ ᱱᱮᱞᱢᱟᱺ. These are as follows:
ᱥᱟᱹᱠᱷᱭᱟᱹᱛ
ᱛᱷᱚᱠ:ᱱᱮᱯᱟᱞ ᱨᱮᱱᱟᱜ ᱦᱚᱱᱚᱛ
ᱢᱮᱭᱠᱥᱤᱞᱟ (Maxilla)
ᱢᱮᱭᱠᱥᱤᱞᱟ (plural: maxillae /mækˈsɪliː/) ᱡᱟᱱᱣᱟ ᱠᱚᱣᱟᱜ ᱨᱮ ᱢᱮᱭᱠᱥᱤᱞᱟ ᱵᱟᱨᱭᱟ ᱞᱮᱠᱟᱱ ᱡᱟᱝ ᱨᱮᱱᱟᱜ ᱥᱚᱞᱚᱭᱚᱱ (fusion) ᱠᱷᱚᱱ ᱵᱟᱱᱟᱣ ᱟᱠᱟᱱ ᱡᱟᱣ (jaw) ᱠᱷᱚᱱ ᱪᱮᱛᱟᱱᱨᱮ ᱱᱤᱡᱮ ᱡᱟᱝ ᱜᱮ ᱧᱮᱞᱚᱜ ᱟ᱾ ᱪᱮᱛᱟᱱ ᱡᱟᱣ (jaw) ᱨᱮ ᱢᱚᱪᱟ ᱥᱟᱢᱟᱝᱨᱮ Hard palate (ᱠᱮᱴᱮᱡ ᱛᱟᱞᱩ) ᱥᱮᱞᱮᱫ ᱛᱟᱦᱮᱱ ᱠᱟᱱᱟ᱾ ᱵᱟᱨᱭᱟ ᱢᱮᱭᱠᱥᱤᱞᱨᱤ ᱡᱟᱝ ᱫᱚ ᱤᱱᱴᱚᱨᱢᱮᱭᱠᱥᱤᱠᱨᱤ ᱥᱤᱣᱱᱤ ᱨᱮ ᱯᱷᱭᱩᱡᱽ ᱦᱩᱭᱩᱜ ᱠᱟᱱᱟ, ᱡᱟᱦᱟᱸ ᱛᱟᱭᱚᱢ ᱨᱮᱱᱟᱜ ᱡᱟᱝ (spine bone) ᱥᱤᱨᱤᱡᱚᱜ ᱠᱟᱱᱟ᱾ ᱱᱚᱶᱟ ᱢᱮᱱᱰᱤᱵᱚᱞ ᱞᱟᱛᱟᱨ ᱡᱟᱣ (Lower jaw) ᱨᱮᱱᱟᱜ ᱥᱚᱢᱟᱱ ᱢᱮᱱᱟᱜ ᱟ, ᱡᱟᱦᱟᱸ ᱫᱚ ᱢᱮᱱᱰᱤᱵᱩᱞᱟᱨ ᱥᱤᱢᱵᱤᱥᱤᱥ ᱨᱮ ᱵᱟᱨᱭᱟ ᱞᱟᱹᱠᱛᱤᱭᱟᱱ ᱡᱟᱝ ᱨᱮᱱᱟᱜ ᱥᱚᱞᱚᱭᱚᱱ ᱦᱚᱸ ᱢᱮᱱᱟᱜ ᱟ᱾ ᱡᱟᱣ ᱨᱮᱱᱟᱜ ᱦᱟᱹᱴᱤᱧ ᱛᱟᱦᱮᱱ ᱠᱟᱱᱟ
ᱵᱟᱱᱟᱣ
ᱢᱟᱹᱱᱢᱤ ᱨᱮ, ᱢᱮᱭᱠᱥᱤᱞᱟ ᱵᱟᱱᱟᱣ ᱠᱚ ᱺ
ᱢᱮᱭᱠᱥᱤᱞᱟ ᱨᱮᱱᱟᱜ ᱦᱚᱲᱢᱚ ᱯᱩᱱᱟᱭ ᱦᱚᱨᱟ
ᱯᱮᱭᱟ ᱯᱮᱸᱫᱟ- ᱮᱱᱴᱤᱨᱤᱭᱟᱨ, ᱯᱚᱥᱴᱮᱨᱤᱭᱟᱨ, ᱢᱮᱰᱤᱭᱟᱞ
ᱟᱨᱴᱤᱠᱩᱞᱮᱥᱟᱱ
ᱥᱟᱱᱟᱢ ᱨᱮᱱᱟᱜ ᱢᱮᱭᱠᱥᱤᱞᱟ ᱟᱨᱮ ᱴᱟᱝ ᱡᱟᱝ ᱥᱟᱶᱛᱮ ᱟᱨᱴᱤᱠᱩᱞᱮᱴᱥ ᱢᱮᱱᱟᱜ ᱟ ᱺ
ᱠᱨᱟᱢᱤᱭᱟᱢ ᱨᱮ ᱵᱟᱨᱭᱟᱺ ᱞᱟᱦᱟ ᱥᱮᱫ ᱟᱨ face ᱨᱮᱱᱟᱜ ᱮᱭᱟᱭ ethmoid ᱺ ᱱᱟᱥᱟᱞ, ᱡᱟᱭᱢᱚᱜᱮᱴᱤᱠ, ᱞᱮᱠᱨᱤᱢᱟᱞ, ᱤᱱᱯᱷᱮᱨᱤᱭᱟᱨ ᱱᱟᱥᱟᱞ ᱠᱚᱱᱪᱟ, ᱯᱞᱟᱴᱤᱱ, ᱣᱚᱢᱮᱨ ᱟᱨ ᱯᱷᱭᱩᱡᱟᱱ ᱢᱮᱭᱠᱥᱤᱞᱟ ᱨᱮᱱᱟᱜ adjacent᱾ ᱚᱠᱟ ᱚᱠᱟ ᱫᱚ ᱱᱚᱶᱟ ᱛᱟᱞᱟ ᱯᱮᱸᱫᱟ ᱥᱟᱶᱛᱮ ᱟᱨᱴᱤᱠᱩᱞᱮᱴᱥ ᱛᱟᱦᱮᱱᱟ, ᱟᱨ ᱚᱠᱟ ᱚᱠᱟ ᱫᱚ ᱥᱯᱷᱟᱱᱚᱭᱰ ᱨᱮᱱᱟᱜ lateral pterygoid plate ᱛᱟᱦᱮᱱᱟ᱾
ᱴᱚᱝᱨᱟ
ᱴᱚᱝᱨᱟ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱫᱩᱢᱠᱟᱹ ᱦᱚᱱᱚᱛ ᱨᱮᱭᱟᱜ ᱨᱟᱱᱤᱥᱣᱚᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱞᱚᱠ ᱨᱮᱭᱟᱜ ᱢᱤᱫ ᱟᱹᱛᱩ ᱠᱟᱱᱟ᱾
ᱴᱷᱟᱶ
ᱴᱚᱝᱨᱟ ᱨᱮᱭᱟᱜ ᱚᱛᱱᱚᱜ ᱴᱷᱟᱶ ᱫᱚ 24.04913°N, 87.25942°W᱾
ᱢᱤᱫ ᱧᱮᱱᱮᱞ
ᱢᱮᱯ ᱨᱮ ᱟᱹᱰᱤ ᱢᱟᱨᱟᱝ ᱮᱨᱤᱭᱟ ᱧᱮᱞᱚᱜ ᱠᱟᱱᱟ, ᱥᱟᱢᱟᱝ ᱴᱚᱴᱷᱟ ᱵᱟᱫ ᱠᱟᱛᱮ ᱡᱟᱦᱟᱸ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱵᱚᱞᱚ ᱟᱠᱟᱱ ᱟᱨ ᱨᱟᱢᱜᱚᱲ ᱵᱩᱨᱩ ᱢᱮᱱᱟᱜᱼᱟ, ᱟᱹᱰᱤ ᱢᱟᱨᱟᱝ ᱡᱟᱭᱜᱟ ᱛᱮ ᱠᱚᱢ ᱩᱥᱩᱞ ᱵᱩᱨᱩ, ᱰᱩᱝᱨᱤ ᱯᱟᱥᱱᱟᱣ ᱢᱮᱱᱟᱜᱼᱟ᱾ᱴᱚᱴᱷᱟ ᱨᱮ ᱟᱹᱛᱩ ᱴᱚᱴᱷᱟ ᱨᱮᱭᱟᱜ ᱮᱞᱮᱞ ᱜᱮ ᱰᱷᱮᱨᱟ, ᱠᱷᱟᱹᱞᱤ ᱢᱤᱫ ᱵᱟᱨ ᱡᱟᱭᱜᱟ ᱨᱮ ᱵᱟᱡᱟᱨ ᱥᱚᱦᱚᱨ ᱧᱮᱞᱚᱜᱼᱟ᱾
ᱮᱨᱤᱭᱟ
ᱴᱚᱝᱨᱟ ᱫᱚ ᱔᱔᱓.᱕᱑ ᱦᱮᱠᱴᱚᱨ (᱑,᱐᱙᱕.᱙ ᱮᱠᱚᱨ) ᱡᱟᱭᱜᱟ ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱦᱚᱲ ᱮᱞ
᱒᱐᱑᱑ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ, ᱴᱚᱝᱨᱟ ᱨᱮ ᱜᱩᱴ ᱙᱘᱙ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱢᱩᱸᱫᱽ ᱨᱮ ᱔᱗᱖ (᱔᱘%) ᱜᱚᱴᱟᱱ ᱠᱚᱲᱟ ᱟᱨ ᱕᱑᱓ (᱕᱒%) ᱜᱚᱴᱟᱱ ᱠᱩᱲᱤ ᱢᱮᱱᱟᱜ ᱠᱚᱣᱟ᱾᱐-᱖ ᱥᱮᱨᱢᱟ ᱩᱢᱮᱨ ᱨᱮᱱ ᱫᱚ ᱑᱑᱖ ᱜᱚᱴᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱥᱤᱠᱷᱱᱟᱹᱛ ᱟᱱ ᱦᱚᱲ ᱠᱚᱣᱟᱜ ᱮᱞ ᱫᱚ ᱘᱗᱓ (ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱰᱷᱮᱨ ᱩᱢᱮᱨ ᱨᱮᱱ ᱦᱚᱲ ᱠᱚᱣᱟᱜ (᱕᱔.᱖᱔%)᱾
ᱯᱩᱞᱤᱥ ᱥᱴᱮᱥᱚᱱ
ᱴᱚᱝᱨᱟ ᱨᱮ ᱢᱤᱫ ᱯᱩᱞᱤᱥ ᱥᱴᱮᱥᱚᱱ ᱢᱮᱱᱟᱜᱼᱟ᱾
ᱥᱮᱪᱮᱫ
ᱴᱚᱝᱨᱟ ᱨᱮ ᱢᱤᱫ ᱥᱚᱨᱠᱟᱨᱤ ᱦᱤᱱᱫᱤ ᱢᱤᱰᱤᱭᱟᱢ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ, ᱡᱟᱦᱟ ᱫᱚ ᱑᱙᱗᱕ ᱥᱮᱨᱢᱟ ᱨᱮ ᱛᱷᱟᱯᱚᱱ ᱟᱠᱟᱱᱟ᱾ ᱱᱚᱸᱰᱮ ᱫᱚ ᱯᱩᱭᱞᱩ ᱪᱟᱱᱟᱪ ᱠᱷᱚᱱ ᱤᱨᱟᱹᱞ ᱪᱟᱱᱟᱪ ᱦᱟᱹᱵᱤᱫ ᱯᱟᱲᱦᱟᱣ ᱨᱮᱭᱟᱜ ᱥᱩᱵᱤᱫᱷᱟᱹ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱟᱹᱛᱩ
ᱪᱷᱟᱯᱨᱟ ᱵᱚᱱᱚᱛ, ᱱᱚᱫᱤᱭᱟ
ᱪᱷᱟᱯᱨᱟ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱠᱨᱤᱥᱱᱟᱱᱚᱜᱚᱨ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱪᱷᱟᱯᱨᱟ 23.53713°N, 88.55274°W ᱨᱮ ᱢᱮᱱᱟᱜᱼᱟ ᱾
ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱠᱚᱧᱮ ᱨᱮ ᱛᱮᱦᱚᱴᱴᱟ ᱑ ᱥᱤᱰᱤ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱪᱩᱣᱟᱰᱟᱝᱜᱟ ᱦᱚᱱᱚᱛ ᱨᱮ ᱫᱟᱢᱩᱲᱦᱩᱫᱟ ᱩᱯᱚᱡᱮᱞᱟ, ᱮᱛᱚᱢ ᱨᱮ ᱠᱨᱤᱥᱱᱚᱜᱚᱸᱡᱽ ᱟᱨ ᱠᱨᱤᱥᱱᱟᱱᱚᱜᱚᱨ ᱑ ᱥᱤᱰᱤ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱠᱨᱤᱥᱱᱟᱱᱚᱜᱚᱨ ᱒ ᱟᱨ ᱱᱟᱠᱟᱥᱤᱯᱟᱲᱟ ᱥᱤᱰᱤ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱪᱷᱟᱯᱨᱟ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱚᱞᱯᱷᱟ, ᱵᱟᱜᱽᱵᱮᱨᱤᱭᱟ, ᱵᱨᱤᱴᱤᱦᱩᱰᱟ, ᱪᱷᱟᱯᱨᱟ ᱑, ᱪᱷᱟᱯᱨᱟ ᱒, ᱦᱚᱛᱤᱥᱞᱟ ᱑, ᱦᱚᱛᱤᱥᱞᱟ ᱒, ᱦᱚᱛᱠᱷᱳᱞᱟ, ᱦᱨᱤᱫᱚᱭᱯᱩᱨ, ᱠᱟᱞᱤᱸᱜᱟ, ᱢᱚᱦᱚᱛᱯᱩᱨ, ᱢᱚᱦᱮᱥᱯᱩᱨ ᱟᱨ ᱯᱤᱯᱨᱟᱜᱟᱪᱷᱤ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱓᱑᱐,᱖᱕᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱒᱙᱖,᱕᱙᱒ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱑᱔,᱑᱒᱓ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱕᱙,᱗᱓᱖ (᱕᱑%) ᱠᱚᱲᱟ ᱟᱨ ᱑᱕᱐,᱙᱑᱖ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓᱗,᱙᱕᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱔᱙,᱒᱕᱒ (᱑᱕.᱘᱕%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒,᱐᱒᱗ (᱐.᱖᱕%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱥᱩᱢᱩᱝ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱷᱟᱯᱨᱟ (᱑᱔,᱑᱒᱓) ᱾
ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱦᱟᱛᱤᱥᱚᱞᱟ (᱗,᱕᱔᱗), ᱢᱚᱦᱮᱥᱯᱩᱨ (᱕,᱙᱘᱕), ᱵᱟᱲᱟ ᱟᱱᱰᱩᱞᱤᱭᱟ (᱑᱕,᱐᱑᱒), ᱥᱚᱱᱯᱩᱠᱩᱨ (᱔,᱘᱗᱔), ᱦᱨᱤᱫᱚᱭᱯᱩᱨ (᱖,᱐᱖᱑), ᱵᱮᱛᱵᱚᱨᱤᱭᱟ (᱖,᱖᱘᱕), ᱦᱚᱴᱨᱟ (᱗,᱐᱘᱗), ᱪᱷᱳᱴᱟ ᱟᱱᱰᱩᱞᱤᱭᱟ (᱔,᱔᱗᱗), ᱵᱷᱚᱴᱜᱟᱪᱷᱤ (᱔,᱑᱘᱙), ᱦᱚᱛᱠᱷᱳᱞᱟ (᱗,᱑᱖᱔), ᱥᱤᱠᱨᱟ (᱖,᱓᱕᱙), ᱰᱚᱢᱯᱩᱠᱩᱨ (᱗,᱑᱐᱑), ᱞᱚᱠᱷᱢᱤᱜᱟᱪᱷᱟ (᱖,᱔᱘᱐), ᱵᱨᱤᱴᱤᱦᱩᱰᱟ (᱗,᱓᱓᱖), ᱜᱚᱠᱷᱩᱨᱟᱯᱚᱴᱟ (᱔,᱖᱕᱖), ᱯᱤᱛᱟᱢᱵᱚᱨᱯᱩᱨ (᱔,᱕᱙᱑), ᱫᱣᱤᱯᱪᱚᱸᱫᱽᱨᱚᱯᱩᱨ (᱔,᱗᱖᱙), ᱵᱮᱝᱜᱚᱞᱡᱷᱤ (᱑᱕,᱔᱔᱘), ᱵᱟᱞᱤᱰᱟᱝᱜᱟ (᱔,᱒᱑᱒), ᱟᱨᱚᱝᱥᱚᱨᱤᱥᱟ (᱔,᱖᱒᱓), ᱵᱚᱰᱮᱞᱚᱸᱜᱤ ᱯᱚᱫᱽᱢᱚᱢᱟᱞᱟ (᱙,᱐᱖᱖) ᱟᱨ ᱞᱚᱠᱷᱢᱤᱯᱩᱨ (᱔,᱔᱙᱒) ᱾
ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮᱱᱟᱜ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱚᱞᱯᱷᱟ (᱒,᱖᱘᱘), ᱠᱚᱞᱤᱸᱜᱟ (᱘᱙᱒), ᱯᱤᱯᱨᱟᱜᱟᱪᱷᱤ (᱓,᱐᱖᱔), ᱢᱚᱦᱮᱥᱯᱩᱨ (᱒,᱐᱖᱒) ᱟᱨ ᱵᱟᱜᱽᱵᱮᱨᱤᱭᱟ (᱓,᱑᱓᱘) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱘᱖,᱑᱙᱙ ᱜᱚᱴᱟᱝ (᱖᱘.᱒᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱙᱘,᱗᱐᱖ (᱗᱐.᱓᱐%) ᱠᱚᱲᱟ ᱟᱨ ᱘᱗,᱔᱙᱓ (᱖᱖.᱑᱓%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱔.᱑᱗% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱘᱕,᱕᱐᱖ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱕᱙.᱗᱒% ᱛᱟᱦᱮᱸ ᱠᱟᱱᱟ ᱾ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱑᱕,᱓᱙᱖ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱓᱗.᱑᱕% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱷᱚᱨᱚᱢ ᱠᱚᱣᱟᱜ ᱮᱞ ᱙,᱔᱖᱗ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱓.᱐᱕% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱣᱟᱜ ᱮᱞ ᱒᱘᱓ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱐.᱐᱘% ᱛᱟᱦᱮᱸ ᱠᱟᱱᱟ ᱾
᱒᱐᱐᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱕᱖,᱗᱒᱗ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱕᱗.᱖᱕% ᱛᱟᱦᱮᱸ ᱠᱟᱱᱟ ᱾ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱐᱖,᱔᱑᱓ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱓᱙.᱐᱘% ᱛᱟᱦᱮᱸ ᱠᱟᱱᱟ ᱾ ᱑᱙᱙᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱑᱕᱒,᱐᱗᱒ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱖᱖.᱓᱔% ᱛᱟᱦᱮᱸ ᱠᱟᱱᱟ ᱾ ᱤᱥᱞᱟᱢ ᱫᱷᱚᱨᱚᱢ ᱠᱚᱣᱟᱜ ᱮᱞ ᱖᱘,᱓᱔᱗ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱨᱮᱱᱟᱜ ᱒᱙.᱘᱒% ᱛᱟᱦᱮᱸ ᱠᱟᱱᱟ ᱾
ᱵᱟᱝᱞᱟ ᱫᱚ ᱢᱩᱬ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱙᱘.᱙᱗% ᱦᱚᱲ ᱦᱚᱛᱮᱛᱮ ᱠᱚ ᱨᱚᱲᱟ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱘ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱯᱩᱱᱭᱟᱹ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾
ᱦᱮᱡ ᱥᱮᱱ
ᱢᱚᱦᱚᱢᱢᱚᱫᱽ ᱵᱟᱡᱟᱨ (ᱵᱤᱨᱵᱷᱩᱢ ᱦᱚᱱᱚᱛ ᱨᱮ) ᱠᱷᱚᱱ ᱨᱟᱬᱟᱜᱷᱟᱴ (ᱱᱚᱫᱤᱭᱟ ᱦᱚᱱᱚᱛ ᱨᱮ) ᱫᱷᱟᱹᱨᱤᱡ ᱪᱟᱞᱟᱜᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱑ ᱫᱚ ᱱᱚᱣᱟ ᱥᱤᱰᱤ ᱵᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱪᱷᱟᱯᱨᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱷᱚᱱ ᱵᱟᱥ ᱦᱚᱛᱮᱛᱮ ᱡᱚᱲᱟᱣ ᱟᱠᱟᱱᱟ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱑᱕᱕ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱗,᱐᱒᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱙ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱓,᱗᱗᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱕ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱒,᱔᱓᱔ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱑ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱓᱖,᱐᱘᱕ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ, ᱗᱗ ᱜᱚᱴᱟᱝ ᱟᱹᱛᱩ ᱠᱷᱚᱱ ᱡᱚᱛᱚ ᱟᱹᱛᱩ ᱨᱮᱜᱮ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱕᱔ ᱜᱚᱴᱟᱝ ᱟᱹᱛᱩ ᱨᱮ ᱢᱤᱫᱴᱟᱹᱝ ᱠᱷᱚᱱ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱘ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱘ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱪᱷᱟᱯᱨᱟ ᱵᱮᱝᱜᱚᱞᱡᱷᱤ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱐᱑ ᱥᱟᱞ ᱨᱮ ᱵᱮᱝᱜᱚᱞᱡᱷᱤ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱠᱚᱞᱭᱟᱬ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱞᱟᱜ ᱡᱚᱯᱚᱲᱟᱣ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱵᱟᱝᱞᱟ, ᱤᱝᱞᱤᱥ, ᱥᱚᱸᱥᱠᱨᱤᱛ, ᱱᱟᱜᱟᱢ, ᱚᱛᱱᱚᱜ, ᱞᱟᱠᱪᱟᱨ ᱥᱟᱬᱮᱥ, ᱯᱷᱤᱞᱚᱥᱚᱯᱷᱤ, ᱥᱮᱪᱮᱫ ᱟᱨ ᱥᱟᱶᱛᱟ ᱥᱟᱬᱮᱥ ᱨᱮ ᱢᱟᱱᱟᱣ ᱠᱚᱨᱥ ᱪᱟᱞ ᱦᱩᱭᱩᱜ ᱠᱟᱱᱟ ᱾ ᱦᱟᱴ ᱪᱷᱟᱯᱨᱟ ᱠᱤᱝ ᱮᱰᱣᱟᱨᱰ ᱤᱥᱠᱩᱞ]] ᱫᱚ ᱵᱚᱱᱚᱛ ᱨᱮ ᱢᱮᱱᱟᱜ ᱦᱚᱱᱚᱛ ᱨᱮᱱᱟᱜ ᱟᱹᱰᱤ ᱢᱟᱨᱮ ᱤᱥᱠᱩᱞ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾
ᱦᱚᱲᱢᱚ ᱥᱟᱶᱟᱨ
ᱵᱮᱝᱜᱚᱞᱡᱷᱤ ᱨᱮ ᱒᱕ ᱵᱮᱰ ᱟᱜ ᱪᱷᱟᱯᱨᱟ ᱜᱨᱟᱢᱤᱬ ᱟᱥᱯᱟᱛᱟᱞ, ᱪᱷᱟᱯᱨᱟ ᱥᱤᱰᱤ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱦᱨᱤᱫᱚᱭᱯᱩᱨ (᱑᱐ ᱵᱮᱰ ᱟᱜ) ᱟᱨ ᱵᱟᱜᱽᱵᱮᱨᱤᱭᱟ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱱᱚᱫᱤᱭᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱯᱷᱩᱞᱮᱥᱚᱨᱤ ᱠᱩᱶᱟᱨᱤ
ᱯᱷᱩᱞᱮᱥᱚᱨᱤ ᱫᱚ ᱟᱦᱳᱢ ᱨᱟᱡᱟ ᱥᱤᱣ ᱥᱤᱝᱦᱚ ᱨᱮᱱ ᱢᱟᱨᱟᱝ ᱨᱟ.ᱱᱤ ᱛᱟᱦᱮ ᱠᱟᱱᱟ। ᱟᱦᱳᱢ ᱨᱟᱡᱚᱥᱴᱤᱭᱮ ᱥᱟᱥᱚᱱ ᱞᱮᱫ ᱩᱱᱤ ᱯᱟ.ᱦᱤᱞ ᱢᱟᱭᱡᱤᱣᱮ ᱛᱟᱦᱮ ᱠᱟᱱᱟ। ᱯᱟ.ᱦᱤᱞ ᱩᱱᱤ ᱫᱚ ᱫᱮᱨᱜᱟᱶ ᱨᱮ ᱱᱟᱪᱚᱱᱤᱭᱟ.ᱭ ᱛᱟᱦᱮ ᱠᱟᱱᱟ। ᱟᱥᱚᱞ ᱧᱩᱛᱩᱢ ᱫᱚ ᱛᱟᱦᱮ ᱠᱟᱱ ᱛᱟᱭᱟ ᱯᱷᱩᱞᱢᱩᱛᱤ। ᱥᱤᱣ ᱥᱤᱝᱦᱚ ᱩᱱᱤ ᱨᱮ ᱠᱟᱛᱮ ᱵᱟᱯᱞᱟ ᱞᱮᱫᱮᱭᱟᱭ। ᱛᱟᱭᱚᱢ ᱛᱮ ᱡᱚᱛᱤᱥ ᱠᱚᱣᱟᱜ ᱵᱷᱚᱵᱤᱥᱚ ᱵᱟᱱᱤ ᱛᱮ ᱵᱚᱛᱚᱨ ᱠᱟᱛᱮ ᱥᱤᱣ ᱥᱤᱝᱦᱚ ᱫᱚ ᱡᱚᱛᱚ ᱥᱟᱥᱚᱱ ᱫᱟᱭᱤᱠ ᱯᱷᱩᱞᱮᱥᱚᱨᱤ ᱡᱤᱢᱟ. ᱠᱟᱫᱟ। ᱠᱟᱲᱟ ᱥᱟᱠᱛᱚ ᱫᱷᱚᱨᱚᱢ ᱟᱱ ᱯᱷᱩᱞᱮᱥᱚᱨᱤ ᱥᱟᱠᱛᱚ ᱫᱷᱚᱨᱚᱢ ᱨᱟᱡᱚᱥᱴᱤ ᱨᱮᱭᱟᱜ ᱢᱟᱨᱟᱝ ᱦᱩᱭ ᱚᱪᱚᱭ ᱨᱮᱭᱟᱜ-ᱮ ᱠᱩᱨᱩᱢᱩᱴᱩ ᱞᱮᱫᱟ ᱟᱨ ᱱᱚᱣᱟ  ᱞᱟ.ᱜᱤᱫ ᱠᱩᱲᱯᱟᱲ ᱞᱮᱫ ᱤᱭᱟ.ᱛᱮ ᱵᱚᱭᱥᱱᱚᱵᱽ - ᱢᱚᱣᱟᱢᱚᱨᱤᱭᱟ ᱠᱚᱫᱚ ᱵᱟᱠᱚ ᱠᱩᱥᱤ ᱞᱮᱱᱟ। ᱱᱚᱣᱟ ᱯᱟᱥᱮᱡ ᱛᱟᱭᱚᱢ ᱫᱟᱨᱟᱢ ᱢᱚᱣᱟᱢᱚᱨᱤᱭᱟ ᱦᱩᱭ ᱥᱮᱝᱜᱮᱞᱮ ᱥᱟᱞᱜᱟᱣ ᱞᱮᱫᱟ।
ᱨᱟ.ᱱᱤ ᱚᱡᱚᱜ ᱵᱟᱦᱟᱞ
ᱨᱩᱫᱽᱨᱚ ᱥᱤᱝᱦᱚ ᱣᱟᱜ ᱢᱚᱱᱮ ᱥᱟᱱᱟ ᱞᱮᱠᱟ ᱜᱮ ᱩᱱᱤ ᱨᱮᱱ ᱢᱟᱨᱟᱝᱤᱡ ᱦᱚᱯᱚᱱ ᱥᱩᱛᱟᱱᱯᱷᱟ (᱑᱗᱑᱔-᱑᱗᱔᱔) ᱨᱟᱡᱽ ᱯᱟᱴ ᱨᱮ ᱫᱩᱰᱩᱵ ᱮᱱᱟᱭ। ᱨᱟᱡᱟ ᱦᱩᱭ ᱠᱟᱛᱮ ᱩᱱᱤ ᱫᱚ ᱥᱤᱵᱽ ᱥᱤᱝᱦᱚ ᱧᱩᱛᱩᱢᱮ ᱦᱟᱛᱟᱣ ᱠᱮᱫᱟ। ᱥᱤᱵᱽ ᱥᱤᱝᱦᱚ ᱫᱚ ᱠᱮᱴᱮᱡ ᱥᱟᱠᱛᱚᱭ ᱛᱟᱦᱮ ᱠᱟᱱᱟ ᱟᱨ ᱵᱨᱟᱢᱚᱱ-ᱡᱚᱛᱤᱥ ᱠᱚᱣᱟᱜ ᱠᱟᱛᱷᱟ ᱨᱮ ᱠᱟᱡᱟᱠ ᱛᱮ ᱯᱟᱛᱤᱭᱟ.ᱣᱚᱜ ᱡᱟᱱ ᱛᱟᱦᱮᱱᱟ। ᱑᱗᱒᱒ ᱥᱮᱨᱢᱟ ᱨᱮ ᱟᱡ ᱨᱮᱱ ᱡᱚᱛᱤᱥ ᱠᱚᱠᱚ ᱞᱟ.ᱭ ᱟᱫᱮᱭᱟ ᱵᱟᱝᱢᱟ ᱟᱡ ᱪᱮᱛᱟᱱ ᱨᱮ ᱟᱯᱚᱛ ᱩᱥᱟ.ᱨᱟ ᱜᱮ ᱦᱤᱡᱩᱜ-ᱟ। ᱩᱱᱨᱮ ᱨᱟᱡᱟ ᱫᱚ ᱵᱨᱟᱢᱚᱱ ᱠᱚ ᱟᱨ ᱢᱩᱱᱫᱤᱞ ᱨᱮ ᱟ.ᱰᱤ ᱟᱭᱢᱟ ᱫᱟᱱ ᱯᱚᱱ ᱠᱚᱭ ᱮᱢ ᱠᱮᱫᱟ ᱥᱟᱶ ᱛᱮ ᱟᱡ ᱨᱮᱱ ᱨᱟ.ᱱᱤ ᱯᱷᱩᱞᱮᱥᱚᱨᱤ ᱨᱟᱡᱟᱭ ᱚᱡᱚᱜ ᱵᱟᱦᱟᱞ ᱠᱟᱛᱮ ᱢᱟᱨᱟᱝ ᱨᱟᱡᱟᱭ ᱧᱩᱛᱩᱢ᱿ᱠᱮᱫᱮᱭᱟ। ᱨᱟᱡᱟ ᱦᱩᱭ ᱠᱟᱛᱮ ᱯᱷᱩᱞᱮᱥᱚᱨᱤ ᱫᱚ ᱯᱨᱚᱛᱷᱚᱢᱮᱥᱚᱨᱤ ᱧᱩᱛᱩᱢᱮ ᱦᱟᱛᱟᱣ ᱠᱮᱫᱟ ᱟᱨ ᱨᱟᱡᱟ ᱛᱩᱞᱩᱡ ᱟᱡᱟᱜ ᱧᱩᱛᱩᱢ ᱦᱚ ᱢᱚᱦᱚᱨ ᱨᱮ ᱞᱟᱜᱟᱣ ᱚᱪᱚ ᱠᱮᱫᱟ।
ᱥᱟᱶᱛᱟ ᱠᱟ.ᱢᱤ
ᱯᱷᱩᱞᱮᱥᱚᱨᱤ ᱫᱚ ᱥᱚᱠᱩᱱᱛᱚᱞᱟ ᱥᱚᱥᱛᱚᱨ ᱟᱥᱟᱢᱤᱥ ᱛᱮ ᱛᱚᱨᱡᱚᱢᱟ ᱞᱮᱫᱟ। ᱩᱱᱤᱭᱟᱜ ᱨᱟᱡᱽ ᱵᱟᱠᱷᱚᱞ ᱨᱮ ᱢᱤᱫᱴᱨᱱ ᱥᱚᱝᱥᱠᱨᱤᱛ ᱴᱳᱞᱮ ᱛᱷᱟᱯᱚᱱ ᱞᱮᱫᱟ। ᱩᱱᱤ ᱜᱮ ᱥᱤᱵᱽ ᱥᱟᱜᱚᱨ ᱨᱮ ᱜᱚᱣᱨᱤ ᱥᱟᱜᱚᱨ ᱜᱟ.ᱰᱭᱟᱭ ᱞᱟ ᱚᱪᱚ ᱞᱮᱫᱟ ᱟᱨ ᱚᱱᱟ ᱯᱟᱨᱚᱢ ᱨᱮ ᱥᱤᱣ, ᱵᱤᱥᱱᱩ ᱟᱨ ᱫᱮᱵᱤ ᱭᱟᱜ ᱯᱮᱭᱟ ᱫᱳᱣᱞᱮ ᱵᱮᱱᱟᱣ ᱚᱪᱚ ᱞᱮᱫᱟ। ᱛᱤᱱᱟ.ᱜ ᱜᱟᱱ ᱢᱩᱱᱫᱤᱞ ᱧᱩᱛᱩᱢ ᱛᱮ ᱪᱚ ᱦᱟᱥᱟᱭ ᱫᱟᱱ ᱞᱮᱫᱟ। ᱠᱟ.ᱴᱤᱡ ᱠᱩᱲᱤ ᱠᱚ ᱠᱤᱪᱨᱤᱡ ᱛᱤᱧ ᱪᱤᱫ ᱟᱠᱚ ᱞᱟ.ᱜᱤᱫ ᱟ.ᱰᱤ ᱟ'ᱴᱮ ᱠᱩᱨᱩᱢᱩᱴᱩ ᱞᱮᱫᱟ।
ᱜᱩᱨᱚᱜ
ᱜ᱑᱗᱓᱑ ᱥᱮᱨᱢᱟ ᱨᱮ ᱯᱷᱩᱞᱮᱥᱚᱨᱤ ᱱᱚᱣᱟ ᱫᱷᱩᱲᱤ ᱫᱷᱟ.ᱨᱛᱤ ᱵᱟ.ᱜᱤᱭᱟᱫᱟ। ᱱᱤᱭᱟ. ᱛᱟᱭᱚᱢ ᱥᱩᱛᱮᱱᱯᱷᱟ ᱫᱚ ᱯᱷᱩᱞᱮᱥᱚᱨᱤ ᱨᱮᱱ ᱢᱤᱥᱨᱟᱛ ᱫᱮᱣᱯᱚᱫᱤ ᱵᱟᱯᱞᱟ ᱠᱮᱫᱮᱭᱟ ᱟᱨ ᱟᱢᱵᱤᱠᱟ ᱧᱩᱛᱩᱢ ᱠᱟᱛᱮ ᱢᱟᱨᱟᱝ ᱨᱟᱡᱟᱭ ᱵᱟᱦᱟᱞ ᱞᱮᱫᱮᱭᱟ।
ᱢᱚᱢᱤᱛ ᱦᱚᱱᱚᱛ
ᱚᱛᱱᱚᱜ
ᱱᱚᱣᱟ ᱦᱚᱱᱚᱛ ᱠᱚᱧᱮ ᱨᱮᱫᱚ ᱟᱥᱟᱢ ᱯᱚᱱᱚᱛ ᱨᱮᱱᱟᱜ ᱦᱟᱭᱞᱟᱠᱟᱸᱰᱤ ᱦᱚᱱᱚᱛ ᱛᱮ, ᱯᱟᱪᱮ ᱨᱮᱫᱚ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱᱟᱜ ᱠᱚᱧᱮ ᱛᱨᱤᱯᱩᱨᱟ ᱦᱚᱱᱚᱛ ᱟᱨ ᱵᱟᱝᱞᱟᱫᱮᱥ ᱛᱮ, ᱮᱛᱚᱢ ᱨᱮᱫᱚ ᱞᱩᱝᱞᱮᱭ ᱦᱚᱱᱚᱛ ᱛᱮ ᱟᱨ ᱥᱟᱢᱟᱝ ᱨᱮᱫᱚ ᱠᱳᱞᱟᱥᱤᱵᱽ ᱦᱚᱱᱚᱛ ᱟᱨ ᱟᱭᱡᱚᱞ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱐᱒᱕.᱗᱕ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱢᱚᱢᱤᱛ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱚᱢᱤᱛ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱘᱖,᱓᱖᱔ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱫᱚ ᱟᱱᱰᱳᱨᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱖᱑᱘ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱒᱙ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱗᱕/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱓᱗.᱕᱖% ᱛᱟᱦᱮᱸ ᱠᱟᱱᱟ ᱾ ᱢᱚᱢᱤᱛ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱒᱗ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱔.᱙᱓% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱤᱡᱚᱨᱟᱢ ᱨᱮᱱᱟᱜ ᱦᱚᱱᱚᱛ ᱠᱚ
ᱩᱡᱽᱵᱮᱠᱤᱥᱛᱟᱱ
ᱱᱚᱣᱟ ᱫᱚ ᱛᱟᱞᱟ ᱮᱥᱤᱭᱟ ᱨᱮ ᱢᱮᱱᱟᱜ ᱢᱤᱫ ᱫᱤᱥᱚᱢ ᱠᱟᱱᱟ ᱾ ᱱᱚᱶᱟ ᱫᱤᱥᱚᱢ ᱨᱮᱭᱟᱜ ᱠᱚᱧᱮ ᱨᱮᱫᱚ ᱠᱟᱡᱟᱠᱥᱛᱟᱱ, ᱠᱚᱧᱮ ᱥᱟᱢᱟᱝ ᱨᱮᱫᱚ ᱠᱤᱨᱜᱤᱡᱽᱥᱛᱟᱱ, ᱮᱛᱚᱢ ᱥᱟᱢᱟᱝ ᱨᱮᱫᱚ ᱛᱟᱡᱤᱠᱤᱥᱛᱟᱱ, ᱮᱛᱚᱢ ᱨᱮᱫᱚ ᱟᱯᱷᱜᱟᱱᱤᱥᱛᱟᱱ ᱟᱨ ᱮᱛᱚᱢ ᱯᱟᱪᱮ ᱨᱮᱫᱚ ᱛᱩᱨᱠᱢᱮᱱᱤᱥᱛᱟᱱ ᱢᱮᱱᱟᱜ-ᱟ ᱾ ᱱᱚᱸᱰᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱩᱡᱽᱵᱮᱠ ᱠᱟᱱᱟ, ᱱᱚᱶᱟ ᱛᱩᱨᱠᱤᱠ ᱯᱟᱹᱨᱥᱤ ᱫᱚ ᱞᱟᱴᱤᱱ ᱪᱤᱠᱤ ᱛᱮᱠᱚ ᱚᱞᱟ ᱾ ᱱᱚᱰᱮᱱ ᱠᱚ ᱘᱕% ᱦᱚᱲ ᱩᱡᱵᱮᱠ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱨᱩᱥᱤᱭᱟᱱ ᱯᱟᱹᱨᱥᱤ ᱫᱚ ᱱᱚᱰᱮ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱯᱟᱲᱦᱟᱣᱟ ᱾ ᱛᱟᱞᱟ ᱮᱥᱤᱭᱟ ᱨᱮ ᱢᱮᱱᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱩᱡᱽᱵᱮᱠᱤᱥᱛᱟᱱ ᱫᱚ ᱟᱹᱰᱤ ᱜᱟᱱ ᱵᱤᱡᱽᱞᱤ ᱵᱟᱹᱛᱤ ᱮ ᱛᱮᱭᱟᱨ ᱮᱫᱟ ᱾ ᱫᱤᱥᱚᱢ ᱨᱮ ᱵᱮᱵᱷᱟᱨᱚᱜ ᱠᱷᱟᱱ ᱫᱟᱲᱮ ᱠᱷᱚᱱᱟᱜ ᱒᱓% ᱫᱚ ᱱᱟᱶᱟ ᱨᱩᱣᱟᱹᱲ ᱫᱟᱱᱚᱜ ᱫᱟᱲᱮ (renewable energy) ᱠᱟᱱᱟ ᱾ ᱦᱟᱭᱰᱨᱚ ᱤᱞᱮᱠᱴᱨᱤᱥᱤᱴᱤ (hydro electricity) ᱟᱨ ᱪᱟᱸᱫᱚ ᱫᱟᱲᱮ (solar energy) ᱫᱚ ᱥᱩᱯᱩᱛᱩᱜ ᱛᱮ ᱒᱑ᱹ᱔% ᱟᱨ ᱒% ᱟᱨᱡᱟᱣ ᱮᱫᱟ ᱾ ᱩᱡᱽᱵᱮᱠᱤᱥᱛᱟᱱ ᱫᱚ CIS, OSCE, UN ᱟᱨ SCO ᱮᱢᱟᱱ ᱨᱮ ᱥᱚᱦᱮᱫ ᱢᱮᱱᱟᱭᱟ ᱾
ᱚᱛᱱᱚ
ᱩᱡᱽᱵᱮᱠᱤᱥᱛᱟᱱ ᱫᱚ ᱔᱔᱗,᱔᱐᱐ ᱫᱚᱦᱲᱟ ᱠᱤᱞᱚᱢᱤᱴᱚᱨ (᱑᱗᱒,᱗᱐᱐ ᱵᱟᱜᱩᱱ ᱢᱟᱭᱤᱞ) ᱡᱟᱜᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱡᱮᱜᱮᱛ ᱨᱮᱭᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱚᱛ ᱟᱴᱮᱫ ᱞᱮᱠᱟ ᱛᱮ ᱱᱚᱶᱟ ᱫᱚ ᱕᱖ ᱴᱷᱟᱶ, ᱟᱨ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱫᱚ ᱔᱒ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾
ᱫᱷᱚᱨᱚᱢ
ᱱᱚᱰᱮᱱᱟᱜ ᱢᱩᱬ ᱫᱷᱚᱨᱚᱢ ᱫᱚ ᱤᱥᱞᱟᱢ ᱫᱷᱚᱨᱚᱢ ᱠᱟᱱᱟ ᱾ ᱥᱚᱵᱷᱤᱭᱮᱛ ᱥᱟᱥᱚᱱ ᱥᱚᱢᱚᱭ (᱑᱙᱒᱔-᱑᱙᱙᱑) ᱫᱚ ᱫᱷᱚᱨᱚᱢ ᱯᱟᱹᱛᱭᱟᱹᱣ ᱫᱚ ᱢᱟᱱᱟ ᱜᱮ ᱛᱟᱦᱮᱸ ᱠᱟᱱᱟ ᱾ ᱟᱹᱰᱤ ᱜᱟᱱ ᱦᱚᱲᱟᱜ ᱜᱮ ᱜᱚᱥᱟᱸᱭ ᱪᱮᱛᱟᱱ ᱨᱮ ᱯᱟᱹᱛᱭᱟᱣ ᱢᱮᱱᱟᱜ-ᱟ, ᱤᱠᱷᱟᱹᱱ ᱫᱷᱚᱨᱚᱢ ᱪᱮᱛᱟᱱ ᱨᱮᱫᱚ ᱵᱟᱝ ᱾ ᱙᱓ᱹ᱓% ᱦᱚᱲ ᱫᱚ ᱤᱥᱞᱟᱢ ᱫᱷᱚᱨᱚᱢ ᱦᱚᱲ ᱠᱟᱱᱟ ᱠᱚ ᱾ ᱕᱔% ᱫᱚ     ᱢᱩᱥᱞᱤᱢ ᱠᱟᱱᱟ ᱠᱚ, ᱑᱘% ᱫᱚ ᱥᱩᱱᱤ ᱤᱥᱞᱟᱢ, ᱑% ᱫᱚ ᱥᱤᱭᱟ ᱤᱥᱞᱟᱢ ᱾
ᱦᱟᱹᱱᱟᱹᱴᱤᱧ
ᱩᱡᱽᱵᱮᱠᱤᱥᱛᱟᱱ ᱫᱚ ᱑᱒ ᱜᱚᱴᱟᱝ ᱯᱨᱚᱫᱮᱥ ᱨᱮ, ᱢᱤᱫᱴᱟᱝ ᱟᱯᱱᱟᱨ ᱥᱟᱥᱮᱛ ᱤᱞᱟᱹᱠᱟ ᱟᱨ ᱢᱤᱫᱴᱟᱝ ᱯᱷᱩᱨᱜᱟᱹᱞ ᱱᱟᱜᱟᱨ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
ᱨᱟᱡᱽ ᱟᱹᱨᱤ
᱑᱙᱙᱑ ᱥᱟᱞ ᱨᱮ ᱥᱚᱵᱷᱤᱭᱮᱛ ᱭᱩᱱᱤᱭᱚᱱ ᱠᱷᱚᱱ ᱯᱷᱩᱨᱜᱟᱹᱞ ᱮᱱ ᱛᱟᱭᱚᱢ ᱩᱡᱽᱵᱮᱠᱤᱥᱛᱟᱱ ᱨᱮ ᱯᱩᱭᱞᱩ ᱵᱟᱪᱷᱚᱱ ᱦᱩᱭ ᱮᱱᱟ ᱟᱨ ᱤᱥᱞᱟᱢ ᱠᱟᱨᱤᱢᱩᱵᱽ ᱯᱩᱭᱞᱩ ᱫᱤᱥᱚᱢ ᱜᱚᱢᱠᱮ ᱵᱟᱪᱷᱚᱱ ᱮᱱᱟᱭ ᱾ ᱫᱚᱥᱟᱨ ᱵᱟᱪᱷᱚᱱ ᱫᱚ ᱰᱤᱥᱮᱢᱵᱚᱨ ᱒᱐᱐᱔ ᱠᱷᱚᱱ ᱡᱟᱱᱩᱣᱟᱨᱤ ᱒᱐᱐᱕ ᱵᱷᱤᱛᱨᱤ ᱨᱮ ᱦᱩᱭ ᱞᱮᱱᱟ ᱾ ᱛᱟᱢᱵᱟ ᱢᱮᱱᱟᱜ ᱫᱤᱥᱮᱢ ᱠᱚ ᱢᱩᱫᱽ ᱨᱮᱫᱚ ᱜᱮᱞ ᱴᱷᱟᱶ ᱟᱨ ᱭᱩᱨᱟᱱᱤᱭᱚᱢ ᱢᱮᱱᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱩᱡᱽᱵᱮᱠᱤᱥᱛᱟᱱ ᱫᱚ ᱑᱒ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱭᱩᱨᱟᱱᱤᱭᱚᱢ ᱞᱟ ᱮᱰᱚᱠ ᱨᱮᱫᱚ ᱮᱭᱟᱭ ᱴᱷᱟᱶᱮ ᱟᱢᱮᱴ ᱟᱠᱟᱜ-ᱟ ᱾
ᱠᱟᱹᱣᱰᱤ ᱟᱹᱨᱤ
ᱥᱚᱱᱟ ᱢᱮᱱᱟᱜ ᱫᱤᱥᱚᱢ ᱠᱚ ᱢᱩᱫᱽ ᱨᱮ ᱩᱡᱽᱵᱮᱠᱤᱥᱛᱟᱱ ᱫᱚ ᱯᱩᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱜ-ᱟ ᱾ ᱥᱮᱨᱢᱟ ᱯᱤᱪᱷᱤ ᱱᱚᱶᱟ ᱫᱤᱥᱚᱢ ᱫᱚ ᱘᱐ ᱴᱚᱱ ᱥᱚᱱᱟᱭ ᱞᱟ ᱚᱰᱚᱠᱟ, ᱡᱟᱦᱟᱸ ᱫᱚ ᱫᱷᱟᱹᱨᱛᱤ ᱨᱮ ᱮᱭᱟᱭ ᱴᱷᱟᱶᱮ ᱟᱢᱮᱴ ᱟᱠᱟᱜ-ᱟ ᱾
ᱯᱷᱮᱰᱟᱛ
https://or.wikipedia.org/wiki/%E0%AC%89%E0%AC%9C%E0%AC%AC%E0%AD%87%E0%AC%95%E0%AC%BF%E0%AC%B8%E0%AD%8D%E0%AC%A4%E0%AC%BE%E0%AC%A8
ᱥᱟᱹᱠᱭᱟᱹᱛ
ᱛᱷᱚᱠ:ᱮᱥᱤᱭᱟ ᱛᱷᱚᱠ:ᱫᱤᱥᱚᱢ ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱳᱨᱟᱫᱩ ᱢᱟᱞᱫᱤᱣᱮᱥ
ᱳᱨᱟᱫᱩ ᱢᱟᱞᱫᱤᱣᱮᱥ ᱣᱟᱛᱟᱱᱤᱭᱟ ᱫᱚ ᱢᱟᱞᱫᱤᱣᱮᱥ ᱨᱮᱱᱟᱜ ᱢᱤᱫ ᱢᱳᱵᱟᱭᱤᱞ ᱚᱯᱨᱮᱴᱟᱨ ᱴᱷᱟᱶ ᱠᱟᱱᱟ᱾ ᱡᱟᱦᱟᱸ ᱫᱚ ᱳᱨᱟᱫᱩ ᱜᱩᱥᱴᱤ ᱨᱮᱱ ᱠᱚ ᱟᱯᱱᱟᱨ ᱟᱠᱟᱫ-ᱟ᱾
ᱱᱟᱜᱟᱢ
ᱯᱷᱚᱨᱢ ᱫᱚ ᱯᱷᱮᱵᱽᱨᱩᱣᱟᱨᱤ ᱒᱐᱐᱕ ᱨᱮ ᱱᱟᱶᱟ ᱢᱳᱵᱟᱭᱤᱞ ᱯᱷᱚᱱ ᱚᱯᱨᱮᱴᱟᱨ ᱞᱮᱠᱟᱛᱮ ᱢᱤᱫ ᱞᱟᱭᱤᱥᱮᱱᱥ ᱪᱟᱞᱟᱣ ᱚᱪᱚ ᱦᱩᱭ ᱞᱮᱱ ᱛᱟᱦᱮᱱ᱾ ᱯᱮᱭᱟ ᱮᱴᱟᱜ ᱠᱚᱢᱯᱚᱱᱤ ᱠᱚ ᱥᱟᱶ ᱢᱤᱫ ᱢᱤᱫ ᱨᱚᱲ ᱞᱮᱠᱟᱛᱮ ᱦᱩᱭ ᱟᱠᱟᱱ ᱛᱟᱭᱚᱢ ᱳᱨᱟᱫᱩ ᱢᱟᱞᱫᱤᱣᱮᱥ ᱨᱮᱱᱟᱜ ᱵᱟᱪᱷᱟᱣ ᱦᱩᱭ ᱠᱮᱱ ᱛᱟᱦᱮᱱᱟ᱾ ᱥᱟᱱᱟᱢ ᱨᱚᱲ ᱟᱱ ᱦᱤᱸᱥᱟ ᱨᱮ ᱦᱚᱲ ᱴᱟᱠᱟ ᱵᱟᱵᱚᱛ ᱠᱚ ᱢᱮᱱ ᱠᱮᱫ-ᱟ᱾ ᱢᱮᱱᱠᱷᱟᱱ ᱳᱨᱟᱫᱩ ᱢᱟᱞᱫᱤᱣᱮᱥ ᱥᱟᱱᱟᱢ ᱠᱷᱚᱱ ᱞᱟᱜᱮ ᱛᱮ ᱦᱩᱭ ᱟᱠᱟᱱ ᱚᱠᱛᱮ ᱨᱮ ᱱᱟᱶᱟ ᱥᱮᱵᱟ ᱮᱢ ᱞᱟᱹᱜᱤᱫ ᱠᱚ ᱠᱩᱨᱩᱢᱩᱴ ᱠᱟᱱ ᱛᱟᱦᱮᱱᱟ, ᱚᱝᱠᱟ ᱜᱮ ᱥᱮᱞᱮᱫᱤᱭᱟᱹ ᱠᱚ ᱞᱟᱦᱟ ᱮᱱᱟ᱾
ᱱᱤᱛᱟᱝ ᱨᱮ ᱩᱱᱠᱩ ᱢᱟᱞᱫᱤᱣᱮᱥ ᱨᱮ ᱡᱮ ᱮᱥ ᱮᱢ ᱥᱮᱵᱟ ᱮᱦᱚᱱ ᱞᱟᱹᱜᱤᱫ ᱟᱠᱟᱱᱟᱠᱚ, ᱟᱨ ᱮᱴᱟᱜ ᱜᱟᱱ ᱥᱮᱵᱟ ᱠᱚ ᱥᱟᱶ᱾ ᱳᱨᱟᱫᱩ ᱢᱟᱞᱫᱤᱣ ᱢᱟᱞᱫᱤᱣᱮᱥ ᱨᱮ ᱯᱩᱭᱞᱩ ᱟᱨ ᱥᱟᱱᱟᱯ ᱠᱷᱚᱱ ᱡᱚᱨ ᱓ ᱡᱤ ᱟᱨ ᱔ ᱡᱤ ᱱᱮᱴᱣᱚᱨᱠ ᱠᱚ ᱞᱚᱧᱪ ᱟᱱᱟᱜ ᱮᱛᱚᱦᱚᱵ ᱚᱳᱨᱮᱴᱟᱨ ᱛᱟᱦᱮᱸᱜ ᱠᱟᱱᱟ, ᱟᱨ ᱨᱚᱠᱟ ᱧᱚᱜ ᱨᱮᱜᱮ ᱕ ᱡᱤ ᱥᱮᱫ ᱠᱷᱚᱱ ᱫᱤᱥᱚᱢ ᱨᱮ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱧᱮᱞᱚᱜ ᱟᱱ ᱧᱤᱨ ᱚᱪᱚᱭ ᱞᱟᱹᱜᱤᱫ ᱛᱮ ᱠᱚ ᱥᱚᱫᱚᱨ ᱠᱮᱫ-ᱟ ᱟᱨ ᱚᱝᱠᱟ ᱜᱮ ᱪᱟᱞᱟᱣ ᱛᱮᱜᱮ ᱛᱟᱦᱮᱱᱟ᱾
ᱛᱟᱨᱟᱥ
ᱛᱟᱨᱟᱥ ᱫᱚ ᱢᱤᱫ ᱥᱟᱱᱛᱟᱲᱤ ᱥᱟᱶᱦᱮᱫ ᱟᱨ ᱞᱟᱠᱪᱟᱨ ᱡᱚᱱᱚᱲᱟᱣ ᱥᱟᱶᱦᱮᱫ ᱯᱟᱛᱷᱟᱢ ᱠᱟᱱᱟ᱾ ᱱᱚᱣᱟ ᱯᱟᱛᱷᱟᱢ ᱫᱚ ᱒᱐᱐᱐ ᱥᱮᱨᱢᱟ ᱠᱷᱚᱱ ᱯᱮ ᱪᱟᱸᱫᱚᱠᱤᱭᱟᱹ ᱯᱟᱛᱷᱟᱢ ᱞᱮᱠᱟᱛᱮ ᱯᱟᱨᱥᱟᱞ ᱮᱦᱚᱵ ᱞᱮᱱᱟ᱾ ᱱᱚᱣᱟ ᱨᱮᱱᱤᱡ ᱥᱟᱥᱟᱯᱲᱟᱣᱤᱡ ᱫᱚ ᱢᱟᱱᱚᱛᱟᱱ ᱜᱚᱝᱜᱟᱫᱷᱚᱨ ᱢᱩᱨᱢᱩ ᱛᱟᱦᱮᱸ ᱠᱟᱱᱟᱭ᱾ ᱥᱟᱥᱟᱯᱲᱟᱣᱤᱡ ᱞᱮᱠᱟᱛᱮ ᱵᱟᱨ ᱥᱮᱨᱢᱟ ᱠᱟᱹᱢᱤ ᱛᱟᱭᱚᱢ ᱒᱐᱐᱑ ᱥᱮᱨᱢᱟ ᱨᱮ ᱱᱩᱭ ᱵᱚᱸᱜᱟ ᱞᱟᱛᱟᱭᱮᱱ ᱠᱷᱟᱱ ᱨᱚᱢᱮᱥ ᱴᱩᱰᱩ ᱱᱚᱣᱟ ᱨᱮᱭᱟᱜ ᱫᱟᱹᱭᱵᱷᱟᱨ ᱮ ᱜᱚᱜ ᱠᱮᱫᱟ᱾
ᱱᱚᱣᱟ ᱯᱟᱛᱷᱟᱢ ᱫᱚ ᱟᱹᱛᱩ ᱜᱟᱰᱟ ᱠᱩᱞᱦᱤ, ᱰᱟᱠ ᱚᱲᱟᱜ ᱥᱩᱱᱫᱚᱨᱪᱚᱠ, ᱦᱚᱱᱚᱛ ᱵᱚᱨᱫᱷᱚᱢᱟᱱ, ᱯᱚᱪᱷᱤᱢ ᱵᱟᱝᱞᱟ ᱠᱷᱚᱱ ᱯᱟᱨᱥᱟᱞᱚᱜ ᱠᱟᱱᱟ᱾ ᱱᱚᱣᱟ ᱨᱮ ᱚᱱᱚᱬᱦᱮᱸ, ᱚᱱᱚᱞ, ᱠᱩᱫᱩᱢ ᱮᱢᱟᱱ ᱠᱚ ᱞᱮᱛᱟᱲ ᱜᱮ ᱩᱪᱷᱟᱱᱚᱜ ᱠᱟᱱ ᱛᱟᱦᱮᱸᱫ᱾
ᱥᱟ.ᱠᱷᱭᱟ.ᱛ
ᱛᱷᱚᱠ: ᱯᱟᱛᱷᱟᱢ ᱛᱷᱚᱠ: ᱥᱟᱱᱛᱟᱲᱤ ᱯᱟᱛᱷᱟᱢ ᱛᱷᱚᱠ: ᱥᱟᱶᱦᱮᱫ ᱯᱟᱛᱷᱟᱢ
ᱥᱟᱨᱚᱱ ᱠᱷᱚᱸᱰ
ᱥᱟᱨᱚᱱ ᱠᱷᱚᱸᱰ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱢᱤᱫ ᱪᱟᱪᱞᱟᱣ ᱚᱛᱱᱚᱜ ᱠᱟᱱᱟ ᱾ ᱪᱷᱟᱯᱨᱟ ᱠᱷᱚᱸᱰ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱤᱛᱚᱜ (᱒᱐᱐᱕), ᱠᱷᱚᱸᱰ ᱨᱮ ᱥᱟᱨᱚᱱ ᱦᱚᱱᱚᱛ ᱥᱮᱞᱮᱫ ᱟᱠᱟᱱᱟ, ᱚᱠᱟ ᱪᱷᱟᱯᱨᱟ ᱦᱚᱱᱚᱛ, ᱥᱤᱣᱟᱱ ᱦᱚᱱᱚᱛ, ᱜᱚᱯᱟᱞᱜᱚᱸᱡᱽ ᱦᱚᱱᱚᱛ ᱦᱚᱸᱠᱚ ᱢᱮᱛᱟᱜᱼᱟ ᱾
ᱦᱟᱛᱷᱣᱟ ᱨᱟᱡᱽ ᱫᱚ ᱵᱤᱦᱟᱨ ᱨᱮᱱᱟᱜ ᱥᱟᱨᱚᱱ ᱠᱷᱚᱸᱰ ᱨᱮ ᱵᱷᱩᱢᱤᱦᱟᱨ ᱥᱟᱞᱟᱜ ᱥᱟᱹᱜᱟᱹᱭ ᱢᱤᱫ ᱡᱟᱢᱤᱱᱫᱟᱨ ᱮ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱨᱮ ᱑,᱓᱖᱕ ᱟᱹᱛᱩ ᱥᱮᱞᱮᱫ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱓᱐᱑,᱐᱐᱐ ᱠᱷᱚᱱ ᱫᱚ ᱰᱮᱦᱮᱨ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ,
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱠᱷᱚᱸᱰ ᱠᱚ
ᱵᱷᱤᱭᱮᱴᱱᱟᱢ ᱞᱟ.ᱣᱠᱟ. ᱦᱚᱲ
ᱵᱷᱤᱭᱮᱴᱱᱟᱢ ᱧᱤᱨ ᱵᱟ.ᱜᱤ ᱦᱚᱲ ᱠᱚᱣᱟᱜ ᱞᱮᱠᱷᱟ ᱟᱨ ᱮᱴᱟᱜ ᱫᱤᱥᱚᱢ ᱱᱟᱭ - ᱱᱟᱯᱟᱭ ᱛᱮ ᱥᱮᱴᱮᱨᱮᱱ ᱠᱚᱣᱟᱜ ᱞᱮᱠᱷᱟ ᱑᱙᱗᱕  ᱟᱨ ᱑᱙᱙᱕ ᱥᱮᱨᱢᱟ ᱛᱟᱞᱟ ᱨᱮ ᱟᱢᱫᱟᱡᱽ 800,000 ᱛᱟᱦᱮ' ᱠᱟᱱᱟ । ᱟᱭᱢᱟ ᱵᱟᱧᱪᱟᱣ ᱥᱮᱥᱮᱱᱫᱽᱨᱟ  ᱠᱚ ᱫᱚ ᱵᱟᱦᱟᱨ ᱨᱮ ᱫᱚᱨᱭᱟ ᱰᱟ.ᱠᱩ, ᱟ.ᱰᱤ ᱵᱷᱤᱲᱟᱱ ᱞᱟ.ᱣᱠᱟ.ᱠᱚ ᱟᱨ ᱵᱟᱨᱵᱟ'ᱶ ᱞᱮᱠᱟᱱ ᱟᱯᱚᱛ ᱠᱚ ᱥᱟᱢᱟᱝ ᱫᱟᱯᱨᱟᱢ ᱦᱩᱭᱮᱱ ᱛᱟᱠᱚᱣᱟ| ᱞᱟ.ᱣᱠᱟ. ᱦᱚᱲ ᱠᱚᱣᱟ ᱟᱥᱚᱞ ᱱᱤᱴ ᱴᱷᱟ:ᱭ ᱠᱚᱫᱚ ᱮᱛᱚᱢ - ᱥᱟᱢᱟᱝ ᱮᱥᱤᱭᱟ ᱨᱮᱭᱟᱜ ᱫᱤᱥᱚᱢ ᱠᱚ, ᱡᱮᱞᱮ ᱠᱟ , ᱵᱨᱤᱴᱤᱥ ᱦᱚᱝ ᱠᱚᱝ, ᱤᱱᱰᱚᱱᱮᱥᱤᱭᱟ, ᱢᱟᱞᱮᱥᱤᱭᱟ, ᱯᱷᱤᱞᱤᱯᱟᱭᱮᱱᱥ, ᱥᱤᱝᱜᱟᱯᱩᱨ ᱟᱨ ᱛᱷᱟᱭᱞᱮᱱᱰ ᱛᱟᱦᱮ ᱠᱟᱱᱟ| ᱑᱙᱗᱙ ᱟᱨ ᱑᱙᱗᱙ ᱥᱮᱨᱢᱟ ᱨᱮ ᱠᱟᱢᱵᱚᱰᱤᱭᱟ ᱟᱨ ᱪᱤᱱ ᱛᱩᱞᱩᱡ ᱵᱷᱤᱭᱮᱴᱱᱟᱢ ᱟᱜ ᱵᱤᱵᱟ.ᱫᱽ ᱮᱦᱚᱵᱮᱱ ᱠᱷᱟᱱ ᱟᱭᱢᱟ ᱦᱳᱣᱟ ᱦᱚᱟ ᱫᱟ.ᱲ ᱞᱮᱫᱟ ᱠᱚ, ᱩᱱᱠᱩ ᱢᱩᱫᱽ ᱨᱮ ᱑᱗0,000 ᱠᱷᱚᱱ ᱦᱚ' ᱵᱷᱮᱨ ᱦᱚᱲ ᱠᱚ'ᱭᱮ' ᱜᱚᱣᱟᱝᱥᱤ, ᱪᱤᱱ ᱫᱷᱮᱨᱮ ᱠᱷᱚᱱ ᱠᱚ ᱧᱤᱨᱟᱱᱟ ᱞᱟ.ᱣᱠᱟ. ᱛᱮ | ᱱᱚᱣᱟ ᱫᱩᱨᱞᱚᱭ ᱛᱮ ᱪᱤᱱ ᱨᱮᱱ ᱥᱟᱨᱟᱱᱟᱨᱛᱷᱤ ᱠᱚᱣᱟᱜ ᱞᱮᱠᱷᱟ ᱟᱢᱫᱟᱡᱽ ᱒00,000 ᱦᱟ.ᱵᱤᱡ ᱥᱮᱴᱮᱨ ᱮᱱᱟ| ᱱᱚᱣᱟ ᱵᱮᱜᱚᱨ, ᱵᱷᱤᱭᱮᱴᱱᱟᱢᱤ ᱯᱷᱟ.ᱫᱽ ᱠᱚ  ᱠᱟᱢᱯᱚᱠᱤᱛᱟ ᱠᱷᱚᱱ ᱦᱳᱣᱟ ᱡᱟ.ᱛᱤ ᱪᱷᱟᱴᱟᱣ ᱨᱮᱭᱟᱜ ᱠᱚ ᱮᱦᱚᱵ ᱠᱮᱫᱟ, ᱱᱚᱣᱟ ᱠᱟᱨᱚᱱ ᱛᱮ ᱟᱭᱢᱟ ᱦᱳᱣᱟ ᱵᱚᱝᱥᱚ ᱨᱮᱱ 43,000 ᱥᱚᱨᱚᱱᱟᱨᱛᱷᱤ ᱛᱷᱟᱭᱞᱮᱱᱰ ᱪᱮᱛᱟᱢ ᱫᱩᱥᱚᱢ ᱠᱷᱚᱱ ᱠᱚ ᱫᱟ.ᱲ ᱠᱮᱫᱟ|  1980 ᱥᱮᱨᱢᱟ ᱛᱟᱞᱟ ᱨᱮ ᱪᱤᱱ ᱨᱮ ᱥᱚᱨᱚᱱᱟᱛᱷᱤ ᱠᱚᱣᱟᱜ ᱞᱮᱠᱷᱟ  ᱒᱖0,000 ᱥᱮᱴᱮᱨᱮᱱᱟ। ᱠᱟ.ᱣᱰᱤ ᱟ.ᱨᱤ ᱟᱱᱟᱴ, ᱵᱷᱤᱭᱮᱴᱱᱟᱢ ᱞᱟ.ᱲᱦᱟ.ᱭ, ᱵᱷᱤᱭᱮᱴᱱᱟᱢ ᱥᱚᱨᱠᱟᱨᱟᱜ ᱵᱷᱩᱞ ᱟ.ᱱ ᱟ.ᱨᱤ ᱠᱚ, ᱟᱨ ᱟᱰᱮ ᱯᱟᱥᱮ ᱫᱤᱥᱚᱢ ᱥᱚᱶ ᱛᱟᱯᱟᱢ ᱛᱩᱯᱩᱱ ᱜᱮ ᱡᱮᱜᱮᱫ ᱢᱟᱱᱤᱭᱟ. ᱟᱯᱚᱛ ᱨᱮᱭᱟᱜ ᱚᱡᱮ ᱦᱩᱭ ᱞᱮᱱᱟ, ᱮᱛᱚᱢ - ᱥᱟᱢᱟᱝ ᱮᱥᱤᱭᱟ ᱨᱮᱭᱟᱜ ᱟᱭᱢᱟ ᱫᱤᱥᱚᱢ ᱠᱚ ᱢᱤᱫ ᱛᱟᱞᱟᱣ ᱟᱠᱚᱣᱟᱜ ᱫᱷᱟᱨᱮ ᱛᱮ ᱞᱟ.ᱣᱠᱟ. ᱦᱤᱡᱩᱜ ᱵᱟᱠᱚ ᱟᱝᱜᱚᱪᱮᱫ ᱛᱟᱦᱮᱱᱟ| 1 9 7 9 ᱥᱮᱨᱢᱟ ᱨᱮ ᱜᱟᱯᱟᱞᱢᱟᱨᱟᱣ ᱟᱨ ᱡᱮᱜᱮᱫ ᱥᱮᱢᱞᱮᱫ ᱛᱟᱭᱱᱚᱢ, ᱵᱷᱤᱭᱮᱴᱱᱟᱢ ᱫᱤᱫᱚᱢ ᱵᱟ.ᱜᱤᱭᱟᱜ ᱠᱚᱣᱟᱷ ᱞᱮᱠᱷᱟ ᱠᱚᱢᱟᱣ ᱞᱥ.ᱜᱤᱫ ᱨᱟᱨᱤᱭᱮᱱᱟ| ᱮᱛᱚᱢ - ᱥᱥᱢᱟᱝ ᱫᱤᱥᱚᱢ ᱠᱚ ᱥᱛᱷᱟᱭᱤ ᱨᱩᱯ ᱛᱮ ᱞᱟ.ᱣᱠᱟ. ᱦᱚᱲ ᱟᱝᱜᱚᱪ ᱠᱚ ᱞᱟ.ᱜᱤᱫᱠᱚ ᱢᱤᱫ ᱢᱚᱛᱮᱱᱟ ᱟᱨ ᱥᱟᱨᱮᱡ ᱫᱩᱱᱤᱭᱟ., ᱟᱥᱚᱠᱟᱭ ᱛᱮ ᱩᱛᱱᱟ.ᱣ ᱫᱤᱥᱚᱢ ᱠᱚ, ᱞᱟ.ᱣᱠᱟ. ᱦᱚᱲ ᱡᱚᱜᱟᱲ ᱡᱚᱛᱚᱱ ᱞᱟ.ᱜᱤᱫ ᱟᱨ ᱟᱠᱚᱣᱟᱜ ᱫᱤᱥᱚᱢ ᱨᱮ ᱯᱩᱱᱟᱨᱵᱟᱥ ᱞᱟ.ᱜᱤᱫ ᱠᱚ ᱢᱤᱫ ᱢᱚᱛᱮᱱᱟ| ᱛᱷᱚᱠ:ᱮᱥᱤᱭᱳ ᱪᱟᱸᱫᱚ ᱥᱟᱯᱟᱲᱟᱣ ᱒᱐᱑᱘ ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱢᱚᱝᱜᱚᱞᱠᱳᱴ ᱵᱚᱱᱚᱛ
ᱢᱚᱝᱜᱚᱞᱠᱳᱴ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱠᱟᱴᱣᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱴᱷᱟᱶ
ᱢᱚᱝᱜᱚᱞᱠᱳᱴ 23.51414°N, 87.89123°W ᱨᱮ ᱢᱮᱱᱟᱜᱼᱟ ᱾
ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱱᱟᱱᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱠᱮᱛᱩᱜᱨᱟᱢ ᱑ ᱟᱨ ᱠᱮᱛᱩᱜᱨᱟᱢ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱠᱟᱴᱣᱟ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱵᱷᱚᱛᱟᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱚᱥᱜᱨᱟᱢ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱓᱖᱕.᱔᱔ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱑᱕ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱙᱘ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱓᱒ ᱜᱚᱴᱟᱝ ᱢᱚᱣᱡᱟ ᱟᱨ ᱑᱓᱐ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱢᱚᱝᱜᱚᱞᱠᱳᱴ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱱᱩᱛᱟᱱᱦᱟᱴ ᱨᱮ ᱢᱮᱱᱟᱜᱼᱟ ᱾
ᱢᱚᱝᱜᱚᱞᱠᱳᱴ ᱵᱚᱱᱚᱛ/ᱯᱚᱸᱪᱟᱭᱚᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱚᱸᱪᱟᱭᱚᱛ ᱠᱚ ᱢᱮᱱᱟᱜᱼᱟ: ᱵᱷᱚᱞᱩᱣᱟᱜᱨᱟᱢ, ᱪᱟᱬᱚᱠ, ᱜᱚᱛᱤᱥᱴᱷᱟ, ᱡᱷᱤᱞᱩ ᱑, ᱡᱷᱤᱞᱩ ᱒, ᱠᱮᱪᱚᱨ ᱑, ᱠᱮᱪᱚᱨ ᱒, ᱠᱷᱤᱨᱜᱨᱟᱢ, ᱞᱚᱠᱷᱩᱨᱤᱭᱟᱹ, ᱢᱟᱡᱤᱜᱨᱟᱢ, ᱢᱚᱝᱜᱚᱞᱠᱳᱴ, ᱱᱮᱜᱩᱱ, ᱯᱟᱞᱤᱜᱨᱟᱢ, ᱥᱤᱢᱩᱞᱤᱭᱟᱹ ᱑ ᱟᱨ ᱥᱤᱢᱩᱞᱤᱭᱟᱹ ᱒ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱒᱖᱓,᱒᱔᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱱᱩᱠᱩ ᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱑᱓᱔,᱖᱙᱓ (᱕᱑%) ᱠᱚᱲᱟ ᱟᱨ ᱑᱒᱘,᱕᱔᱗ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱓᱑,᱑᱓᱓ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱘᱑,᱙᱕᱐ (᱓᱑.᱑᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱗,᱔᱖᱒ (᱒.᱘᱓%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱪᱟᱬᱚᱠ (᱑,᱙᱕᱓), ᱜᱚᱛᱤᱥᱴᱷᱟ (᱓,᱔᱗᱕), ᱞᱚᱠᱷᱩᱨᱤᱭᱟᱹ (᱓,᱒᱑᱔), ᱠᱷᱤᱨᱜᱨᱟᱢ (᱒,᱔᱗᱔), ᱵᱷᱟᱞᱩᱜᱨᱟᱢ (᱓,᱔᱙᱔) ᱟᱨ ᱯᱞᱞᱤᱜᱨᱟᱢ (᱓,᱗᱕᱘) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱕᱗,᱗᱖᱙ ᱜᱚᱴᱟᱝ (᱖᱗.᱙᱗%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱘᱗,᱖᱗᱔ (᱗᱓.᱖᱗%) ᱠᱚᱲᱟ ᱟᱨ ᱗᱐,᱐᱙᱕ (᱖᱑.᱙᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱑᱑.᱖᱙% ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ, ᱑᱗᱐,᱔᱒᱐ ᱜᱚᱴᱟᱝ ᱦᱤᱱᱫᱩ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱖᱔.᱗᱔% ᱛᱟᱦᱮᱸ ᱠᱟᱱᱟ ᱾ ᱢᱩᱥᱞᱤᱢ ᱫᱚ ᱙᱑,᱙᱔᱙ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱓᱔.᱙᱓% ᱛᱟᱦᱮᱸ ᱠᱟᱱᱟ ᱾ ᱤᱥᱟᱹᱭ ᱫᱚ ᱕᱐᱐ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱐.᱑᱙% ᱛᱟᱦᱮᱸ ᱠᱟᱱᱟ ᱾ ᱮᱴᱟᱜ ᱠᱚᱫᱚ ᱓᱗᱑ ᱜᱚᱴᱟᱝ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱩᱱᱠᱩᱣᱟᱜ ᱦᱚᱲ ᱮᱞ ᱫᱚ ᱐.᱑᱔% ᱛᱟᱦᱮᱸ ᱠᱟᱱᱟ ᱾
ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮ ᱦᱤᱱᱫᱩ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱘᱔.᱓% ᱠᱷᱚᱱ ᱜᱷᱟᱴᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱗᱗.᱙% ᱦᱩᱭ ᱮᱱᱟ ᱟᱨ ᱢᱩᱥᱞᱤᱢ ᱦᱚᱲ ᱮᱞ ᱟᱜ ᱥᱟᱭᱠᱚᱲᱟ ᱫᱚ ᱑᱙᱖᱑ ᱥᱟᱞ ᱨᱮ ᱑᱕.᱒% ᱠᱷᱚᱱ ᱵᱟᱲᱦᱟᱣ ᱠᱟᱛᱮ ᱒᱐᱑᱑ ᱥᱟᱞ ᱨᱮ ᱒᱐.᱗% ᱦᱩᱭ ᱮᱱᱟ ᱾
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱐᱖% ᱫᱚ ᱵᱟᱝᱞᱟ ᱟᱨ ᱑.᱖᱙% ᱫᱚ ᱥᱟᱱᱛᱟᱲᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱵᱮᱸᱠᱤᱝ
᱒᱐᱑᱓-᱑᱔ ᱥᱟᱞ ᱨᱮ, ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱙ ᱜᱚᱴᱟᱝ ᱵᱮᱯᱟᱨ ᱵᱮᱸᱠ ᱟᱨ ᱯᱩᱱᱭᱟᱹ ᱜᱨᱟᱢᱤᱬ ᱵᱮᱸᱠ ᱨᱮᱱᱟᱜ ᱚᱯᱷᱤᱥ ᱛᱟᱦᱮᱸ ᱠᱟᱱᱟ ᱾